Mieeves Thagdheeruga Niyaeve. | Safuhaa\nމިއީވެސް ތަޤުދީރުގެ ނިޔާއެވެ.\nހެނދުނުއްސުރެ ބޯވަމުން ޖަމާވަމުން އައި ވިލާތަކުން މުޅިއުދަރެސްވަނީ ބައްދާފައެވެ. މަޑުމަޑުން ޖެހެމުންއައި ވައިރޯޅިވެސް އާދަޔާ ޚިލާފަށް ބާރުވާން ފަށައިފިއެވެ. ހީވަނީ ހަމަ ދެންމެ ދެންމެ ވާރޭ އަޮއްސައިގެން ފާނެ ހެންނެވެ. ޖަމީލާ އިނީ ކުޑަ ދަރިފުޅު އުރާލައިގެން ބޭރު ފެންޑާ އުނދޯލީގައެވެ. އޭނާ ނިންދަވާފައި އުސްމާނު އަންނަންދެން މީރު ކާއެއްޗެއް ރޯ ފިލުވުމުގެ ބޭނުމުގައެވެ. މިއަދަކީ އެތައްދުވަހަކު ދުރުގައި ހުރެފައި އުސްމާނު ކުޑަދަރިފުޅާއި އޭނާ ގާތަށް ރަަށަށް އަންނަ ދުވަހެވެ. ރެއިއްސުރެ އޭނާ ގެ ހިއްސުތަކުގައި ކުޅެމުންދަނީ އާދަޔާ ޚިލާފު މިއުޒިކެކެވެ. އެމިޔުޒިކުން އުފާވެރިކަން އިޙުސާސް ވަމުން ދާއިރު ބުނަން ނޭގޭ ޒާތެއްގެ އުދާސްކަމެއްވެސް އޭގައި އެކުލެވިފައިވާ ކަހަލައެވެ.\nދަރިފުޅު ނިންދަވާފައި އޭނާ ބަދިގެއަށް ދިޔައީ ދަރިފުޅު ގާތުގައި ކޮއްކޮ ސަމީނާ ބައިންދާފައެވެ. އުނދޯލި ހެއްލައި ދީ ދަރިފުޅަށް ވާނުވާ ބެލުމުގެ ބޭނުމުގައެވެ. ބަދިގެއަށް ވަދެ ޖަމީލާ ކާށްޓެއް ނަގައި ބިންނަން މުގުރު އުފުލައިލި ތަނާ ކާށި ދެފަޅި ވެއްޖެއެވެ. އޭގައި އެންމެ ފެންފޮދެއް ވެސް ނެތެވެ. އެކަމަކު ކާށިގަނޑު ހުރީ ނުލާހިކު ތެތްކޮށެވެ. ހީވަނީ ހަމަ ބައިވަރު ފެންހުރި ކާށްޓެއް ހެންނެވެ. މިވީގޮތުން ޖަމީލާ ކުޑަކޮށް ހާސްވާގޮތް ވެއްޖެއެވެ. ހުނިގާނަން ތަށްޓެއް ނަގަން ތަށިހަރުގަނޑު ކައިރިއަށް ދިޔައިރު، ހެދުނު ރިހަ އެޅި ބޯތަށި ނުދޮވެ ހުއްޓާ ފެނުމުން އެތަށި ނަގަން އަތް ލީ ތަނާ ތަށި ދެފަޅި ވެއްޖެއެވެ. ކުރިން އެއްވެސް ގެއްލުމެއްވެފައި ނުވާ ބޯތަށި ތަޅައިގެން ދިއުމާ، ކާށި ހިތަށް ދެފަޅި ވުމާ މިކަން ކަމަކީ އާދައިގެ ކަންތަކެއް ނޫންކަމަށް ޖަމީލާގެ ހަވަނަ ހިއްސު ބުނާ ކަހަލައެވެ. އެއާއެކު ވިދާލި ވިދުވަރަކާ އެކު ޖެހި ގުގުރިއެއް ހީވަނީ ފައިދަށުން ބިންގަނޑު ގުޑައިގެން ދިޔަހެންނެވެ. ތެޅިތެޅި އޮތް ހިތަކާއެކު ދުވަފައި ޖަމީލާއަށް ދެވުނީ ދަރިފުޅުގެގާތަށެވެ. އޭރު ދަރިފުޅުވެސް ހޭލައިގެން ބިރުން ރޮމުން ގެންދިޔައެވެ.\nކުރިއަށްވުރެ ވެސް ވިއްސާރަ ގަދަވެއްޖެއެވެ. ޖެހޭ ބާރުވަޔާއެކު ވެހެމުން ދިޔަ ބޯވާރޭ ފެންޑާގެ ތެރެއަށް ވެސް ބުރަންފަށައިފިއެވެ. ޖަމީލާ ދަރިފުޅު ގޮވައިގެން ގޭތެރެއަށް ވަދެއްޖެއެވެ. ނަމަވެސް ހިތަށް ވެރިވަމުންދާ ގޮތް ނޭގޭ ބިރުވެރިކަމެއްގެ ސަބަބުން ތަނެއްގައި މަޑުވެގެން އިންނަހިތެއް ނުވެއެވެ. އޭނާގެ ހިތަށް އަރައެވެ. އަނެއްކާ މިވިއްސާރައިގައި މަގޭ އުސްމާނު އުޅޭނީ ކޮންފަދަ ޙާލެއްގައި ހެއްޔެވެ. މިހާރު ޔަޤީނުން ވެސް އޭނާ އަންނަ ބޯޓުވާނީ ކަނޑުމަތީގައެވެ. މި ގަދަވައިގައި ކަނޑުގެ ބިޔަރާޅުތަކުގެ ތެރޭ އެބޯޓަށް ކެތްކުރެވޭނެ ބާވައެވެ. މިހާރު ކަނޑުގެ ރާޅުތައް ވެސް ހާދަބޮޑުވާނެއެވެ. "ޔާﷲ މިއަޅާގެ ފިރިމީހާ ސަލާމތުން މިއަޅާއާއި ހަމައަށް ފޮނުއްވާނދޭވެ." ޖަމީލާ އަށް އެންމެ ފަހުން ފިރިމީހާގެ ސަލާމަތަށް އެދި ދުޢާވެސް ކުރެވުނެވެ.\nގަޑިން މެންދުރު 12 ޖަހައި ބޮޑުވެއްޖެއެވެ. ވެހެމުން ދިޔަ ބޯވާރެއާ ތެމިފޯވެގެން އައިސް ގޭތެރެއަށް ވަނީ ރަށުއޮފީހުގެ ސެކެޓްރީއަކަށް އުޅޭ އުސްމާނަށް ބޮޑުބޭބެކިޔާ އާދަނެވެ. އޭނާ ހުރި ގޮތުން ކޮންމެވެސް ކަމެއް ގޯސްވެއްޖެކަން ޖަމީލާއަށް ހީވާން ފަށައިފިއެވެ. އެވަގުތު ޖަމީލާ އާދަނާއި ސުވާލުކުރިއެވެ.\n"އާދަނު ކޮބާ ބޯޓު؟ ކިހާ ހިސާބަކަށް އާދެވިއްޖެތަ؟....... ހާދަ ވިއްސާރައޭ ދޯ؟.......... ބޮޑުބެމެންނަށް މިއަދު އާދެވޭނެތަ؟........... އަދި މިއުޅެނީ ބޮޑުބެ އަންނަންވާ އިރަށް ރަނގަޅު އެއްޗެއް ވެސް ހަދާނުލެވިގެން... " ޖަމީލާގެ ވާހަކަދައްކާ ހުރެފައި އާދަނަށް ބަލާލި އިރު އާދަނުގެ ލޮލުން އޮހިގަންނަން ތައްޔާރުވެފައިވާ ކަރުނައާއި މިލާފައިވާ މޫނުން ޖަމީލާގެ ހީ ޔަޤީނަށް ބަދަލުވެގެން ދިޔައެވެ. އެވަގުތު ޖަމީލާ އާދަނާ ގާތަށް ޖެހިލާފައި އަނެއްކާ ވެސް ސުވާލުކުރަން ފެށިއެވެ.\n"އާދަނޫ... ބުނެބަލަ... ކިހިނެއްވީތަ؟..... ކީއްވެތަ ތިހާ ދެރަވެފައި ތިހިރީ ...ރޮވިފައި ތިހިރީ...... އަނެއްކާ އުސްމާނަށް..........\n"އާނ!.. ޖަމީލާ ދައްތާ... ބޮޑުބޭބެއެއް ނެތް..... ބޮޑުބޭބެއެއް..... ދެން ނައަންނާނެ... މިހާރު ބޮޑުބޭބެ އަހަރެމެންނާ އަބަދަށްޓަކައި ވަކިވެގެން ހިނގައްޖެ..... ބޮޑުބޭބެ ދަތުރުކުރަމުން އައި ބޯޓު ހުވަދޫ ކަނޑުތެރެއަށް ބަންޑުންވެ ދަތުރުކުރި އެންމެން ކަނޑުވެއްޖެ. އެބޯޓުން ދަތުރުކުރި އެކަކު ވެސް ސަލާމަތް ކުރެވުނު ކަމެއް ނޭނގޭ......\nޖަމީލާގެ ސުވާލުތަކަށް ދޭނޭ ޖަވާބެއް ނޭގި ހުރެފައި އާދަނު އެއްވެސް ހިފެހެއްޓުމަކާއި ނުލައި ވެގެން އުޅޭގޮތް ޖަމީލާއަށް އޮޅުން ފިލުވައިދޭން ފެށިއެވެ. މިވާހަކަތަކަކީ ޖަމީލާއަށް އެއްގޮތަކަށް ވެސް އަޑުއަހަން ކެތްކުރެވޭ ވަރުގެ ވާހަކަތަކަކަށް ނުވިއެވެ. އުރުގައި ހުރި ދޮޅުއަހަރުގެ ކުޑަދަރިފުޅާއެކު ވެއްޓެމުން ދިޔަ ޖަމީލާ، އާދަނަށް ހިފެހެއޓުނީ ހަމަކިރިޔާއެވެ. އެވަގުތު ޚަބަރުލިބިގެން އަވަށްޓެރިންނާއި ގާތްތިމާގެ އެންމެން އެގެއަށް ޖަމާވެއްޖެއެވެ.\nއެންމެން ޖަމީލާ ނަގައިގެން ގޮސް އެނދުމަތީގައި ބޭއްވިތަނާ އެގެއަށް އެވެއްދީ އުސްމާނުގެ މަރުވެފައިވާ މަސްގަނޑެވެ. މީހުން ސަލާމަތްކުރުމަށް، ފެތުނު ބޯޓުދޮށަށް ދިޔަ މިފްކޯގެ މަސްކިރާ ބޯޓަށް ފެނުނީ މަރުވެގެން މައްޗަށް އަރާފައިވާ ހައެއްކަ ޤަބުރެވެ. އޭގެތެރޭގައި އުސްމާނުގެ ޤަބުރު ވެސް ހިމެނުނީ ގާތްތިމާގެ މީހުންނަށް އެތައް ދުވަހަކަށް ފަހު އޭނާގެ މޫނު ފެނިލުމުގެ ނަޞީބު ހުރީތީ ކަމަށް ވެސް ވެދާނެއެވެ. ގޭތެރޭގައި ކަންތައްގަނޑު ވަނީ ވަރަށް ބޮޑުވެފައެވެ. ޢާއިލާގެ އެންމެން ރޮއި ހޭރެނީއެވެ. އެއްބައަކު ޖަމީލާއަށް ހޭހަން ކޮށްދެނީއެވެ. ގާތްގަނޑަކަށް ބައިގަޑިއެއްހާ އިރު ފަހުން ޖަމީލާ ހޭ އަރައިފިއެވެ. ފުރަތަމަ ވެސް އޭނާއަށް އިވުނީ ގޭތެރޭގައި ޖަހާފައިވާ ޤުރުއާނުގެ އަޑެވެ. އެއަށްފަހު މީހުންގެ ރުއިމުގެ އަޑެވެ.\nޖަމީލާ އެނދުން ފުންމައިގެން ބޭރުގޭތެރެއަށް ނުކުތްއިރު އޭނާގެ ލޯބިވާ ފިރިމީހާ، އަދި އޭނާ ދެލޯނޭދި އެދޭ ދަރިފުޅުގެ ބައްޕަ މިއޮތީ ޙަރަމަށް ދެއަތް އަރުވާފައި ގައިމަތީގައި ފޮތިގަނޑެއް އަޅާފައި ރީތިކޮށް ބާއްވާފައެވެ. އެހަށިގަނޑުގައި އެއްވެސް ޙަރަކާތެއް ނެތެވެ. ވިންދެއް ނެތެވެ. ނޭފަތުކުރީގައި އަތްޖައްސާލި އިރު ނޭވައެއް ނުލައެވެ. އެ ހަށިގަނޑުގައި ދިރުމެއް ނެތެވެ. އަނެއްކާ ވެސް ޖަމީލާ ބަޑިފަޅައިގެން ހިނގައްޖެއެވެ. އުސްމާނުގެ ފުރާނަ ނެތް ހަށިގަނޑުގައި އޮޅުލައިގަނެފައި ބާރުބާރަށް ރޯން ފަށައިފިއެވެ. އެވަގުތު މީހުން އައިސް އޭނާ އުސްމާނުގެ ޤަބުރާއި ދުރުކުރުވިއެވެ. އަދި އޯގާތެރިކަމާއެކު ޖަމީލާއަށް ނަޞޭޙަތްތެރިވާން ފެށިއެވެ.\nޖަމީލާއެވެ. އަހަރެމެންނަށް މިއަދު ޖަމީލާގެ ހިތުގައި އަޅާނޭ ވޭނާއި ކުރާނޭ އަސަރު އިޙުސާސް ކުރެވެއެވެ. އެކަމަކު ވެސް ވިސްނާލަ ބަލާށެވެ. އެއްވެސް އިންސާނަކު އަބަދު ދިރި ދުނިޔޭގައި ނުހުންނާނެއެވެ. އިންސާނަކު ދުނިޔެއަށް އައުމަށްފަހު އެންމެ ގާތްވާނީ ދިޔުމެވެ. އެކަމަށް ވަކި ޢުމުރެއް ވަކި ވަގުތެއް ނޯވެއެވެ. މުސްކުޅިއެއް، ޒުވާނެއް، ކުޑަކުއްޖެއް، ބޮޑުމީހެއް، ކަނޑައެޅިފައެއް ނޯވެއެވެ. އެމީހެއްގެ އަޖަލު ހަމަވުމުން ހިތް އެދުނަސް ނޭދުނަސް ވަގުތުން، އެ ދާއިމީ ދަތުރު ފުރަން ޖެހެއެވެ. އަހަރެމެން އިންސާނުންނަށް މާތްﷲގެ މިންވަރު ފުޅަށް ރުހުން ނޫންގޮތެއް ނޯވެއެވެ. އެހެނީ ފުރާނައަކީ މާތްﷲގެ މިލްކެކެވެ. އަހަރެމެންގެ މިލްކެއް އަހަރެމެން ގެންދިޔައިމާ އަނެއްމީހާ އެކަމާ ކުރާނޭ ކަމެއް އޮންނާނޭ ހެއެޔެވެ؟ ހަމަ އެ ބީދައިން އަހަރެމެން ކިތަންމެ ލޯބިވާ މީހެއްކަމުގައި ވިޔަސް އެމީހެއްގެ ފުރާނައިގެ މިލްކުވެރި ފަރާތަކީ ހަމަ މާތްﷲ އެވެ. އެ އިލާހު އެއިލާހަށް މިލްކުވެ ވޮޑިގެންވާ އެއްޗެއް ގެންދެވީމާ އެކަމާ އަހަރެމެން އަޅުތަކުންނަށް ކުރެވޭނީ ކީއްހެއްޔެވެ. އެއްވެސް ކަމެއް ނުކުރެވޭނެއެވެ. އަހަރެމެންނަށް އޮތީ އެ ކަލާނގެއާ ވަކީލުކޮށް ޙަމްދާ ޝުކުރު ކުރުމެވެ.\nތިމާގެ މީހުންނާ އެކުވެރި ރަޙުމަތްތެރިންގެ ނަޞޭޙަތްތަކުން ކޮންމެ ވެސް ވަރެއްގެ ހަމަޖެހުމެއް ޖަމީލާއަށް ލިބުނު ކަހަލައެވެ. ކުރިން ރޮމުން އައި ރުއިން ކޮންމެވެސް ވަރަކަށް މަޑުވެއްޖެއެވެ. ނަމަވެސް އެ ގިސްލުމަކަށް އެއްވެސް ހުއްޓުމެއް އައެކޭ ނުބުނެވޭނެއެވެ. ޖަމީލާ އިނީ ގަބުވެފައެވެ. ހުއްޓިފައެވެ. އޭނާގެ ކުޑަދަރި ފުޅު އުރާލައިގެން މެދު ގޭތެރޭގެ އެއްކަނެއްގައި ހުރި ފިލާގޮނޑިއެއްގައި އިށީނދެލައިގެންނެވެ.\nޢުސްމާނު ހިނަވައި ކަފުންކޮށް މޫނުދެކެން އައިހާ ބައަކަށ މޫނުދައްކައި ނިމިއްޖެއެވެ. އެންމެފަހުން ސަންދޯކު އެޅުމަށްޓަކައި ޖަމީލާއާއި ކުޑަ ދަރިފުޅަށް އުސްމާނުގެ މޫނުދެއްކުމަށް ޓަކައި އެދެމައިން ގެންދެވިއްޖެއެވެ. އެއަށް ފަހު އުސްމާނުގެ މޫނު އެޅުމާއެކު ޖަމީލާ ކުއްލި ހަޅޭކަކާއެކު އަނބުރައިގެން ވެއްޓިއްޖެއެވެ. ކައިރީގައި ތިބި ދެމީހަކު ހިފަހައްޓަން ކުރި މަސައްކަތް ވެސް ވީ ބޭކާރެވެ. ޖަމީލާ އެދިޔަ ގޮތަށް ގޮސް ޖެހުނީ އުސްމާނުގެ ފުރާނަ ނެތް ހަށިގަނޑުގެ މައްޗަށް ހުރަހަށެވެ.\nއެމީހުން ޖަމީލާގެ ހަށިގަނޑުގައި އަތްލި އިރަކު ވިންދެއް ނުޖަހައެވެ. އަވަސް އަވަހަށް ޖަމީލާ އެނދުމަތީގައި ބާއްވާފައި އެކި މީހުން އެކި ކަންތައް ކުރަން ފެށިއެވެ. ނަމަވެސް ކުރާނީ ކީއްހެއްޔެވެ. އެއްވެސް ބޭހަކުން ފަރުވާއަކުން އިންސާނާގެ މަރެއް ނުހިފެހެއްޓެއެވެ. އެއީ ތަޤުދީރުގެ ނިޔާއެވެ. އެއްވެސް ތަދުބީރަކުން އެނިޔާއެއް ބަދަލެއް ނުކުރެވެއެވެ.\nއުސްމާނާއެކު ޖަމީލާގެ ފުރާނަވެސް އޭގެވެރިފަރާތުން ގެންދެވީއެވެ. ހީވަނީ އެދެމިހުންގެ ލޯބީގައި ކޮށްފައިވާ ވަޢުދަކާ އެއްގޮތަށް އުސްމާނު ނެތް ދުނިޔެއެއްގައި ނޫޅެންވެގެން ޖަމީލާ ވެސް މި ދުނިޔެއާ އަލްވަދާޢު ކީހެންނެވެ. އެ ދެމީހުންގެ ލޯބީގެ ނިޝާން ކަމުގައިވާ ތުއްތުދަރިފުޅު ވެސް އެކަނިވެރި ކޮށްފައެވެ.


1 އަހަރު2މަސް ކުރިން - 17 އޭޕްރިލް 2017 0\n(10 އޭޕްރީލް ދުވަހުގެ އަދަދާ ގުޅޭ)\nއިތުރުސާހިބާގެ ތަރުބިޔަތުގެ ސަބަބުން ޞަޙާބިއްޔަތުންކުރެ ކޮންމެ ބޭކަނބަލަކުވެސް ހިމެނިވަޑައިގެންފައި ވަނީ ޣީރަތްތެރިކަމާއި، ހިތްޕުޅުގެ މުއްސަދިފުޅުކަމާއި، އަބުރުފުޅު ހިފެހެއްޓެވުމުގެ ނަމުނާއެއް ކަމުގައެވެ. އެހެންކަމުން އެބޭކަނބަލުން މީހުންގެ ގާތުން ކަންކަމު އެދިވަޑައިގަތުމާ ދުރުހެލިވެވަޑައިގެންނެވިއެވެ.\nމައިންބަފައިންގެ ގާތުގައި ކަންކަމު އެދުމަކީ އެއްވެސް މީހަކު ލަދުގަންނަ ކަމެއް ނޫނެވެ. ނަމަވެސް އެހެން ބައެއްގެ ކުރިމަތީގައި އެފަދަ އެދިވަޑައިގަތުމެއް އެދިވަޑައިގަތުމަށްވެސް ޞަޙާބިއްޔާތުންގެ ހިތްޕުޅު ހަމަޖެހިވަޑައެއް ނުގަނެއެވެ.\nއައްސައްޔިދާ ފާޠިމަތު ބިންތި ރަސޫލުﷲ ޞައްލަﷲ ޢަލައިހިވަސައްލަމަ އެކަމަނާގެ ގެކޮޅުގެ ހުރިހާ މަސައްކަތްޕުޅުތަކެއް ކުރައްވައި އުޅުއްވީ އަމިއްލަފުޅަށެވެ. ގެކޮޅުގެ މަސައްކަތްޕުޅު ބޮޑުކަމުން ވަރަށް ބުރަކޮށް އުޅުއްވި ދުވަސްވަރެއްގައި އިތުރުސާހިބާގެ އަރިހަށް އަޅުންތަކެއް ގެނެވުނެވެ. ފާޠިމަތުގެފާނު އަޅަކު ހޯއްދެވުމުގެ ބޭނުންފުޅުގައި ރަސޫލުﷲ ޞައްލަﷲ ޢަލައިހިވަސައްލަމްގެ އަރިހަށް ވަޑައިގެންނެވިއެވެ. އިތުރުސާހިބާ އޭރު އިންނެވީ ބަޔަކާ ވާހަކަ ދައްކަވާށެވެ. އެހެންކަމުން ފާޠިމަތުގެފާނު ލަދުފުޅުން އެވާހަކަ ވިދާޅުނުވެ އެނބުރި ވަޑައިގެންނެވީއެވެ.\nދީލަތިފުޅުކަމާއި މީހުންނަށް އެހީތެރިވެދެއްވުން\nރީތި އަޚްލާޤީ ސިފަތަކުގެ ތެރެއިން އެންމެ އަރައިހުރި އެއްސިފަޔަކީ ތިމާގެ އަމިއްލަ ނަފްސަށްވުރެ ތިމާގެ އަނެއް އަޚަކަށް ނުވަތަ އުޚުތަކަށް އިސްކަން ދިނުމާއި ދީލަތިކަމެވެ. ޞަޙާބިއްޔަތުން ތިއްބެވީ މިސިފައިން އެންމެ ރީތިގޮތުގައި ސިފަލިބިވަޑައިގެންނެވެ.\nއުއްމުލް މުއުމިނީން އައްސައްޔިދާ ޢާއިޝާ ރަޟިޔަﷲ ޢަންހާ ވަނީ އެކަމަނާގެ ކޮޓަރިކޮޅުގައި އިތުރުސާހިބާއާއި އަބޫބަކުރުގެފާނާއި ދެބޭކަލުންގެ އަރިހުގައި އެކަމަނާ ފަސްދާނުވަޑުވާގޮތަށް ޖާގަ ހަމަޖައްސަވައިފައެވެ. ނަމަވެސް އަމީރުލް މުއުމިނީން ޢުމަރު ރަޟިޔަﷲ އަންހު އެދިވަޑައިގަތުމުން އެކަމަނާއަށް ޚާއްސަކުރެއްވި ޖާގަ އެކަލޭގެފާނަށް ވެދުންކުރެއްވިއެވެ. އެކަމަނާ ވިދާޅުވިއެވެ. " އަޅުގަނޑު ވަނީ އެތަން ޚުދް އަޅުގަނޑަށްޓަކައި ބާއްވައިފައެވެ. ނަމަވެސް މިއަދު އަޅުގަނޑުގެ މައްޗަށް ކަލޭގެފާނަށް އިސްކަންދެމެވެ."\nއައްސައްޔިދާ ޢާއިޝާ ރަޟިޔަﷲ ޢަންހާ ވަރަށް ގިނައިން ސުންނަތް ރޯދަ ހިއްޕަވައި އުޅުއްވިއެވެ. އެގޮތުން އެކަމަނާ ރޯދަފުޅު ދުވަހެކެވެ. އެދުވަހު އެންމެ ރޮށްޓެއް ފިޔަވައި ގަނޑުވަރުގައި ރޯދަފުޅު ވީއްލަވާނެ އެއްވެސް އެއްޗެއް ނެތެވެ. އެދުވަހު މިސްކީނު އަންހެނެއް އެކަމަނާގެ އަރިހަށް ދިޔައެވެ. ކޮންމެވެސް ޚައިރާތެއް ކޮށްދެއްވުން އެދިއެވެ. އެމީހާއަށް ދެއްވާނެ އެއްވެސް އެއްޗެއް އެދުވަހު އަތްޕުޅަކުނެތެވެ. އެހެންކަމުން ޢާއިޝަތުގެފާނު އެކަމަނާގެ ޚާދިމާ ގާތު ވިދާޅުވިއެވެ. މީނާއަށް އެރޮށިކޮޅު ދޭށެވެ. އެހިނދު ޚާދިމާ ދެންނެވިއެވެ. އޭރުން ކަމަނާ ރޯދަފުޅު ވީއްލަވާނީ ކޮން އެއްޗަކުންތޯއެވެ. ޢާއިޝަތުގެފާނު ވިދާޅުވިއެވެ. " ދިނިއްޔާ ވާނީ ކީއްހެއްޔެވެ؟" ހަވީރު ވާންވީއިރަށް ކޮންމެވެސް މީހެއް ޢާއިޝަތުގެފާނުގެ އަރިހަށް ބަކަރިމަސް ވެދުމަށް ފޮނުވައިފިއެވެ. ޢާއިޝަތުގެފާނު ޚާދިމާ ގާތު ވިދާޅުވިއެވެ. މިއީ ރޮށްޓަށްވުރެ މާރަގަނޅު ކެއުމެކެވެ.\nއައްސައްޔިދާ ޢާއިޝާ ރަޟިޔަﷲ އަންހާއަށް ލިބިވަޑައިގަންނަވާ ހުރިހާ އެއްޗެހިކޮޅެއް ގެންދެވީ ޞަދަޤާތް ކުރައްވަމުންނެވެ. އެކަމަނާއަށް ލިބިވަޑައިގަންނަވާ ހުރިހާ އެއްޗެއް އެންމެ ފުރަތަމަ އެއްކުރައްވަނީއެވެ. އެކަށީގެންވާ ޢަދަދެއް ޖަމާކުރެއްވޭ އިރަށް ޞަދަޤާތްކޮށްލައްވައެވެ.\nމުންކަދިރު ބުނު އަބްދުﷲ އެއްދުވަހަކު ޢާއިޝަތުގެފާނުގެ އަރިހަށް ވަޑައިގަތުމުން ޢާއިޝަތުގެފާނު ސުވާލުކުރެއްވިއެވެ. "ކަލޭގެފާނުގެ އެއްވެސް ބޭފުޅަކު އެބަ ހުންނެވިތޯއެވެ؟" އެކަލޭގެފާނު ނޫނެކޭ ވިދާޅުވުމުން އުއްމުލް މުއުމިނީން ވިދާޅުވިއެވެ. "އަޅުގަނޑުގެ އަތުގައި ދިރުހަމު ހުރިނަމަ ކަލޭގެފާނަށް އެރުވީމުހެވެ."\nއިއްތިފާޤުން ހަމަ އެދުވަހު ހަވީރު އަމީރު މުޢާވިޔާ ފޮނުއްވި ފައިސާތަކެއް އުއްމުލް މުއުމިނީނަށް ލިބިވަޑައިގެންނެވިއެވެ. އެފައިސާ ލިބިވަޑައިގަތުމުން ވިދާޅުވިއެވެ. "އަހުރެން މިއިމްތިޙާން ކުރެވުނީ ހާދަ އަވަހަކަށެވެ." އެހެން ވިދާޅުވެފައި މީހަކު ފޮނުއްވައިގެން މުންކަދިރު ބުނު އަބްދުﷲ ގެންނަވައި އެކަލޭގެފާނަށް ދިހަހާސް ދިރުހަމު ދެއްވިއެވެ. އެކަލޭގެފާނު އެފައިސާއަށް އަޅުއަންހެނަކު ބައްލަވައިގެންނެވިއެވެ. އެއަންހެންމީހާގެ ކިބައިން އެކަލޭގެފާނަށް ވަރަށް ގިނަ ބޭފުޅުން ލިބިވަޑައިގެންނެވިއެވެ.\nޞަޙާބިއްޔަތުންގެ ދީލަތިފުޅުކަމުގެ ސަބަބުން މުސްލިމުންނަށް ވަރަށްބޮޑަށް ލާބަ ލިބި މުސްލިމުންގެ ޙާލަތު ރަނގަޅުވިއެވެ. އައްސައްޔިދާ އުއްމު ސުލައިމް ރަޟިޔަﷲ ޢަންހާ އެކަމަނާގެ ޚާއްސަ ކަދުރުދަނޑެއް ރަސޫލުﷲ ޞައްލަﷲ ޢަލައިހިވަސައްލަމައަށް ވެދުމަށް އެރުއްވިއެވެ. އިތުރުސާހިބާ އެބަގީޗާގެ އާމްދަނީ މުސްލިމުންނަށާއި އިސްލާމީ ދައުލަތަށް ހޭދަކުރެއްވިއެވެ.\nޞަޙާބިއްޔާތުންގެ ތެރެއިން އައްސައްޔިދާ އަސްމާއު ބިންތި އަބީބަކުރު ރަޟިޔަﷲއަންޙާއަކީވެސް ވަރަށް ދީލަތިފުޅު ބޭކަނބަލެކެވެ. އެކަމަނާއަށް ލިބިވަޑައިގަންނަވާ އާމްދަނީ ދުވަހުން ދުވަހަށް ޞަދަޤާތް ކުރައްވަމުން ގެންދެވިއެވެ. އެއްވެސް އެއްޗެއް ރައްކާކުރައްވައިފައެއް ނުބަހައްޓަވައެވެ.\nއިތުރުސާހިބާ ޞައްލަﷲ ޢަލައިހިވަސައްލަމަގެ އަނބިއަނބިކަބަލުންކުރެ އައްސައްޔިދާ ޒައިނަބު ބިންތި ޖަޙްޝު ރަޟިޔަﷲ ޢަންހާ އަކީ ވަރަށް މަސައްކަތްތެރި ބޭކަނބަލެކެވެ. އަމިއްލަފުޅަށް ހަން ދިބާޣު ކުރައްވައެވެ. ފަށުވީން ރޮދި އަޅުއްވައެވެ. އެމަސަކަތްޕުޅުން ލިބިވަޑައިގަންނަވާ އާމްދަނީ މިސްކީނުންނަށް ހޭދަކުރައްވައެވެ. އިތުރުސާހިބާ އެކަލޭގެފާނުގެ އަނބިއަނބިކަބަލުންނަށް އެއްފަހަރަކު ހަދީޘްކުރެއްވިއެވެ. ތިޔަ ބޭކަނބަލުންކުރެ އަޅުގަނޑާ އެންމެ އަވަހަށް ބައްދަލުވެވަޑައިގަންނަވާނީ އެންމެ އަތްޕުޅު ދިގު ބޭކަނބަލެކެވެ. އެހެންވެ ރުއްސުންލެއްވި މައިކަނބަލުން އެބޭކަނބަލުންގެ އަތްޕުޅުތަކުން މިންނަންގަވައި އުޅުއްވިއެވެ. އެންމެ އަތްޕުޅުކުރީ އައްސައްޔިދާ ޒައިނަބު ރަޟިޔަﷲ ޢަންހާއެވެ. ނަމަވެސް ރަސޫލާ ސުވަރުގެވަޑައިތުމަށްފަހު އެންމެ ފުރަތަމަ އަވަހާރަވީ ބޭކަނބަލަކީ އެކަމަނާ ކަމުގައި ހިމެނިވަޑައިގަތުމުން ރުއްސުންލެއްވި މައިކަނބަލުންނަށް އިތުރުސާހިބާގެ ޙަދީޘުފުޅުގެ މުރާދު ވިސްނިވަޑައިގެންނެވިއެވެ.\nއިދިކޮޅުފަރާތުން ބަދަލު ނުހިއްޕެވުން\nތިމާގެ ދެކޮޅުވެރިޔާ ކޮންމެވެސް މުޞީބާތެއްގައި ހައްޔަރުވާ ވަގުތަކީ ބައެއްމީހުން ނަޒަރުގައި ބަދަލުހިފުމަށް އެންމެ ރަގަނޅު ފުރްޞަތެވެ. ނަމަވެސް ޞަޙާބިއްޔާތުންގެ ހިތްޕުޅުގައި އުފެދިފައިވާ މާތްﷲ އާއި އެކަލާނގެ ރަސޫލާގެ ލޯބިފުޅުގެ ސަބަބުން އެކަނބަލުންގެ ހިތްޕުޅުގައި އަނެކުންނާމެދު ޙަސަދައާއި ބަދަލުހިއްޕެވުމުގެ ޖަޒުބާތަށް ކުޑަވެސް ޖާގައެއް ނޯވެއެވެ.\nއުއްމަހާތުލް މުއުމިނީންގެ ތެރެއިން އައްސައްޔިދާ ޢާއިޝާ ރަޟިޔަﷲ އަންހާ އާއި އައްސައްޔިދާ ޒައިނަބު ބިންތި ޖަޙްޝު ރަޟިޔަﷲ އަންހާ އާ ދެބޭކަބަލުން ބައެއްފަހަރު އެއްބޭކަނބަލަކު އަނެއް ބޭކަނބަލަކާ ވާދަކުރައްވައި އުޅުއްވިއެވެ. އައްސައްޔިދާ ޢާއިޝާ ރަޟިޔަﷲ އަންހާގެ އިސްތަށިފުޅުގައި މުނާފިޤުން ދޮގު ތުހުމަތެއް އަޅުވައިގެން އުޅުނު ދުވަސްވަރު އިތުރު ސާހިބާ ޞައްލަﷲ ޢަލައިހިވަސައްލަމަ ޢާއިޝަތުގެފާނުގެ ޚުލުޤުފުޅާ ބެހޭގޮތުން ޒައިނަބުގެފާނާ މަޝްވަރާކުރެއްވިއެވެ. ނަމަވެސް ޒައިނަބުގެފާނު ޢާއިޝަތުގެފާނުގެ ފަރާތްޕުޅުން ބަދަލުހިއްޕަވާން އުޅުއްވުމުގެ ބަދަލުގައި ހަޤީޤަތް ހާމަކުރެއްވިއެވެ.އެކަމަނާ ވިދާޅުވިއެވެ.އަޅުގަނޑުގެ ލޮލާއި ކަންފަތް އަޅުގަނޑު ފުރިހަމައަށް ރައްކާތެރިކުރަމެވެ. ޢާއިޝަތުގެފާނާ ބެހޭގޮތުން އަޅުގަނޑަށް ހެޔޮކަމެއް މެނުވީ އެނގިފައެއް ނުވެއެވެ.\nބަދަލުހިއްޕެވުން އެއްކިބައިގައި އޮއްވައި ތިމާއާ އިދިކޮޅު މީހުންނާމެދު ހިތްޕުޅުގައި ނީހައެއް ބޭއްވެވުމަކީވެސް ޞަޙާބިއްޔަތުން ރުހިވަޑައިގަންނަވާ ކަމެއް ނޫނެވެ. އުއްމުލް މުއުމިނީން އައްސައްޔިދާ ޢާއިޝާ ރަޟިޔަﷲ އަންހާގެ ކޮއްކޯފުޅު މުޙައްމަދުބުނު އަބީބަކުރު ޤަތުލުކުރެއްވީ މުޢާވިޔަތުބުނު ޚަދީޖެވެ. މުޢާވިޔަތަކީ އުމަވީ ލަޝްކަރެއްގެ އިސްވެރިޔެކެވެ. ޢާއިޝަތުގެފާނުގެ މުޢާވިޔަތުގެ ލަޝްކަރުގެ ސިފައިންގެ މީހަކާ ސުވާލުކުރެއްވިއެވެ. އެހަނގުރާމައިގައި މުޢާވިޔަތުގެ ސުލޫކު ހުރީ ކިހިނަކުން ހެއްޔެވެ؟ ޖަވާބުގައި ސިފައިންގެ މީހާ ދެންނެވިއެވެ. އޭނާގެ ނުރަގަނޅުކަމެއް ފާހަގަކުރެވިފައެއް ނެތެވެ. އެންމެންވެސް އޭނާއަށް ތަޢުރީފްކުރެއެވެ. ޖަމަލެއް ގެއްލިއްޖެނަމަ ބަދަލުގައި ޖަމަލެއް ދެއްވައެވެ. އަހެއް މަރުވެއްޖެނަމަ އަހެއް ދެއްވައެވެ. އަޅަކު ފިލައިފިނަމަ އަލުން އަޅަކު ދެއްވައެވެ. ޢާއިޝަތުގެފާނުގެ ވިދާޅުވިއެވެ. އަސްތަޣުފިރުﷲ އެވެ. މުޢާވިޔާ އަހަރެންގެ ކޮއްކޮ ޤަތުލުކުރެއްވީތީ އޭނާއާމެދު އަހަރެންގެ ހިތުގައި ރުޅިވެރިކަން ބާއްވާންވީ ކީއްވެހެއްޔެވެ؟ އެހެނީ ރަސޫލާ ޞައްލަﷲ ޢަލައިހިވަސައްލަމަ ދުޢާފުޅު ކުރައްވާތީ އަހަރެން އަޑުއެހީމެވެ. ހައްދަވައި ބޮޑުކުރެއްވި ކަލާކޯއެވެ. މިއަޅާގެ އުންމަތާމެދު އޯގާވެރިވެއްޖެ މީހަކާމެދު އިނބަރަސްކަލާނގެ އޯގާވަންތަވެ ވޮޑިގެންފާނދެވެ! މިއަޅާގެ އުންމަތާމެދު ހަރުކަށިވެއްޖެ މީހަކާމެދު އިނބަރަސްކަލާނގެ ހަރުކަށިވެ ވޮޑިގެންފާނދޭވެ.\nމެހްމާނުންނަށް ކަމޭހިއްތެވުމަކީވެސް ޞަޙާބިއްޔަތުން ނުހަނު ޝައުޤުވެރިވެވަޑައިގެންނެވި ކަމެކެވެ. ޞަޙާބީ ބޭކަނބަލެއް ކަމުގައިވާ އުންމުޝަރީކަކީ ވަރަށް މުއްސަނދިފުޅު އަދި އެހައިމެ ދީލަތިފުޅު ބޭކަނބަލެކެވެ. އެކަމަނާ،އެކަމަނާގެ ގެކޮޅުގައި މެހްމާނުން ބައިބަތިބަވާލެއް ގިނަކަމުން އެގެކޮޅަކީ މެހްމާންސަރާއެއް ކަހަލައެވެ. ރަސޫލުﷲ ޞައްލަﷲ ޢަލައިހިވަސައްލަމަގެ އަރިހަށް ބޭރުން ވަރަށް ގިނަ މެހްމާނުން އާދެއެވެ. އެކަމަނާ އޭގެތެރެއިން ވަރަށް ގިނަ މެހްމާނުންނަށް އެކަމަނާގެ ގެކޮޅުން ޖާގަދެއްވައެވެ.\nނަފްސުގެ އަގު ހިފެހެއްޓެވުމުގައިވެސް ޞަޙާބިއްޔާތުންނަކީ އެންމެ ފުރިހަމަ ނަމޫނާއެވެ. ޢަބްދުﷲ ބުނުއް ޒުބައިރު ރަޟިޔަﷲ ޢަންހު ޝަހީދުކުރެވުނު ދުވަހު އެކަލޭގެފާނުގެ މައިކަނބަލުން އައްސައްޔިދާ އަސްމާގެ އަރިހަށް ވަޑައިގަތުމުން އަސްމާ ވިދާޅުވިއެވެ. ދަރިފުޅާއެވެ. ޤަތުލުވެދާނެތީ ބިރުން އެއްވެސްކަހަލަ އިހާނެތިކަމެއް ދަރިފުޅަށް ބަރުދާސްކުރަން ޖެހޭފަދަ ޝަރުޠެއް ޤަބޫލު ނުކުރައްޗެވެ. މާތްﷲ ގަންދެމެވެ. ޢިއްޒަތްތެރިކަމާއިއެކު ކަނޑިއެތިފަހަރެއް ލިބިގަނެ މަރުވުން ނިކަމެތިކަމާއިއެކު ހަންމުށީގެ އެތިއެތިފަހަރު ބަރުދާސް ކުރުމަށްވުރެ މާހެޔޮކަންބޮޑެވެ.\nމީހުން މަރުވުމުން އެކަމާ ހިތާމަކޮށް ރުއިމާއި، ބޮލުގެ އިސްތަށިތައް ނޮޅުމާއި، ހެދުން ވީދުމާއި، އެތައް ދުވަހެއް ވަންދެން ހިތާމައިގެ ޅެންތައް ހަދައިގެން ކިޔައިއުޅުމަކީ ޢަރަބީންގެ ޤައުމީ ޝިޢާރެކެވެ. ނަމަވެސް ނަބަވީ ތަރުބިޔަތުގެ ނަތީޖާއެއްގެ ގޮތުން ޞަޙާބިއްޔަތުންގެ ހިތްޕުޅުގައި ކެތްތެރިކަމަށް ވަނީ ވަރަށްބޮޑަށް ޝައުޤު އުފެދިފައެވެ.\nއަބޫޠަލްޙަތު ރަޟިޔަﷲ ޢަންހުގެ ދަރިކަލުން އަބޫޢުމައިރު އާލާސްކަންފުޅާ އުޅުއްވަނިކޮށް އެއްދުވަހަކު އެކަލޭގެފާނު ހެނދުނު މަސައްކަތަށް ބޭރަށް ވަޑައިގެންނެވިއެވެ. އެކަލޭގެފާނު ގޭގައި ވަޑައިގެންނެތީސް އަބޫޢުމައިރު އަވަހާރަވެއްޖެއެވެ. އަބޫޠަލްޙަތުގެ އަނބިކަނބަލުން އުއްމު ސުލައިމު އަވަށްޓެރީން ގާތު ވިދާޅުވިއެވެ. އަބޫޠަލްޙަތުގެ އަރިހުގައި މިވާހަކަ ނުދަންނަވާށެވެ. އަބޫޠަލްޙަތު ގެއަށް ވަޑައިގެން އުއްމު ސުލައިމާ ސުވާލުކުރެއްވިއެވެ. ދަރިފުޅު މިހާރު ކިހިނެއް ހެއްޔެވެ؟ އުއްމު ސުލައިމް ޖަވާބުދެއްވިއެވެ. ކުރިއަށްވުރެ މިހާރު ހިމޭނެވެ. ދެން އެކަލޭގެފާނުގެ އަތްފައިންޕުޅު ދޮވެދެއްވައި ފަރީއްކޮޅު އެރުއްވިއެވެ. އައަށްފަހު ދެކަނބަލުން އަރާމުކުރައްވާން އޮށޯވެވަޑައިގެންނެވިއެވެ. އަބޫޠަލްޙަތުގެ ވަރުބަލިފުޅު ފިލައި ހަމަޖެހިވަޑައިގަތުމުން އުއްމު ސުލައިމު ވިދާޅުވިއެވެ. މީހަކު މީހަކާ ޙަވާލުކުރި އަމާނާތެކެވެ. އޭގެވެރިޔާ ބަލައި އައުމުން އެއަމާނާތާ ޙަވާލުވެހުރި މީހާއަށް ނުދީ ހިފެހެއްޓުމުގެ ޙައްޤެއް އޮންނާނެތޯއެވެ. އަބޫޠަލްޙަތު ވިދާޅުވިއެވެ، ނޯންނާނެއެވެ. އުއްމު ސުލައިމު ވިދާޅުވިއެވެ. ކަލޭގެފާނުގެ ދަރިކަލުންނާމެދު ކެތްތެރިވެ ވަޑައިގަންނަވާށެވެ.\nރަސޫލުﷲ ޞައްލަﷲ ޢަލައިހިވަސައްލަމަ އުޙުދު ހަނގުރާމައިން އެނބުރި ވަޑައިގަތުމުން ޞަޙާބިއްޔާތުން އެބޭކަނބަލުންގެ ގާތްތިމާގެފުޅު ބޭބޭކަލުންގެ ޚަބަރު އޮޅުންފިލުއްވުމަށްޓަކައި އިތުރުސާހިބާގެ އަރިހަށް ވަޑައިގެންނެވިއެވެ. މިގޮތުން ވަޑައިގެންނެވި ބޭކަނކަލުންގެ ތެރޭގައި ޙިމްނާ ބިންތި ޖަޙްޝު ވެސް ހިމެނިވަޑައިގެންނެވިއެވެ. އިތުރުސާހިބާ އެކަމަނާ ވަޑައިގަތުމުން ޙަދީޘު ކުރެއްވިއެވެ. އޭ ޙިމްނާއެވެ. ޙިމްނާގެ ބޭބޭ ޢަބްދުﷲ ބުނު ޖަޙްޝް އާމެދު ކެތްތެރިވާށެވެ. ޙިމްނާ ބޭބޭފުޅަށް ރަޙްމަތްލެއްވުން އެދިވަޑައިގެން ދުޢާފުޅު ކުރެއްވިއެވެ. އިތުރުސާހިބާ އަނެއްކާވެސް ޙަދީޘު ކުރެއްވިއެވެ. ޙިމްނާގެ މާބެ ޙަމްޒާ ބުނު ޢަބްދުލްމުއްޠަލިބާ މެދުވެސް ކެތްތެރިވާށެވެ. ޙިމްނާ އަނެއްކާ ޙަމްޒާގެފާނަށްވެސް ހެޔޮދުޢާފުޅު ކުރެއްވިއެވެ. އިތުރު އެންމެ ލަފްޒެއްވެސް ވިދާޅުނުވެ ހިމޭނުން އިންނެވިއެވެ.


Civil court ge2gaazee ehge masala JSC ah\nސިވިލް ކޯޓުގެ ދެ ގާޒީއެއްގެ މައްސަލަ ޖޭއެސްސީއަށް\nޖޭއެސްސީގެ ބައެއް މެންބަރުން ބައެއް ފަނޑިޔާރުންނާ އެކު -- ފޮޓޯ: އަވަސް\nސިވިލް ކޯޓުގެ ދެ ގާޒީއެއްގެ މައްސަލަ ބަލައި ދިނުމަށް ޖުޑިޝަލް ސާވިސް ކޮމިޝަން (ޖޭއެސްސީ) އަށް ހުށަހަޅައިފި އެވެ.\nދެ ގާޒީއެއްގެ މައްސަލަ ޖޭއެސްސީ އަށް ހުށަހެޅީ ރައީސް މުހައްމަދު ނަޝީދުގެ ކޮއްކޮ ނާޒިމް އަބްދުއްސައްތާރުގެ ލޯފާމް ދަ ލިޓިގަންޓްސްގެ ފަރާތުން އެވެ.\nނާޒިމްގެ ލޯފާމުން ހުށަހެޅުއްވީ ގާޒީ ހާފިޒާ އަބްދުއްސައްތާރުގެ މައްސަލަ އާއި ގާޒީ ފައްޔާޒު ޝާތިރުގެ މައްސަލައެއް ބަލައިދޭށެވެ. ފައްޔާޒުގެ މައްސަލަ މި މަހުގެ އެއްވަނަ ދުވަހު ހުށަހަޅާފައިވާއިރު ހާފިޒާގެ މައްސަލަ ހުށަހެޅީ މިއަދު އެވެ.\nނާޒިމް ސޮއި ކުރައްވާ ޖޭއެސްސީއަށް ހުށަހަޅުއްވާފައިވާ ޝަކުވާގައި ބުނެފައި ވަނީ އެ ލޯފާމުގެ މުވައްކިލެއްގެ މައްސަލަ ދެ ގާޒީންގެ ސެކްޝަންގައި ބާއްވައިގެން މައްސަލަ ލަސް ކުރާ ކަމަށެވެ. އަދި އެކަމާ ގުޅިގެން ފޮނުވާ ސިޓީތަކަށް ޖަވާބު ދެއްވާފައި ނުވާ ކަމަށެވެ.\nމައްސަލަތައް ލަސް ކުރުމުން މުވައްކިލުންގެ ހައްގުތަކެއް ގެއްލިގެންދާ ކަމަށް ވިދާޅުވެ ދެ ގާޒީންނަށް ފިޔަވަޅު އަޅައި ދިނުމަށް ވެސް އެދިފައި ވެއެވެ.\nޖޭއެސްސީ އަށް ހުށަހަޅާ ފަނޑިޔާރުންގެ މައްސަލަތައް ބަލައި އެ ކޮމިޝަނުން ވަނީ ބައެއް ފަނޑިޔާރުން މަގާމުން ވަކިކުރުމަށް ރައްޔިތުންގެ މަޖިލީހަށް ހުށަހަޅާފަ އެވެ. ޖޭއެސްސީގެ ހުށަހެޅުންތައް މަޖިލީހަށް ބަލައިގަނެ ބައެއް ގާޒީންނާއި ފަނޑިޔާރުން މަގާމުން ވަކިވެސް ކޮށްފައިވެ އެވެ.\nޖޭއެސްސީ ސިވިލް ކޯޓް ޝަރުއީ ދާއިރާ + ޝަރުއީ ދާއިރާ ރިފޯމް ކުރުން


ރައްޔިތުން ތިބީ ވަރަށް ހިތްހަމަޖެހިފައި: ގޮއިދޫ ކައުންސިލް\nއަލީ ރާޒީ 19 ޑިސެމްބަރ 2021\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މިލަދުންމަޑުލު އުތުރުބުރީ ގޮއިދޫ ކައުންސިލާއި ބައްދަލުކުރައްވައިފިއެވެ. މިއަދު މެންދުރުފަހު ރައިސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރ...\nޔާމީންގެ ޒައާމަތުގައި ފުދުންތެރިކަން އިތުރުވެގެން ދިޔައީ ރައްޔިތުން އުއްމީދު ނުކުރާ މިންވަރަށް: އަދުރޭ\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ޒައާމަތުގައި ގައުމުގެ އިގްތިސޯދު ކުރި އަރައިގެން ގޮސް، ރައްޔިތުންގެ ފުދުންތެރިކަން އިތުރުވަމުން ދިޔައި އުއްމީދު ނުކުރާ މިންވަރަށް ކަމަށް އިދިކޮޅު ކޯލިޝަ...\nއައްޑޫގެ ރައްޔިތުން ޓޫރިޒަމަށް ކުރި އުއްމީދު ފެނަށް!\nމުހައްމަދު ހަފީޒް 18 ޑިސެމްބަރ 2021\nރާއްޖޭގައި ދެވަނައަށް އެންމެ އާބާދީ ބޮޑު، އައްޑޫ ސިޓީގެ ރައްޔިތުނަކީ ވެސް ތަރައްގީއަށް ލޯބިކުރާ ބަޔަކު ދިރިއުޅެމުންދާ ސިޓީއެކެވެ. އަސާސި ކަންކަމުން ފެށިގެން ބޮޑެތި އުމްރާނީ ތަރައްގީ އާއި ނަފާވެރިކަން...\nއިންޑިއާ ސިފައިން ތިބުމާމެދު ރައްޔިތުން ވޯޓެއް ނަގައިފިނަމަ ސައްޕު ޖަހާފަ ބޭރުކުރާނެ: ރައީސް ޔާމީން\nފާތިމަތު ނަހުދާ ފާއިޒް 17 ޑިސެމްބަރ 2021\nދިވެހިރާއްޖޭގެ ފަސްގަނޑުގައި އިންޑިއާ ސިފައިން ތިބުމާމެދު ރައްޔިތުންގެ ފެންނަ ނުފެންނަ ވޯޓެއް ނަގައިފި ނަމަ، ސައްޕު ޖަހާފައި އެމީހުން ބޭރު ކުރާނެ ކަމަށް އިދިކޮޅު ކޯލިޝަންގެ ލީޑަރ އަދި ކުރީގެ ރައީސް އަ...\nމާލޭ ރައްޔިތުން ނިކަމެތިކުރުން ހުއްޓާލުމަށް މޭޔަރު ގޮވާލައްވައިފި\nމާލޭގެ ރައްޔިތުން ނިކަމެތިކުރުން ހުއްޓާލުމަށް މާލޭގެ މޭޔަރު ޑރ. މުހައްމަދު މުއިއްޒު ސަރުކާރަށް ގޮވާލައިފި އެވެ. މުއިއްޒު އެގޮތަށް ގޮވާލާފައިވަނީ ހުޅުމާލޭގެ ދެވަނަ ފިޔަވަހިން 60 ގޯތި ވިއްކާލުމަށް އެޗްޑ...\nމިހާރުގެ ތައުލީމީ ވަޒީރު ކުރިންވަނީ ދުނިޔެއަށްވުރެވެސް މާބޮޑު ދޮގެއް ހަދާފަ! އަބަދުވެސް މަސައްކަތްކުރަނީ ރައްޔިތުން ކަނުބަނދެ މަގުފުރައްދަން!\nއަބްދުއްލަތީފް 16 ޑިސެމްބަރ 2021\nމިހާރުގެ ތައުލީމީ ވަޒީރަކީ އިސްލާމ ދީނުގެ ކަންކަމުގަ އެއްވެސް ވަރަކަށް ތެދު މައުލޫމާތު ހާމަކުރާ ވަޒީރެއް ނޫނެވެ. އަބަދުވެސް މަސައްކަތްކުރަނީ ރައްޔިތުން ރައްޔިތުން ކަނުބަނދެ ގޯނިފުލަށްލައިގެން މަގުފުރަ...\n"މިއަދުނޫސް"ގެ ކިޔުންތެރިންގެ ޚިޔާލު: ރައްޔިތުން ޙާލުގަ ޖެހުމުން އިތުރަށް ދަރަނިވެރިވާން ނުޖައްސައި ޙައްލުކޮށްދެވެން ސަރުކާރަށް އެބަ އޮތް!\nތިރީގައި އެވަނީ މިއަދުނޫހުގެ ކިޔުންތެރިއެއްގެ ޚިޔާލެކެވެ. ކިޔުންތެރިޔާ ވިދާޅުވީ ޓެކްސީ ޑްރައިވަރަކު ޙާލުގައި ޖެހިގެން ޓެކްސީ ވިއްކާލަން ބެލިއިރު އެއިގަ ސްޓކާޖަހާފަހުރުމުން ސްޓިކާތަކުގެ ދަރަނި އަދާކުރު...\nއައިޝަތު ނުޒުހާ 06 ޑިސެމްބަރ 2021\nއއ. އުކުޅަހު ރަންތަރި ގެސްޓް ހައުސްގައި، ޣައިރު ދީނެއްގެ ދުވަހެއް ރަމްޒުވާ ގޮތަށް ބެހެއްޓި ކްރިސްމަސް ގަހެއް ނަގައިފިއެވެ. އުކުޅަހުން "ސަން" އާ ވާހަކަ ދެއްކި ރައްޔިތަކު ބުނީ މުސްލިމު ގައުމެއްގައި މިފަ...\nގެސްޓްހައުސް ވިޔަފާރީގެ ތެރެއިން ރައްޔިތުން ދީނާ ދުރުހެލިވާނެކަންކަން ކުރުމުން ފިޔަވަޅުނާޅާތީ ދީނީ ޢިލްމްވެރިންގެ ކަންބޮޑުވުން އިތުރުވަނީ!\nއަބްދުއްލަތީފް 06 ޑިސެމްބަރ 2021\n"ގެސްޓްހައުސް ވިޔަފާރިއަކީ އޭގެ ޒާތުގައި ހަމަ ވަރަށްވެސް ރަނގަޅު ވިޔަފާރިއެއް! ނަމަވެސް އެކަން ކުރަން އޮންނަ ރީތިމިންގަނޑުން ބޭރުވެ، ހިތުހުރި ގޮތަކަށް މިވިޔަފާރި ކުރުމަކީ އޭގެ ނޭދެވޭ އަސަރު މުޅި ރަށަށ...


Verikamah annan eheetherikan hodhan ladhuvethi nuvi: MP Usham\nއެސިސްޓެންޓް ކޮމިޝަނާ އޮފް ޕޮލިސްގެ މަގާމުން އިސްތިއުފާ ދެއްވި އަބްދުﷲ ފައިރޫޝް އަދި ވިލިމާލެ ދާއިރާގެ މެންބަރު އަހުމަދު އުޝާމް --\nއެސިސްޓެންޓް ކޮމިޝަނާ އޮފް ޕޮލިސްގެ މަގާމުން އިސްތިއުފާ ދެއްވި އަބްދުﷲ ފައިރޫޝްއަށް، ވެރިކަން ކުރާ އެމްޑީޕީގެ ބައެއް އިސް ބޭފުޅުން އަމާޒު ކުރަމުންދާ ފާޑުކިޔުންތަކަށް ވިލިމާލެ ދާއިރާގެ މެންބަރު އަހުމަދު އުޝާމް ފާޑު ވިދާޅުވެއްޖެ އެވެ.\nފައިރޫޝްއަށް އެމްޑީޕީން ބޮޑެތި ތުހުމަތުތަކެއް ކުރަމުންދާއިރު ފައިރޫޝްގެ އިސްތިއުފާގެ ފަހަތުގައި ވަނީ ދާދި ފަހުން ފުލުހުންގެ ގާނޫނަށް ގެނައި އިސްލާހު ކަމަށް ގިނަ ބަޔަކު ދެކެއެވެ. ފައިރޫޝް އިސްތިއުފާ ދިނުމުން އެމްޑީޕީގެ ބައެއް އެކްޓިވިސްޓުން ވަނީ އުފާފާޅުކޮށްފައެވެ. އަދި އެމްޑީޕީގެ އިސް ބައެއް ބޭފުޅުންނާއި އެކްޓިވިސްޓުން ގެންދަނީ ފައިރޫޝްއަކީ "ބަޣާވާތް" ކުރި ބޭފުޅެއް ކަމަށް ވިދާޅުވެ އިސްތިއުފާ ދިނަސް އެ މައްސަލަ ބަލަން ޖެހޭނެ ކަމަށް ބުނަމުންނެވެ.\nއެކަމަށް އިޝާރާތް ކުރައްވާ ކުރިން ޑެޕިއުޓީ އެޓާނީ ޖެނެރަލް ކަން ކުރެއްވި ވިލިމާލެ ދާއިރާގެ މިހާރުގެ މެންބަރު އަހުމަދު އުޝާމް ވިދާޅުވީ ވެރިކަން ހޯދަން އުޅުނުއިރު ފުލުހުންގެ ވަޒީފާއިން ވަކިކޮށްފައި ތިބި ބޭފުޅުންގެ އެހީތެރިކަން ހޯދުން ލަދުވެތި ކަމަކަށް ނުވި ކަމަށެވެ. ފަައިރޫޝްއަށް އަލުން ފުލުހުންގެ ވަޒީފާ ލިބި އެސިސްޓެންޓް ކޮމިޝަނާ އޮފް ޕޮލިސްގެ މަގާމު ދެއްވީވެސް މި ސަރުކާރުން ކަމަށް އުޝާމް ވިދާޅުވިއެވެ. އަދި ހުރިހާ ބާރުތަކެއް ލިބުމުން އަނެއްކާވެސް ފައިރޫޝް ގޯސްވެއްޖެ ކަމަށް ވިދާޅުވެ އުޝާމް ވަނީ ފާޑުވިދާޅުވެފައެވެ.\n2018ގަ ވެރިކަން ހޯދަން އުޅުނުއިރު ފުލުހުންގެ ވަޒީފާއިން ވަކިކޮށްފައިތިބި ފައިރޫޝް ފަދަ ބޭފުޅުންގެ އެހީތެރިކަން ހޯދުން ލަދުވެތި ކަމަކަށް ނުވި. ވެރިކަން ލިބުމުން ފައިރޫޝްއަށް އަލުން ވަޒީފާދިނީވެސް މި ސަރުކާރުން. މިއަދު ހުރިހާ ބާރުތަކެއް ލިބުމުން އަނެއްކާވެސް މި އޮތީ ފައިރޫޝް ގޯސްވެފަ\nފައިރޫޝް ރިޓަޔާވެވަޑައިގަތުމުން ފުލުސް ކޮމިޝަނާ ހަމީދު ފައިރޫޝަށް ޝުކުރު އަދާ ކުރެއްވުމުން އެމްޑީޕީގެ ލީޑާޝިޕްގެ ބައެއް ބޭފުޅުންނާއި އެމްޑީޕީގެ އެކްޓިވިސްޓުންގެ ފާޑުކިޔުން ވަނީ ވަރަށް ބޮޑަށް އަމާޒުވެފަ އެވެ. އެމްޑީޕީގެ ތައުރީފު އަބަދުވެސް އޮންނަ ހަމީދު އޭނާއާއެކުގައި މަސައްކަތް ކުރެއްވި ފައިރޫޝްގެ ހިދުމަތަށް ޝުކުރު އަދާކޮށް ޓްވީޓް ކުރެއްވުން ވެގެން ދިޔައީ އެމްޑީޕީ ރުޅި ފަޅައިގެންދިޔަ ކަމަށެވެ.\nކުރީގެ ރައީސް މުހައްމަދު ނަޝީދު އޮޕަރޭޓު ކުރައްވާ ކަމަށް އާންމުންގެ ތުހުމަތު އޮންނަ ޓްވިޓާ އެކައުންޓަކުން ވެސް ހަމީދުގެ އެ ޓްވީޓަށް ރައްދު ދީ "ބަޣާވާތަށް ޝުކުރު އަދާ ނުކުރަންތޯ" ސުވާލު ކޮށްފައި ވެއެވެ.\nމީގެ އިތުރުން އެމްޑީޕީގެ ޗެއާޕާސަން ހަސަން ލަތީފް ވަނީ "ހަމީދު ލަދުގަންނަން ޖެހޭ" ކަމަށް ވިދާޅުވެ އެ ޓްވީޓަށް ރައްދު ދެއްވާފަ އެވެ. އަދި މި ނޫނަސް ބައިވަރު ފާޑިކިޔުން ފުލުސް އިދާރާ އާއި ހަމީދަށް އައިސްފައިވެ އެވެ.\nފެބުރުއަރީ7ގައި ރައީސް ނަޝީދުގެ ވެރިކަން ބަދަލުވުމުން އެކްޓިން ކޮމިޝަނަރު އޮފް ޕޮލިސްގެ މަގާމާއި ހަވާލުވެވަޑައިގަތީ ފައިރޫޝެވެ. އެއީ އޭރުގެ ކޮމިޝަނަރު އަހުމަދު ފަސީހު އިސްތިއުފާ ދެއްވުމުން ފުލުހުންގެ އެންމެ މަތީ ބޯޑުގައި ކުރި މަޝްވަރާތަކުގައި އެކްޓިން ސީޕީގެ މަގާމަށް ވަޑައިގަންނަވާނެ ބޭފުޅަކު ނުވެގެނެވެ. ނަމަވެސް އެމްޑީޕީން ދެކޭ ގޮތް ތަފާތެވެ. އެ ޕާޓީން ދެކޭ ގޮތުގައި ފައިރޫޝް އެ ދުވަހު "އަޑިނޭންގޭ" ކަންތައްތަކެއް ކުރެއްވި އެވެ. ބަޣާވާތުގައި އޭނާގެ ދައުރެއް އޮތެވެ.\nއެމްޑީޕީ ރައީސް މުހައްމަދު ނަޝީދު މޯލްޑިވްސް ޕޮލިސް ސާވިސް + ރައީސް އިބްރާހިމް މުހައްމަދު ސޯލިހު ހަސަން ލަތީފް މުހައްމަދު ހަމީދު


SunOnline: Gellunu fathuruveriya vagah negi kamuge thuhumathu\nއައިޝަތު ފަރީޙާ 24 Feb 2021, 20:25\nގެއްލިގެން ހޯދާ ފަތުރުވެރިޔާ -- ފޮޓޯ: ހަލީޖްޓައިމްސް\nރ އަތޮޅުގައި ހިންގާ އިންޓަކޮންޓިނެންޓަލް މާމުނަގައު ރިސޯޓުން ްސްްނޯކްލިން އަށް ގޮސް އުޅެނިކޮށް ގެއްލުނު ފަތުރުވެރިޔާ ވަނީ ވަގަށް ނަގާފައި ކަމަށް އޭނާގެ އާއިލާ އިން ތުހުމަތު ކޮށްފިއެވެ.\nއެކަނި ސްނޯކްލިން އަށް ގޮސް އުޅެނިކޮށް ހަބަރެއް ނުވެގެން ފަތުރުވެރިޔާ ހޯދުމުގެ މަސައްކަތް އެމްއެންޑީއެފް އިން ފެށީ މި މަހުގެ 13 ވަނަ ދުވަހުގެ ރޭ އެވެ. ވައިގެ މަގުންނާއި ކަނޑުގެ މަގުން ފަތުރުވެރިޔާ ހޯދުމުގެ މަސައްކަތް އެމްއެންޑީއެފް އިން ވަނީ ކޮށްފައެވެ. ނަމަވެސް ފަތުރުވެރިޔާގެ ހަބަރެއް ވެފައެއް ނުވެއެވެ.\nގެއްލިގެން ހޯދި ފަތުރުވެރިޔާ އާ ގުޅޭގޮތުން އޭނާގެ ފިިރިމީހާ ވަނީ ޔޫއޭއީގެ ނޫހަކަށް އިންޓަވިއުއެއް ދީފައެވެ. ގެއްލުނު ފަތުރުވެރިޔާ އަކީ ދުބާއީގައި ދިރިއުޅޭ ކެނެޑާ އަށް ނިސްބަތްވާ އުމުރުން 33 އަހަރުގެ ގިއެޑްރީ ވަސްކައިޓް އެވެ.\nއޭނާގެ ފިރިމީހާ، ޕަރްމާރް ގޫރްޝަރަންޖީތު ސިންގް އާއި ހަވަލާދީ ހަލީޖް ޓައިމްގައި ބުނީ ގެއްލުނު ފަތުތުވެރިޔާ އަކީ މާބަނޑު މީހެއް ކަމަށާއި އަންމަ މާޗުގައި އަންހެނުން ވިހާނެ ކަމަށެވެ.\n"އަހަރެމެން ތިބީ ޕޫލްގައި، އެއީ ގާތްގަނޑަކަށް މެންދުރުފަހު 3:30 ހާއިރު. އަންހެނުން ބުނީ އޭނާ މޫދަށް އެރިލަން ބޭނުންވާ ކަމަށް،" އަންހެންމީހާ އެކަނި މޫދަށް ދިޔަ ސަބަބު ސިންގް ކިޔައިދީފައިވެއެވެ.\nއޭނާ ބުނީ އަންހެނުން މޫދަށް ދިޔުމުން ރޫމަށް ގޮސް ޖައްސާލިތަނާ ނިދުނީ ކަމަށާއި އިރުއޮއްސުނު ފަހުން ހޭލެވުނުއިރު އަންހެނުން ނެތުމުން ރިސޯޓުގެ ސަމާލުކަމަށް އެކަން ގެނަ ކަމަށެވެ.\nއޭގެ ފަހުން ރ. މީދޫ ޕޮލިސް ސްޓޭޝަނުގައި އަންހެނުން ގެއްލުނު މައްސަލަ ފައިލް ކުރި ކަމަށްވެސް ސިންގް ބުނެފައިވެއެވެ.\nސިންގް ގެ އާއިލާގެ އިތުރު މީީހަކާ ހަވާލާދީ ހަލީޖް ޓައިމްސް އިން ބުނެފައިވަނީ ގިއެޑްރީ އަކީ ފަތަން ދަންނަ މީހެއް ކަމަށާއި ރާއްޖޭގެ "ތިލަ" މޫދަށް އޭނާ ގެނބޭނެ ސަބަބެއް ނެތް ކަމަށެވެ. ގެނބުނު ނަމަވެސް މިހާރު ފެނުން މައްޗަށް އަރައި ހަށިގަނޑު ފެންނަހާ ދުވަސް ވެއްޖެ ކަމަށް ވެސް އައިލާ އިން ވާހަކަ ދެއްކި މީހާ ބުނެފައި ވެއެވެ.\n"އަހަރެމެން ގަބޫލު ކުރަނީ ގިއެޑްރީ ވަގަށް ނަގައި ރަހީނު ކުރީ ކަމަށް. އެއީ ރާއްޖޭގައި އާންމު ކަމެއް. އެހެންވެ ގިއެޑްރީ ހޯދައިދިން ބަޔަކަށް ނޫނީ މީހަކަށް 100،000 ޑޮލަރުގެ އިނާމެއް މި ހުށަހަޅަނީ،" އާއިލާ އިން ވަހަކަ ދެއްކި އުދޭ ސިންގް ބުނެފައިވެއެވެ.\nގިއެޑްރީގެ ފިރިމީހާ ސިންގް އަކީ ދުބާއީ އާއި ކެނެޑާގައި ވިޔަފާރި ކުރާ ވިޔަފާރިވެރިއެއް ކަމަށް އެ ނޫހުގައި ބުނެފައިވެއެވެ.\nފަތުރުވެރިޔާ ހޯދުމަށް ޑައިވްކޮށްގެން 1549162 އަކަ މީޓަރުގެ ސަރަހައްދެއް ކޯސްޓްގާޑް ޑައިވަރުންނާއި ރިސޯޓު ޑައިވަރުން ބަލާފައިވާ ކަމަށް އެމްއެންޑީއެފުން ވަނީ ބުނެފަ އެވެ. މީގެ އިތުރން ވައިގެ މަގުންނާއި ކަނޑުމަގުންވެސް އޭނަ ހޯދުމުގެ މަސައްކަތް ވަނީ ކޮށްފައެވެ.


School ah miadhu dhiya dharivarun ge adhadhu adhi maa madhu! | Mihaaru\nއިއްޔެ ހިރިޔާ ސްކޫލްގެ ދަަރިވަރުންތަކެއް ބެލެނިވެރިންނާ އެކު: ސްކޫލްތައް ހުޅުވިޔަސް ގިނަ ބެލެނިވެރިން އަދި ތިބީ ދަރިވަރުން ފޮނުވާ ގޮތަކަށް ނޫން\nސްކޫލަށް މިއަދު ދިޔަ ދަރިވަރުންގެ އަދަދު އަދި މާ މަދު!\n27 މާޗް 2017 - 10:01 25 comments\nސްވައިން ފްލޫ ކޮންޓްރޯލް ނުވެ ފެތުރެމުން ދަނިކޮށް، ކިޔެވުން ފަށާފައިވީ ނަމަވެސް މިއަދު ހާޒިރުވި ދަރިވަރުންގެ އަދަދު އިއްޔެ އަށް ވުރެ ވެސް މާ މަދު ކަަމަށް ސްކޫލްތަކުން ބުނެފި އެވެ. ސްކޫލްތަކުން ވާހަކަ ދެއްކި ޓީޗަރުން ބުނީ ގިނަ ކްލާސްތަކަށް އެންމެ ދަރިވަރަކު ވެސް ހާޒިރުނުވާ ކަމަށެވެ. އަނެއް ބައި ކްލާސްތަކުގައި ތިބީ 5-10 ކުދިން ކަމަށް ވެސް ބައެއް ޓީޗަރުން ބުންޏެވެ.\n"ގިނަ ކްލާސްތައް ހުރީ ހުހަށް، ކިޔަވައިދެވޭ އަދަދަށް ވެސް ދަރިވަރުން ހާޒިރެއް ނުވޭ،" މާލޭގެ ބޮޑު ސްކޫލެއްގެ ޓީޗަރަކު ބުންޏެވެ.\nބައެއް ސްކޫލްތަކަށް އިއްޔެ ވިހި ޕަސެންޓް ދަރިވަރުން ވެސް ހާޒިރު ނުވެ އެވެ. ސުވައިން ފުލޫގެ ބިރުގައި ދަރިވަރުން ސްކޫލަށް ނުފޮނުވި ނަމަވެސް ސްކޫލްތައް ހުޅުވާ މައްސަލާގައި އެޑިއުކޭޝަންގެ ބަހެއް އަދި ނުލިބެ އެވެ.\nސްކޫލްތައް ހުޅުވުމާ ދެކޮޅަށް ވާހަކަ ދެއްކި ބެލެނިވެރިން ދެކޭ ގޮތުގައި ސްވައިން ފްލޫ ބާރު ސްޕީޑުގައި އިތުރުވަމުން ދަނިކޮށް، ސްކޫލްތައް ހުޅުވުމަކީ "ސަރުކާރުގެ ސިޔާސީ ނިންމުމެކެ"ވެ. އެއީ، މިއަދު އޮންނަ ރައްޔިތުންގެ މަޖިލީހުގެ މަސީހުގެ ވޯޓަށް "ސިޔާސީ މަގްސަދެއް ހާސިލްކުރަން" ކަމަށް ވެސް ބައެއް ބެލެނިވެރިން ދެކެ އެވެ.\nސްކޫލަތައް ހުޅުވިއިރު ދަރިވަރުންގެ ސިއްހަތާ މެދު ކަމާ ބެހޭ ފަރާތްތަކުން ސަމާލުކަން ދީފައިނުވާ ކަމަށް ބުނެ ބައެއް ބެލެނިވެރިން ކަންބޮޑުވުން ފާޅުކުރި އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިއްޔެ އާއްމުކޮށްފައިވާ ހިސާބުތަކުގައިވާ ގޮތުން ސްވައިން ފްލޫ ފެތުރޭ މިންވަރު އަދިވެސް ދަނީ މައްޗަށެވެ.\nއެޗްވަންއެންވަންގައި މިހާތަނަށް ފަސް މީހަކު ވަނީ މަރުވެފަ އެވެ. އެޗްޕީއޭ އިން އާންމު ކުރި ތަފާސްހިސާބުތައް ދައްކާ ގޮތުން އިއްޔެގެ ނިޔަލަށް 185 މީހަކު ވަނީ އެޗްވަންއެންވަން އަށް ޕޮޒިޓިވް ވެފަ އެވެ. ހޮސްޕިޓަލުގައި އެޑްމިޓްކޮށްގެން 31 މީހަކަށް އަންނަނީ ފަރުވާދެމުންނެވެ.\nމި ހިސާބުތައް މިހެން ހުރި ނަމަވެސް އެޗްޕީއޭ އިން ރޭ ނެރުނު ބަޔާނުގައި ބުނީ ރާއްޖޭގެ އެކި ސަރަހައްދުތަކުގައި ފެތުރެމުންދާ އަރިދަފުސް ރޯގާ އާއި އިންފުލުއެންޒާގެ ހާލަތު އަންނަނީ ރަނގަޅު ވަމުން ކަމަށެވެ.\nއިތުރު ލިޔުންތައް ސިއްހަތު ސްކޫލް ތައުލީމް ކިޔަވާކުދިން ސްވައިން ފްލޫ\nއާދިއްތަ ދުވަހު ސްކޫލްތައް ހުޅުވަން ނިންމައިފި


Ras Online - އޮސްޓްރޭލިޔާގައި ވެކްސިން ދޭން ފަށައިފި\nއޮސްޓްރޭލިޔާގައި ވެކްސިން ދޭން ފަށައިފި\nކޮވިޑުން ރައްކާތެރިވުމަށް އޮސްޓްރޭލިޔާގައި ވެކްސިން ދޭން ފަށައިފިއެވެ.\nމުޅި ގައުމަށް އަމާޒުކޮށްގެން މިއަދު އޮސްޓްރޭލިޔާގައި ފެށި ވެކްސިން ޖެހުމުގެ ޕްރޮގްރާމްގައި އެންމެ އިސްކަމެއް ދެވޭނީ އިސްސަފުގައި މަސައްކަތްކުރާ ސިއްހީ އެހީތެރިންނާއި އުމުރުން ދުވަސްވީ މީހުންނަށްކަމަށް އޮސްޓްރޭލިޔާގެ ސިއްހީ ވުޒާރާތަކުން ހާމަކޮށްފައިވެއެވެ.\nމިއަދުގެ ވެކްސިން ޖެހުމުގެ ކެމްޕޭނު ރަސްމީކޮށް ފެށުމުގެ ކުރިން މިދިޔަ އާދިއްތަ ދުވަހު އޮސްޓްރޭލިޔާގެ ބޮޑުވަޒީރު ސްކޮޓް މޮރިސަންގެ އިތުރުން ސަރުކާރުގެ އިސްވެރިން ހިމެނޭގޮތަށް 20 މީހަކު ވެކްސިން ޖަހާފައިވެއެވެ. ވެކްސިން ދިނުމުގެ ޕްރޮގްރާމްގެ ދަށުން މިހަފްތާ ނިމުމުގެ ކުރިން ވެކްސިނުގެ 60،000 އަށް ވުރެއް ގިނަ ޑޯޒު ދެވޭނެކަމަށް އެގައުމުގެ ސިއްހީ ވުޒާރާތަކުން އުންމީދުކުރެއެވެ.\nވެކްސިން ޖެހުމުގެ ޕްރޮގްރާމްގައި ފުރަތަމަ ބޭނުން ކުރެވޭނީ ފައިޒަރ ކުންފުނިން ތައްޔާރުކޮށްފައިވާ ވެކްސިނެވެ. މީގެއިތުރުން ކުރިއަށް އޮތް ދެހަފްތާގެ ތެރޭގައި ވެކްސިން ޖެހުމުގެ ޕްރޮގްރާމްގައި ބޭނުންކުރުމަށް އޮކްސްފޯޑް އަދި އެސްޓްރަރޒެނެކާއިން ތައްޔާރުކޮށްފައިވާ ވެކްސިން ލިބޭނެ ކަމަށް އޮސްްޓްރޭލިޔާގެ ސިއްހީ ވުޒާރާތަކުން ހާމަކޮށްފައިވެއެވެ.\nއޮސްޓްރޭލިޔާގައި މިހާތަނަށް ކޮވިޑު ޖެހިގެން ރިޕޯޓުކޮށްފައިވާ މީހުންގެ އަދަދު އުޅެނީ 29،000 އަށް ވުރެއް ދަށުގައެވެ. އަދި މިބަލި ޖެހިގެން 909 މީހަކު ވަނީ މިހާތަނަށް މަރުވެފައެވެ. މިއަދަދުތަކާއެކު، އާބާދީ ބޮޑު އޮސްޓްރޭލިޔާގައި އެހެން ގައުމުތަކާއި އަޅާބަލާއިރު މިބަލި ފެތުރެމުންދާމިންވަރު ކޮންޓްރޯލްކުުރެވިފައި ވާކަނަ ފާހަގަ ކުރެވެއެވެ.


ބަރުބާދު (ފުރަތަމަބައި) – Esfiya – Dhivehi Vaahaka Site\n- by nishan - 2- April 20, 2014\nއަހަރެންނަށް ސިހިފައި ހޭލެވުނީ ދަރިފުޅު ރޮއެގަތް އަޑަށެވެ. އަވަހަށް ތެދުވެގެން ގޮސް ކުޑަ އެނދުގައި އޮތް 03 އަހަރުގެ ދަރިފުޅު އުރާލައި މައްސަލާކޮށްލަން މަސައްކަތްކުރީމެވެ. ނަމަވެސް ދަރިފުޅު ބާރުބާރަށް އޮވެގެން ރޮނީއެވެ. ހީވާގޮތުން ބިރުވެރި ހުވަފެނެއް ފެނުނީއެވެ. މަންމައާއި ބައްޕައަށް ގޮވަމުން ދިޔަ ދަރިފުޅު ހުއްޓުވޭތޯ މަސައްކަތްކުރަމުން ނާނާ ކިޔަމުން އެނދުގައި އަހަރެން އިށީނީމެވެ.\n“..ދަރިފުޅާ ލޫޝާ.. އެސޮރު މާވަރަކަށް ރޮނީ ކިހިނެއްވީ އަނެއްކާ..” އަހަރެންގެ ފިރިމީހާގެ މަންމަ ކޮޓަރި ދޮރުގައި ޓަކި ޖަހާލަމުން އެތެރެއަށް ވަދެންގެން އައީ ހަލުވިކަމާއެކުއެވެ.\nއަހަރެންނަކީ ރާއްޖޭގެ އުތުރުގެ ރަށަކަށް އުފަން އުމުރުން 25 އަހަރުގެ އަންހެނަކީމެވެ. ދިރިއުޅެމުން މިދަނީ އަހަރެންގެ ފިރިމީހާ ކައިލްގެ ގޭގައި މާލޭގައެވެ. މިގޭގައި އުޅެނީ އަހަރުމެން ދެމަފިރިންނާއި، ކައިލްގެ މަންމަ އާއި ބައްޕަގެ އިތުރަށް އަހަރުމެން ދެމީހުންގެ ލޯބީގެ ނިޝާން ކަމުގައިވާ ކިނާންއެވެ.\n“.. ނޭގެ މަންމާ އަހަރެންނަށް ހޭލެވުނީ ރޮއެގަތް އަޑަށް.. ބިރުވެރި ހުވަފެނެއް ފެނުނީކަންނޭގެ..” އަހަރެން އިނީ ކިނާން ހުއްޓާ ނުލައިގެން ކަންބޮޑުވެފައެވެ.\nމަންމަވެސް ކިނާން އުރާލައި މައްސަލާކޮށްލެވޭތޯ މަސައްކަތްކުރި އެވެ. ނަމަވެސް ހުއްޓާ ނުލުމުން ކިނާން ގޮވައިގެން މަންމަ ކޮޓަރިން ބޭރަށް ނުކުތީ އަހަރެން ކައިރީ އަރާމުކޮށްލުމަށް ބުނަމުންނެވެ.\nއަހަރެން ފުންނޭވާއެއް ދޫކޮށްލަމުން އެނދުގައި ޖައްސާލީ ފާރުގައި ހުރި ގަޑިއަށް ނަޒަރު ސީދާކޮށްލަމުންނެވެ. ގަޑިން މެންދަމުން އަލިވެ އެކެއް ޖަހާ ބޮޑުވެއްޖެއެވެ. ދެން ބަލާލެވުނީ ހުސް އެނދަށެވެ. އަދިވެސް ކައިލް ގެޔަށް އަންނާކަށް ނޫޅެއެވެ. އެއީ މިހާރަކަށް އައިސް ކައިލްގެ އުޅުމަށް އައިސްފައިވާ ބަދަލެކެވެ. ފާއިތުވެދިޔަ ދެމަސް ދުވަހުގެ ތެރޭގައި އެންމެ ރެޔަކުވެސް އެކެއް ޖެހުމުގެ ކުރިން ގެޔަށް ވަދެފައެއް ނުވެއެވެ. އަހަރެން ބުރަކަށި ދަށަށް ބާލީހެއް ލައްވާލައި އެނދުގައި ހަމަޖެހިލީމެވެ. އެވަގުތު ކޮޓަރީގެ ދޮރުހުޅުވިގެން ދިޔައެވެ. ބަލާލިއިރު ކައިލް ދޮރުމަތީގައި ހުއްޓެވެ.\nކައިލްއަކީ ވިޔަފާރިވެރިއެކެވެ. އޭނާގެ އުމުރުން އަދިވީ އެންމެ 26 އަހަރެވެ. މާލޭގެ އެކި ހިސާބުތަކުގައި އޭނާގެ އެތަކެއް ވިޔަފާރިގެތަކެއް ވަނީ ހުޅުވިފައެވެ. އެހެންކަމުން އޭނާ ވެފައިވަނީ މާލޭގެ އެންމެ މުއްސަނދި އެންމެ ޒުވާން ވިޔަފާރި ވެރިޔާއަށެވެ.\n“..ހާދަ ލަހުންނޭ މިހާރު ގެޔަށް ތިއަންނަނީ ..ކޮންބޭނުމެއް އޮތީ ކޮންމެ ރެޔަކު އެކެއް ދޭއް ޖަހަންދެން މަސައްކަތުގަ އޮފީހުގަ އުޅެން.. ތިހާ ދަންވަންދެން މަސައްކަތުގަ ނޫޅުނަސް ރަނގަޅުވާނެ.. ގެޔަށް އަޔަސް އެމަސައްކަތް ކުރާނެ މީހުންވާނެ.. އަޅެ ކީއްވާނީ ހަފްތާޔަކު އެއްރޭ ނަމަވެސް އަވަހަށް ގެޔަށް އައިއްޔާ..” އަހަރެންނަށް ޝަކުވާކޮށްލެވުނީ ހިތަށް ކެތް ނުވެގެންނެވެ. ނަމަވެސް އަހަރެންމީ ކައިލް ބޮލަށް އުނދަގޫވާ ވަރަށް ޝަކުވާކޮށް އުޅޭ މީހެއްނޫނެވެ.\n“..ކޮބާ އެސޮރު.. މަންމަ ކޮޓަރީގަތަ ވީ..” އަހަރެން ދެއްކިވާހަކަ ކައިލްއަށް އަޑުއިވުނު ކަމަކަށް ނުހެދިއެވެ.\nއެއީ މިހާރު ކައިލްގެ އާދައެކެވެ. އަހަރެން ދައްކާ ވާހަކައަކަށް މާބޮޑު ސަމާލުކަމެއް ނުދޭނެއެވެ. ދެން ކައިލް ފެންވަރައިލައިގެން އަރާ އޮށޯވެ ނިދާނީއެވެ. އަހަރެންނާ ލޯބިން އަނގައިން ބުނެލާ ހަދާލަން ވަގުތެއްވާނީވެސް މަދު ފަހަރަކުއެވެ.\n“..ކައިލް..” ލައިގެންހުރި ނޫކުލައިގެ އަތްދިގު ގަމީހުގެ ގޮށްތައް ނައްޓަމުންދިޔަ ކައިލްއަށް އަހަރެން ގޮވާލީ މަޑުމަޑުންނެވެ. ނަމަވެސް ކައިލް ބަލާވެސް ނުލިއެވެ. އަޑުއިވޭކަމަށްވެސް ނުހެދިއެވެ. ނޫނީ ހަޤީޤަތުގައިވެސް އޭނާއަށް އަޑު ނީވުނީއެވެ. އަނެއްކާވެސް އަހަރެން ގޮވާލީމެވެ. ގަމީސް ވަށިގަނޑަށް ވައްޓާލަމުން ކައިލް އެނބުރި އަހަރެންނަށް ބަލާލިއެވެ. އަހަރެންގެ އަޑުގައިވާ އާދޭހާއި ކަންބޮޑުވުން ކައިލްއަށް އިޙްސާސްވާނެނަމަ ކޮންފަދަ ހެއްޔޭ އަހަރެންގެ ހިތަށް އެރިއެވެ؟\n“..އަހަރެން މިހާ ބުރަކޮށް މިއުޅެނީ އަހަރުމެން ދަރިފުޅަށްޓަކައި… ކިނާންއަށްޓަކައި.. ލޫޝާއަށްޓަކައި.. މިކުޑަކުޑަ އާއިލާއަށްޓަކައި މިގޮތަށް އުޅެންއެބަޖެހޭ … އަހަރެން ބޭނުންވޭ ވިޔަފާރީގެ ކަންތައް ވަރަށް ގާތުން ބަލަން.. އެހެންވެ މިހާރު އެހާ އަވަހަށް ގެޔަށް ނާދެވެނީ..” އަހަރެންނަށް އިތުރު އެއްޗެއް ބުނެލާނެ ފުރުޞަތެއްވެސް ނުދީ ކައިލް ފާހާނާއަށް ވަދެގެންދިޔައެވެ.\nއަހަރެންނަށް ކައިލް ދެއްކި ވާހަކަތައް ޤަބޫލްކުރަން އުނދަގުލެވެ. ވިޔަފާރީގެ ކަންތައް އެހާގާތުން ބަލަން ބޭނުންވާނަމަ ކުރިން އެގޮތަށް ނޫޅުނީ ކީއްވެގެން ހެއްޔެވެ؟ އެކެއް ދޭއް ޖަހަންދެން އެމަސައްކަތް ކުރަންޖެހޭ އެއްވެސް ސަބަބެއް އަހަންނަކަށް ނުވިސްނެއެވެ. އަހަރެންނަށް ޝައްކުކުރެވެނީ އެހެންވެއެވެ. އަހަރެންނަށް ހީވަނީ ކައިލްއާއި އެހެން އަންހެނަކާ ގުޅުންތަކެއް އޮންނަހެންނެވެ. ކޮންމެ ރެޔަކު އެހާ ލަހުން ގެޔަށް އެއަންނަނީ އެހެންވެއޭ އަހަރެންގެ ހިތްބުނެއެވެ. ނަމަވެސް އަހަރެން އެއިން އެއްވެސް ވާހަކައެއް އެއްވެސް މީހެއް ކައިރިއަކު ނުބުނަމެވެ. އެޝައްކާއި ވަހުމް އޮންނަނީ އަހަރެން ހިތު ތެރޭގައެވެ. އަހަރެންނަށް ހީވާ ހީވުމެއްގެ މައްޗަށް ބިނާކޮށް ދައްކާ ވާހަކައަކުން އަހަރުމެން މެދުގައި މައްސަލަޖެހި މިކުޑަކުޑަ އާއިލާ ރޫޅިގެންދާކަށް އަހަރެން ނޭދެމެވެ.\nމީގެ ހަތަރުވަރަކަށް އަހަރު ކުރިން އަހަރެންނާއި ކައިލްގެ ކާވެނި ކުރެވުނީ ދެމީހުންވެސް އެގޮތް ބޭނުންވެގެންނެވެ. ކާވެނި ކުރީވެސް ދެމީހުން އެކަކު އަނެކަކު ދެކެ ލޯބިވެ ލޯބިވެރިންގެ ގޮތުގައިވެސް އަހަރުތަކެއް އެކީގައި އުޅުމަށްފަހުއެވެ.\nކައިލްއަކީ އަހަރެންނަށް އަޅާލާ އޯގާތެރިވި ފިރިއެކެވެ. އަހަރެންގެ އިޙްސާސްތަކަށް އިޙްތިރާމްކޮށް ދައްކާވާހަކަތައް އަޑުއަހަމުން އައި މީހެކެވެ. ނަމަވެސް ކިނާން ލިބުންފަހުން ކައިލްގެ އުޅުމަށް މަޑުމަޑުން ބަދަލް އަންނަންފެށީއެވެ. ކުދިކުދި ކަންތަކުގައި ފަރުވާ ކުޑަ ކުރަންފެށީއެވެ. އެހެނަސް ކިނާންއަކީ އަހަރުމެން ދެމަފިރިން ބޭނުންވެގެން ހޯދިކުއްޖެކެވެ. ކައިވެންޏަށް އަހަރެއް ވީ އިރު އަހަރެން ކިނާންއަށް ބަނޑުބޮޑުވީވެސް އަހަރުމެން އެގޮތް ބޭނުންވެގެންނެވެ.\nކިނާން ލިބުމަށްފަހުގައިވެސް އެހެން އަންހެނުންގެ ހަށިގަނޑަށް ބަދަލު އަންނަ ފަދައިން އަހަރެންގެ ހަށިގަނޑަށް ބަދަލެއް އައިސްފައެއް ނުވެއެވެ. އަހަރެން ހުރީ ކާވެނި ކުރި އިރުވެސް ހުރި ބައްޓަމަށެވެ. އެސޫރާގައެވެ. ކައިލްގެ ކަމެއްގައި ފަރުވާކުޑައެއްވެސް ނުކުރަމެވެ. އޭނާގެ ކަމެއް ކޮށްނުދީގެން ޝަކުވާކޮށްލާނެ ފުރުޞަތެއްވެސް ނުދެމެވެ. އަދި އެހެންމެ އަހަރެން އިންނަނީ ކައިލް ގެޔަށް އަންނަންވާއިރަށް ފެންވަރާ ނަލަހެދިގެންނެވެ.\nދެން އެހެންވީއިރު ކައިލް އަހަރެންނާ މަޑުމަޑުން ދުރުވަމުން ދިޔައީ ކީއްވެގެން ހެއްޔެވެ؟ ދަރިފުޅަކު ލިބުމުން އަހަރެން މަތިން ފޫހިވީ ހެއްޔެވެ؟ ފޫހިވިނަމަ ފޫހިވާންޖެހުނު ސަބަބެއް އަހަރެންނަކަށް ނުވިސްނުނެވެ.\nކައިލް ފާހާނައިން ނުކުމެގެން އައިސް އެނދުގައި އޮށޯތްއިރުވެސް އަހަރެން އޮތީ ކައިލްގެ މޫނަށް ބަލާށެވެ. އޭނާގެ ދުލުން ބަހެއް ބޭރުކޮށްލާނެ އިރަކަށް އިންތިޒާރުކޮށްލަކޮށްލައެވެ. ނަމަވެސް އަހަރެންނާ ދިމާއަށް ކައިލް ބަލާވެސް ނުލައެވެ. އޭނާ ލޯމަރާލައިގެން އޮތީއެވެ. ކައިރީގައި އަހަރެން އޮތްހެން އޭނާއަށް ހީވެސް ނުވާކަހަލައެވެ. ކައިލް ލޯމަރައިގެން އޮތުމަށްފަހު ބާލީހުގައި ބައްދާލަމުން ފުރަގަސްވާގޮތަށް އެނބުރުނީ އެމޫނު އަހަރެންނަށް ފެންނަންވެސް ހިތް ނޭދޭތީކަންނޭގެއެވެ. އަހަރެންގެވެސް އިޙްސާސްތަކަކާ ބޭނުންތަކެއްވާނެކަން ކައިލްއަށް ނުވިސްނެނީ ކީއްވެގެންހެއްޔެވެ؟ އަހަރެން މީ އޭނާގޭ ހަލާލް އަނބިމީހާއެވެ. ދައްކާވާހަކަ އަޑު ނާހާތާގައި ލޯބިން އަނގައިން ބުނެލިއްޔާ އޭނާގެ ގައިން ތަންގަނޑެއް މަދުވަނީ ހެއްޔެވެ؟ އަހަރެންގެ ލޮލުގެ ތެރެއަށް ކަރުނަތައް ބޮނޑިވެގެންދިޔަ ހިނދު އަވަސްއަވަހަށް އެސްފިޔަ ޖަހާލަމުން ކަރުނަތައް ހިންދާލީ ރޮއެގެން އެއްވެސް ކަމެއްގެ ހައްލެއް ނުލިބޭނެތީއެވެ.\nއަހަރެން މަޑުމަޑުން ކައިލްގެ ގާތަށް ޖެހިލަމުން ކައިލްގެ އުނަގަނޑުމަތިން އަތްގެންގޮސް ފަހަތުން ބައްދާލީ ބިރުން އޮވެއެވެ. ކައިލް އެއްވެސް އެއްޗެއް ނުބުނެ އޮތްގޮތަށް އޮތުމުން ކޮންމެސްވަރެއްގެ ހިތްހަމަޖެހުމެއް ލިބުނެވެ. އަހަރެން ކުރިޔަށްވުރެ ބާރަށް ކައިލްގައިގައި ބައްދާލީމެވެ. ދެލޯމަރާ ބާރުކޮށްލީމެވެ. އެހަށިގަނޑުގައިވާ ހޫނުކަން އިޙްސާސްކުރެވެން ފެށުނެވެ. އަހަރެންނަށް ބުނެދޭން ނޭގޭ ކަހަލަ އުފަލެއްލިބުނެވެ. އުފާ ނުވާންވީ ކީއްވެގެން ހެއްޔެވެ؟ އަހަރެންނާއި ކައިލް މިހާވަރަށް ގާތްނުވާތާވެސް ދެމަހެއްހާ ދުވަސްވެދާނެއެވެ. ނަމަވެސް އެއުފާވެރިކަން ދެމިގެންދިޔައީ ކުޑަ ހިނދުކޮޅަކަށެވެ.\n“..ވަރަށް ވަރުބަލިވެފަ މިއޮތީ..” ކައިލް އަހަރެންގެ އަތް ނައްޓުވާލަމުން އުއްޑުން ޖެހިލިއެވެ.\n“..ކައިލް މިރޭ ފެންވެސް ނުވަރަންތަ؟..” އަހަރެން ކައިލްގެ ކޮނޑުމަތީ ބޯ އަޅާލީ މޭމަތީ އަތްބާއްވާލަމުންނެވެ.\n“..ލޫޝާ.. އަހަރެން މިއޮތީ ވަރުބަލިވެފައޭ.. އުނދަގޫ ނުކޮށް ދުރުގަ އޮވެބަލަ..” ކައިލްގެ އަޑުގައިވި ނުރުހުންވުން އަހަރެންނަށް ކިތަންމެހާވެސް ރީއްޗަކަށް ފާހަގަވިއެވެ. ނަމަވެސް އަހަރެން ދުރެއްނުވަމެވެ. އަހަރެން ބޭނުންވީ ކައިލްގެ ކޮނޑުމަތީ ބޯއަޅާލައިގެން އޮވެ ނިދާލާށެވެ. އެކަމުންވެސް މިހިތަށް ކޮންމެވެސް ވަރެއްގެ ހިތްހަމަ ޖެހުމެއް ލިބޭނެއެވެ. ކުރިޔަށްވުރެ ބޮޑަށް ކައިރިއަށް ޖެހިލީއެވެ. އަހަރެންގެ ހޫނު ނޭވާ ކައިލްގެ ކަނދުރާއަށް އެޅޭހާ ކައިރިއަށެވެ. އެހަށިގަނޑުން ދުވަމުންދިޔަ މީރުވަމުން އަހަރެންގެ ހިތަށާއި ސިކުނޑިއަށް ފިނިކަމެއް ލިބިގެން ދިޔައެވެ.\n“..ލޫޝާ..” ކައިލް ކުއްލިއަކަށް ތެދުވިއެވެ. “..މިރޭ ކިހިނެއްވެގެންތަ ތިއުޅެނީ؟..”\n“..އަހަރެން މީ ކައިލްގެ އަނބިމީހާ..”\n“..އެކަން ނޭގިގެންތަ މަމިއުޅެނީ..” އަހަރެންގެ ވާހަކަތައް ނުނިމެނީސް ކައިލް ބާރަށް ބުނެލިއެވެ. އެއަޑުގައި ވަނީ ނުރުހުމެވެ. ފޫހިކަމެވެ.\n“..ކައިލް..” އަހަރެން ފަހަތުން ކައިލްގެ ކޮނޑު މަތީ އަތްބާއްލުމާއެކު ކައިލް ފުންމާގެން ތެދުވިއެވެ.\n“..ކިހާ ބޮޑުބަލާއެއް މީދެން..” ކައިލްގެ އަނގައިން ބޭރުވެގެންދިޔަ ޖުމްލަ އިވިގެންދިޔައީ ހޮނުގުގުރިއެއްހާ ބާރަށެވެ. އަހަރެންނަށް ލިބުނީ ޝޮކެކެވެ. ވަގުތުން ފެންކަޅިވެގެން ދިޔައީ ހިތަށްކުރި އަސަރެއްގެ ބޮޑު ކަމުންނެވެ. އަހަރެން ދުނިޔޭގައި ހުންނާތީވެސް ކައިލްއަށް އުނދަގޫވަނީ ހެއްޔެވެ؟ ކައިލްގެ އަނގައިން އެފަދަ ބަހެއް ބޭރުކޮށްފާނެކަމަކަށް ކުޑަކޮށްވެސް ހީވެފައެއްނެތެވެ.\n“..ކައިލްއަށް އަހަރެން ދުނޔޭގަ އުޅޭތީ އުނދަގޫވަނީތަ؟..” އަހަރެން ފެންކަޅިވެފައިވާ ދެލޮލުން ކައިލްއަށް ބަލާލަމުން ބުނީމެވެ.\n“..ބުނަން ބޭނުންނުވާ އެއްޗެހިވެސް ބުނެވޭނެ.. އިންސާނުންނަށް ކެތްކުރެވޭނީ ވަކިވަރަކަށް.. ލޫޝާ ތީ ބުނާއަޑު ނީވޭ ވަރުގެ ކުޑަކުއްޖެއް ނޫނޭ.. މަ ވަރުބަލިވެފަ އޮތީމައޭ މިބުނީ ދުރުގަ އޮންނާށޭ.. ދުވާލުގެ ބޮޑުބަޔަކާއި ރޭގަނޑުންވެސް ބޮޑުބައެއް މިހޭދަ ކުރަނީ މަސައްކަތުގަ.. ތި މީހުންނަށްޓަކައި.. މަސައްކަތުގަ ތެޅިތެޅިފަ ގެޔަށް އައިސް އަރާމުކޮށްލަން ލިބޭ ވަގުތުކޮޅުވެސް ތި ބަލަނީ މަށަށް ޖެއްސުމެއްކޮށްލެވޭތޯ.. ދުއްޕާންކޮށްލެވޭތޯ..”\nކައިލް ރުޅިއައިސް އެއްޗެހިތައް ގޮވުމަށްފަހު ބާލީހެއް ހިފައިގެން ޓައިލްސް މަތީ އޮށޯތެވެ. އަހަރެން އިނީ އެނދުމަތީގައި ދެފައި ގެނެސް މެޔާލާ ފިއްތާލައިގެން ކައިލްއާ ދިމާއަށް ބަލާލަންވެސް ނުކެރިފައެވެ. ލޮލުގެ ތެރެއަށް ގިނަވެގެން ދިޔަ ކަރުނަތަކުން ކޯތާފަތް ތެންމަމުން ދިޔައެވެ. ކައިލްއަކީ އެގޮތަށް އަޑުލައި ވާހަކަދައްކާ އުޅުނު މީހެއްނޫނެވެ. މީއެކަހަލަ ކަމެއް ދިމާވި ފުރަތަމަ ފަހަރެވެ. އަހަރެންނަށް ޔަޤީންކުރެވުނު ކަމަކީ ކައިލް ހަމަރަނގަޅަށްވެސް އަހަރެންގެ މަތިން ފޫހިވެއްޖެކަމެވެ.\nއަހަރެންނަށް އެރޭ އެންމެ ލޮލު ފިޔައެއްވެސް ނުޖެހުނެވެ. ކައިލް އެއްވެސް ހިޔާލެއް ފިކުރެއްނެތި ހަމަޖެހިލައިގެން އޮތީ ނިދާލައިފައެވެ. ފަތިސް ނަމާދު ބަންގި ގޮވީވެސް އަހަރެންނަށް ނުނިދިފައި ދެއަތަށް ފުރޮޅި ފުރޮޅި އޮއްވައެވެ. ބަންގިގޮވުމުން ފާހާނާއަށް ވަނީ ނަމާދުކޮށްލަން ވުޟޫކޮށްލުމަށްޓަކައެވެ. ނަމާދުކޮށްލުމުންވެސް މިހިތަށް ކޮންމެވެސް ވަރެއްގެ ހަމަޖެހުމެއް ލިބޭނެއެވެ.\nވުޟޫކޮށްލައިގެން ނުކުތުމަށް ފާހާނާ ދޮރު ހުޅުވާލުމުން ފާހާނާގައިވާ ހުދު އަލިން ކޮޓަރިތެރެ އަލިވެގެން ދިޔަހިނދު އަހަރެންގެ ސަމާލުކަން ދަމައިގަތީ ކައިލްގެ މޫނަށް އެޅިފައިވާ އަލިގަނޑެވެ. ކައިލްގެ މޫނު ކައިރިން ބަލާލުމަށް ހިތް ގޮވަންފެށުމާއެކު މަޑުމަޑު ހިނގުމެއްގައި އައިސް ކައިލް ގާތުގައި އިށީނީމެވެ. އޭނާ އޮތީ ބާލީހުގައި ބޯއަޅާލައިގެން އުއްޑުންނެވެ. ބޮކްސާއެއް އެކަނި ލައިގެން އޮތްއިރު އެދޮން ފިރިހެން ވަންތަ ހަށިގަނޑު އޮތީ ހާމައަށެވެ.\nކައިލްގެ ފައިކޮޅުން ފެށިގެން ބޮލާހަމައަށް ވަރަށް ރަނގަޅަށް ބަލާލީމެވެ. އެހިނދު އަހަރެންގެ ސަމާލުކަން ދަމައިގަތީ ކައިލްގެ ކަރު ދަށުގައިވާ ނިޝާންތަކެވެ. އަހަރެންގެ ދެލޯ ބޮޑުވެގެންދިޔުމާއެކު އަނގަމަތީ އަތް އަޅާލަމުން ކޮށްޅަށް ތެދުވެވުނެވެ. ވިދާލިވިދުވަރެއްހައި ހަލުވިކޮށްގޮސް ހޮޅިބުރި ދިއްލާލުމަށްފަހު އެބާރުމިނުގައި އައިސް ކައިލް ގާތު ހުއްޓެލީމެވެ. އަހަރެންނަށް ކުރެވުނު ޝައްކު ޔަޤީނަށް ބަދަލުވެގެންދިޔަ ހިނދު ވަގުތުން މީހާގެ ހަރަކާތް ހުއްޓުންކަހަލައެވެ. ކައިލްއާ އެހެން އަންހެނަކާ ގުޅުންތަކެއް ހިނގަމުން އަންނަކަމުގެ ހެކިތައް އެހުރީ ފެންނާށެވެ. ކައިލް އަހަރެންނާ ދުރުދުރުން އުޅެނީ ކީއްވެންކަން ޔަޤީންވެއްޖެއެވެ. އޭނާއަށް އެހެން އަންހެނަކު ފެނުނީއެވެ. ދުވަސްކޮޅަކުން އަހަރެން މިގެއިން ނެރެ އެއްލާލާނެއެވެ. އެހެން ހިތަށް އެރުމާއެކު ދެފައިކޮޅުން ވާގި ދޫވާހެން ހީވުމާއެކު ޓައިލްސް ގަނޑުމައްޗަށް ތިރިވެވުނެވެ.\nހެނދުނުގެ ވަގުތެވެ. އަހަރެން އުޅުނީ ބަދިގެ ތެރޭގައި ހެނދުނުގެ ސައި ހެދުމައިގެންނެވެ. ހެނދުނުގެ ސަޔަށް ރޮށި ފިހެމުން ދިޔައިރު އަހަރެންނަށް ވިސްނެމުން ދިޔައީ ދެން ކަންތައް ކުރާނެ ގޮތަކާމެދުއެވެ. ފިރިމީހާގެ ލޯބި އަލުން ހޯދުމަށް ހަދާނެ ގޮތަކާމެދުއެވެ. ފިރިމީހާގެ ލޯބި ނުލިބުނަސް ވަރިހަމަކަމަށް އުޅެންވީ ހެއްޔެވެ؟ އަހަރުމެންގެ ދަރިފުޅަށްޓަކައި އޭނާ ހެދިހާ ގޮތެއް ހެދިގެން ހުންނަންވީ ހެއްޔެވެ؟ ދަރިފުޅަށްޓަކައި އަހަރެންގެ ހަޔާތް ބަރުބާދުކޮށްލަންވީ ހެއްޔެވެ؟ ދަރިފުޅަށް ލޯބި ލިބޭތީ އަހަރެންނަށް ލޯބި ނުލިބުނަސް ހެޔޮކަމަށް މިދިރިއުޅުމައިގެން ކުރިޔަށް ދާންވީ ހެއްޔެވެ؟ ގޮތެއް ނިންމަން ދަތި އެތަކެއް ސުވާލްތަކެއް ސިކުނޑިއަށް ޖަމާވަމުން ދިޔައެވެ. އަހަރެން ދަރިފުޅަށްޓަކައި ކެތްކުރި ކަމުގައި ވިޔަސް މާދަމާވެސް ވަރިކޮށްލާ ގެއިން ނެރެ އެއްލާނުލާނެ ކަމުގެ އެއްވެސް ގެރެންޓީއެއް ނެތެވެ. އަހަރެންނަށް ހަދާނެ ގޮތެއް ނުވިސްނުނެވެ. ކައިލްގެ ކަންތައް ނޭގޭކަމަށް ހެދިގެން ހުންނާކަށް ބޭނުމެއްވެސް ނޫނެވެ. މިހާރުވެސް ގޮތެއްނެތް އަންހެނެއްހެން ލައްކަ ދުވަހު ކެތްކުރެވިއްޖެއެވެ.\nއަޅުގަނޑުގެ ވާހަކަތަކުގައި ކުށް ބަސްތަކާއި ރަނގަޅު ކުރަންޖެހޭ ކަންތައްތައް ހުރުން އެކަށީގެންވެއެވެ. އެކަންތައް ރަނގަޅު ކުރުމަށް ތިޔަ ކިޔުންތެރިންގެ އެއްބާރުލުން ލިބޭނެކަމަށް އަޅުގަނޑު އުއްމީދު ކުރަމެވެ. Facebook page: Nishan stories https://web.facebook.com/nishanstories/\nލޯބީގާ ވާތީފަނާ… (10ވަނަ ބައި)\nފެށުން ވަރަށް ރީތި….. ދެން އަންނާނެ ބަޔަކަށް އިންތިޒާރު ކުރަން…….\nޝުކުރިއްޔާ ސުންނީ.. އިރާދަކުރެއްވިއްޔާ ލަސްނުކޮށް ދެވަނަ ބައި ގެނެސްދޭނަން..\nvara reethi vaahakaige feshun\nV furihama v salhi vaahakaeh.mee hiyaaly vaahakehtha noony hagy gy ehtha.mage frendehge hayaathaa v guley\nMee hama hiyaali vaahaka eh.. Ekam mee hageegathah vs higaafaane kameh.. Thanks vaahaka kiyaalii thii..\nwOW. . Furathama bain ves hithah varah asaru koffi. . I hav to say. . This is going to be awesome. . I TOTALY LOVE THIS PART! 😀 Im sure i’ll beareguler reader. . . . 🙂\nThank you GuDu.. Varah ufaa vehjje GuDu mivaahaka kiyaalii ma.. 🙂 thanx for the comment..\nThank you GuDu. Varah ufaa vehjje GuDu mivaahaka kiyaalii ma.. 🙂\nހޭ ނިޝާން.. ކިހިނެއްތަ.. ވަރަށް ރީތި މިބައި އިނގޭ… ވާހަކަައިގެ ދެންވާނެ ގޮތެއް ބަލާލަން ކެންމަދުވެފައި މިހުރީ… ހީކުރަން އަވަހަށް ގެނެސްދޭނެކަމަށް… ވަރަށް ނައިސް އިނގޭ 🙂\nހޭ ފެންްޓަސީ.. ހެޕީ ޓް ސީ ޔޫ ހިޔަރ.. އައި އެމް އޯކޭ އޭސް ޔޫޝުއަލް.. ދެވަނަބައި ގެނެސްދޭނަން އިންޝާﷲ.. އެންޑް ތޭންކްސް ފޯ ދި ކޮމެންޓް. 🙂\nv nyc plx update kohdheeba avahah next part\nwill upload as soon as possible.. ehaa laheh nuvaane.. thanx for the comment.. 🙂\nBeautiful story.. Wanna read nxt part.. nxt part update kohba awahah..


Drug massalaiga bollywood tharinge nan thah Rhea haama nukuraa kamah bunefi\nޑްރަގް މައްސަލާގައި ބޮލީވުޑް ތަރިންގެ ނަންތައް ރިއާ ހާމަނުކުރާ ކަމަށް ބުނެފި\n24 ސެޕްޓެމްބަރ 2020 - 09:16:13\nއިންޑިއާގެ ނޭޝަނަލް ނާކޮޓިކްސް ބިޔުރޯ (އެންސީބީ) އިން ބަލަމުންދާ މަސްތުވާތަކެތީގެ މައްސަލައާ ގުޅިގެން ބޮލީވުޑުގެ އެއްވެސް ތަރިއެއްގެ ނަން ރިއާ ޗަކްރަބަތީ ހާމަކޮށްފައި ނުވާނެ ކަމަށް އޭނާގެ ވަކީލު ސަތީޝް މަނޭޝިންޑޭ ބުނެފި އެވެ.\nސީއެންއެން ނިއުސް18 އަށް ދިން އިންޓަވިއުގައ ސަތީޝް ބުނީ ބޮލީވުޑު އެއްވެސް އެކްޓަރެއްގެ ނަން ރިއާ ތަހުގީގަށް ދީފައި ނުވާ ކަމަށެވެ.\nސެލެބްރިޓީ މެނޭޖަރު ޖާޔާ ސާރާގެ ވަޓްސްއެޕް މެސެޖުތަކެއް ލީކުވެފައިވާ ވާއިރު، އޭގައި ދީޕިކާ ޕަޑުކޯން، ޝްރައްދާ ކަޕޫރު، މަދޫ މަންތޭނާ ފަދަ ތަރިންގެ ނަން ހިމެނެ އެވެ.\nއެ މެސެޖުތައް ލީކުވި މައްސަލައާ ގުޅިގެން ސަތީޝް ބުނީ ޖާޔާކޮށްގެން އުޅޭ ކަމެއް އިނގޭނީ ހަމަ އޭނާއަށް ކަމަށެވެ. ނަމަވެސް ޖާޔާ ވަނީ ސުޝާންތް ސިންގް ރާޖްޕުތާއި ރިއާއަށް ސީބީޑީ އޮއިލް ފޮނުވާފައި ކަމަށް ބުންޏެވެ.\nއޭނާ ބުނި ގޮތުގައި ސީބީޑީ އޮއިލަކީ މަސްތުވާއެއްޗަކުން އުފައްދާ ތެލެއް ނަމަވެސް، އޭގެން މަސްތެއް ނުވެވޭނެ އެވެ. އަދި އޭނާ ވަނީ ބޮލީވުޑުގެ ތަރިން އަތުލައިގަތުމަށް އެންސީބީން "ވިޗްހަންޓް" އަށް ގޮސްފައި ވާތީ ފާޑުކިޔާފަ އެވެ.\nސަތީޝް ބުނީ އޭގެ ބަދަލުގައި އިންޑިއާގެ ބޯޑަރު ސަރަހައްދުތަކުގައި މަސްތުވާތަކެތި އެތެރެ ކުރާ މީހުން ހޯދުން މާ ރަނގަޅު ވާނެ ކަމަށެވެ.


Alia aai Karan johar ah gina bayaku rulhi baalanee\nއާލިއާ އާއި ކަރަން ޖޯހަރަށް ގިނަ ބަޔަކު ރުޅި ބާލަނީ!\nއާލިއާ އާއި ކަރަން ޖޯހަރު\nއެކްޓަރު ސުޝާންތު ސިންގް ރާޖްޕޫތުގެ ކުއްލި މަރާ ގުޅިގެން ސޯޝަލް މީޑިއާގައި ވަރަށް ގިނަ ބައެއްގެ ރުޅިގަނޑު ބައެއް ފިލްމީ ފަންނާނުންނަށް ދަނީ ބާލަމުންނެވެ. "އެމްއެސް ދޯނީ: ދި އަންޓޯލްޑް ސްޓޯރީ" ފަދަ މޮޅު ފިލްމުތައް ކުޅެފައިވާ ސުޝާންތު މަރުވީ ފިލްމު އިންޑަސްޓްރީގެ ބައެއް ފަންނާނުން ގެންގުޅޭ ތަފާތު ކުރުންތަކުގެ ސަބަބުން ޑިޕްރެޝަން އަށް ގޮސްގެން ކަމަށް ގިނަ ބަޔަކު ދަނީ ތުހުމަތު ކުރަމުންނެވެ. އެގޮތުން އެންމެ ގިނަ މީހުންގެ ރުޅިގަނޑު އަމާޒުވީ އެކަކީ ފިލްމީ ބަތަލާ އާލިއާ ބަޓެވެ. ޕްރޮޑިއުސަރު ޑައިރެކްޓަރު ކަރަން ޖޯހަރް އާއި ސޯނަމް ކަޕޫރު، ސަލްމާން ޚާން ފަދަ މީހުންނަށް ވެސް މީހުންގެ ރުޅި އާ ވަނީ ކުރިމަތިލާން ޖެހިފަ އެވެ.\nސުޝާންތުގެ ފޭނުންނާއި އޭނާއަށް ހެޔޮ އެދޭ މީހުންގެ އަޑުފައްގަނޑު ސޯޝަލް މީޑީއާގައި ވަރަށް ގަދަވެފައި ވާއިރު ގިނަ ބަޔަކު ދަނީ ވަރަށް ގިނަ ތަރިންގެ ފޭސްބުކް، ޓުވިޓާ އަދި އިންސްޓަގްރާމް އެކައުންޓްތަކުން އެމީހުން އަންފޮލޯ ކުރަމުންނެވެ. ނަތީޖާއެއްގެ ގޮތުން އެމީހުންގެ މަގްބޫލުކަން ވެސް މި ފާއިތުވީ ދެ ދުވަހެއް ތެރޭ ވަރަށް ބޮޑަށް ދަށަށް ގޮސްފައި ވެއެވެ.\nއެގޮތުން އިންސްޓަގްރާމްގައި އެކަނި ވެސް އާލިއާ އަންފޮލޯ ކުރި މީހުން 444000 އަށް އަރަ އެވެ. ކަރަން ޖޯހަރް އަންފޮލޯ ކުރި މީހުންގެ އަދަދު 188000 އަރާފައިވާއިރު ސޯނަމް އަންފޮލޯކުރި މީހުންގެ އަދަދު 84000 އަށް އަރަ އެވެ. އަދި ސަލްމާން ޚާން އަންފޮލޯ ކުރި މީހުންގެ އަދަދަދު 50،000 އަށް އަރަ އެވެ.\nއާލިއާ މެންގެ މަގްބޫލުކަންގެ މިހާ ބޮޑަށް ދަށަށް ދިޔައިރު ބައެއް ފިލްމީ ތަރިންގެ މަގްބޫލުކަން އިންތިހާއަށް އިތުރުވެ އެމީހުން ފޮލޯ ކުރާ މީހުންގެ އަދަދު އެތައް ލައްކައެއް އިތުރުވެގެން ގޮސްފައިވާކަން ވެސް ފާހަގަ ކޮށްލަން ޖެހެ އެވެ. މީގެ ތެރޭގައި ގިނައީ ބޮލީވުޑްގައި އޮންނަ ތަފާތު ކުރުންތަކާ ދެކޮޅަށް އެންމެ ބޮޑަށް އަޑު އުފުލާ ފަންނާނުންނެވެ. ޚާއްސަކޮށް ކަންގަނާ ރަނާވަތުގެ މަގްބޫލުކަން އިތުރުވެ ސޯޝަލް މީޑިއާގައި އޭނާ ފޮލޯކުރާ މީހުންގެ އަދަދު މި ދެ ދުވަހެއް ތެރޭ މިލިއަނުން އިތުރުވެފައި ވެއެވެ.\nސުޝާންތުގެ މަރާ ގުޅިގެން ކަންގަނާ ވަނީ ސޯޝަލް މީޑިއާގައި ވަރަށް ވަރުގަދަ ވީޑިއޯ މެސެޖެއް ޝެއާކޮށް ބޮލީވުޑްގެ ބައެއް ތަރިންނަށް ވަރަށް ބޮޑަށް ފާޑުކިޔާ ސުޝާންތު މަރަށް އެމީހުން ޒިންމާ ނަގަން ޖެހޭނެ ކަމަށް ބުނެ ވާހަކަ ދައްކާފަ އެވެ. އަދި ބޮލީވުޑްގެ އެވޯޑު ޝޯތަކުގެ އިންސާފު ވެރިކަމާ މެދު ވެސް ކަންގަނާ ވަނީ ވަރަށް ބޮޑަށް ސުވާލު އުފައްދާފަ އެވެ. އެންމެ ފަހުން ބޭއްވި އެވޯޑް ޝޯތަކުގައި ވެސް "ގަލީ ބޯއީ" އަށް މޮޅު ފިލްމުގެ އެވޯޑާއި އެފިލްމުގެ ތަރިންނަށް ގިނަ އެވޯޑުތަކެއް ލިބިފައިވާއިރު އެއަށްވުރެ ސުޝާންތުގެ "ޗިޗޯރޭ" މާ މޮޅު ކަމަށް ކަންގަނާ ބުންޏެވެ.\nއޭނާ ބުނި ގޮތުގައި "ޗިޗޯރޭ" އަކީ ފާއިތުވީ އަހަރު ރިލިޒްކުރި އެންމެ މޮޅު ފިލްމެވެ. ނަމަވެސް އެ ފިލްމަށް ހައްގު މަގާމު ނުލިބުނީ އެ ފިލްމުގެ ބަތަލަކީ ސުޝާންތު ކަމަށް ވާތީ ކަމަށް ކަންގަނާ ތުހުމަތު ކުރި އެވެ.\nކަންގަނާގެ މި ވީޑިއޯ ވައިރަލް ވުމާއެކު އިންސްޓަގްރާމްގައި އޭނާ ފޮލޯކުރާ މީހުންގެ އަދަދު 1.47 މިލިއަން އިތުރުވެފައި ވެއެވެ. ސުޝާންތުގެ ކުރީގެ ލޯބިވެރިއެއް ކަމަށް ބެލެވިފައިވާ އަދި އޭނާގެ "ރާބްތާ" ކޯސްޓާ ކްރީތީ ސެނޯން ފޮލޯ ކުރާ މީހުން ވެސް ވަރަށް ބޮޑަށް އިތުރުވެފައި ވެއެވެ. އެގޮތުން ކްރީތީ އިންސްޓަގްރާމްގައި ފޮލޯ ކުރާ މީހުންގެ އަދަދު 291000 ވަނީ އިތުރުވެފަ އެވެ. ކްރީތީ އާއި ދާދި އެއްވަރަކަށް ސުޝާންތުގެ އެންމެ ފަހުގެ ފިލްމު "ޗިޗޯރޭ"ގައި އޭނާއާއެކު ލީޑް ރޯލު ކުޅުނު ޝްރައްދާ ކަޕޫރުގެ މަގްބޫލުކަން ވެސް އިތުރުވި އެވެ. އިންސްޓަގްރާމްގައި ޝްރައްދާ ފޮލޯ ކުރާ މީހުން 270،000 އަށް މި ފާއިތުވީ ދެ ދުވަސް ތެރޭ އިތުރުވެފައި ވެއެވެ.\nކްރީތީ އާއި ޝްރައްދާ އަށް ގިނަ ބަޔެއްގެ ލޯބި ލިބުނީ ސުޝާންތުގެ ޖަނާޒާއަށް ދިޔަ މަދު ބޮލީވުޑް ތަރިންގެ ތެރޭގައި މި ދެ ތަރިން ހިމެނޭތީ އެވެ. ސުޝާންތުގެ މަރާ ގުޅިގެން ސޯޝަލް މީޑިއާގައި އަސަރު ގަދަ ޕޯސްޓުތައް ޝެއާ ކުރި ގިނަ ފަންނާނުންނަކީ ފޭކް ބައެއް ކަމަށް ގިނަ ބަޔަކު ވަނީ ތުހުމަތު ކޮށްފަ އެވެ.\nސޯޝަލް މީޑިއާގައި ދެއްކުންތެރިކަން އިސްނުކޮށް ސުޝާންތުގެ ޖަނާޒާގައި ބައިވެރިވެ އޭނާއަށް އެންމެ ފަހުގެ އިހްތިރާމް އަދާކުރީތީ ގިނަ ބަޔަކު ވަނީ ކްރީތީ އާއި ޝްރައްދާ އަށް ތައުރީފުކޮށް ސުޝާންތަށް ހެޔޮ އެދޭ އޭނާގެ ހަގީގީ އެކުވެރިންނަކީ އެއީ ކަމަށް ބުނެފަ އެވެ.\nސުޝާންތުގެ ލޯބިވެރިޔާ ކަމަށް ބުނެވޭ ރިއާ ޗަކްރަބަތީ އަށް ވެސް ގިނަ ބައެއްގެ ލޯބި ވަނީ ލިބިފަ އެވެ. ރިއާގެ އިންސްޓަގްރާމްގައި އޭނާ ފޮލޯކުރާ މީހުންގެ އަދަދު 212000 އަށް އިތުރު ވެފައި ވެއެވެ.\nއާލިއާ ބަޓް ކަރަން ޖޯހަރް ސުޝާންތު ސިންގް\nކުޗް ކުޗް ހޯތާ ހޭގެ ސީކުއެލްއަށް ނަގާނީ މި ތަރިން


Raees Maumoon Soi Nukurevveekee Noon, Thin Leaderunge Nimmumah Ihuthiraam Kuravvaane: MRM\n2 ޑިސެންބަރ 2018 1 ކޮމެންޓް\nރައީސް މައުމޫނު ސޮއިނުކުރެއްވީ ނޫން، ތިން ލީޑަރުންގެ ނިންމުމަށް އިހްތިރާމް ކުރައްވާނެ: އެމްއާރުއެމް\nއިދިކޮޅު ފަރާތްތަކުން ރިޔާސީ އިންތިހާބުގެ ކުރިން ވެފައިވާ އެއްބަސްވުމުގައި ރައީސް މައުމޫނު އަބްދުލް ގައްޔޫމުގެ ފަރާތުން އޭރު ސޮއިނުކުރެވުނީ ކަންތައް ދިމާވި ގޮތުން ކަމަށާއި، އެހެން ނަމަވެސް އަނެއް ތިން ލީޑަރުންގެ ނިންމުމަށް އިހްތިރާމް ކުރައްވާނެ ކަމަށް ރައީސް މައުމޫނު ރިފޯމް މޫމަންޓުން ބުނެފިއެވެ.\nޕީޕީއެމްގެ ކުރީގެ ސެކެރެޓަރީ ޖެނެރަލް އަބްދުލް އަލީމް އާދަމް ސީއެންއެމަށް ވިދާޅުވީ ރައީސް މައުމޫނުގެ ފަރާތުން އޭރު އެއްބަސްވުމުގައި ސޮއި ނުކުރެއްވުނު ނަމަވެސް އަނެއް ތިން ލީޑަރުން ނިންމަވާ ގޮތަކަށް އިހްތިރާމްކޮށް އެއަށް އަމަލު ކުރައްވާނެ ކަމަށެވެ.\n"އޭރު ރައީސް މައުމޫނު ޖަލުގައި ހުންނެވުމުން ކޮންޓެކްޓް ކުރަން އުދަނގޫވި. ކުއްލިއަކަށް އެއްރޭ މި އެއްބަސްވުމެއް އައީ. އޭރު ރައީސް މައުމޫނާއި ޖަލުން ބައްދަލުވެސް ނުކުރެއްވޭ. އެހެންވެ އޭރު ސޮއި ނުކުރެވި އޮތީ" އަލީމް ވިދާޅުވިއެވެ.\nއަލީމް ވިދާޅުވީ އަނެއް ތިން ލީދަރުންގެ ނިންމުމަށް އިހްތިރާމް ކުރައްވައި ރައީސް މައުމޫނު ކެބިނެޓަށާއި ސިޔާސީ މަގާމުތަކަށްވެސް ނަންތައް ފޮނުއްވި ކަމަށެވެ.\n"އަޅުގަނޑުމެން ވާނީ އަނެއް ތިން ލީދަރުޔންގެ ނިންމުމަށް އިހްތިރާމް ކުރުމުގެ ގޮތުން ރައްޔިތުންގެ މަޖިލީހުގެ ރައީސްކަންވެސް ދޫކޮށްލާފައި. އަދި ޕާޓީތަކުން އެއްބަސްވެފައިވާގޮތަށް ކެބިނެޓަށާއި އެހެން މަގާމުތަކަށްވެސް 20 ޕަސެންޓަށްވާ ވަރަށް ނަންތައްވެސް ފޮނުވާފައި ވަނީ" އަލީމް ވިދާޅުވިއެވެ.\nމިދިޔަ ޖުލައި މަހުގެ 12 ވަނަ ދުވަހުގެ ރޭ ހަތަރު ޕާޓީގެ ފަރާތުން އެއްބަސްވުންތަކެއްވެ، ސޮއިކުރައްވާފައި ވަނީ ރައީސް އިބްރާހިމް މުހައްމަދު ސޯލިހާއެކުގައެވެ. އެހެން ނަމަވެސް އެ އެއްބަސްވުމުގައި ރައީސް މައުމޫނުގެ ފަރާތުން ސޮއިކުރައްވާފައެއް ނުވެއެވެ. އެ އެއްބަސްވުންތަކުގެ ތެރެއިން އެމްޑީޕީން ވި އެއްބަސްވުން ލީކްކޮށްލާފައިވާއިރު، އަދާލަތުން ވަނީ އެޕާޓީގެ އެއްބަސްވުން އާއްމުކޮށްފައެވެ.\nއަދާލަތު ޕާޓީގެ ނައިބް ރައީސް އަލީ ޒާހިރާއި، އެމްޑީޕީގެ އޭރުގެ ރިޔާސީ ކެންޑިޑޭޓް އިބޫ ސޮއިކުރައްވާފައިވާ އެއްބަސްވުމުގައި ވަނީ ސަރުކާރުން 40 ޕަސެންޓް އެމްޑީޕީއަށް، 25 ޕަސެންޓް ޖޭޕީއަށް، ރައީސް މައުމޫނަށް 20 ޕަސެންޓް އަދި އަދާލަތު ޕާޓީއަށް 15 ޕަސެންޓް ދިނުމަށް އެމްޑީޕީން އެއްބަސްވާ ކަމަށެވެ. އަދި އެގޮތަށް 2019 ވަނަ އަހަރު އާއްމު އިންތިހާބާއި 2020 ގައި އޮންނަ ކައުންސިލް އިތިހާބުގައި އަމަލު ކުރުމަށެވެ.\nއިދިކޮޅު ކޯލިޝަން ރައީސް ނަޝީދު ގާސިމް އިބްރާހިމް\nބިސް! މޮޅެތި ވާހަކަނުދައްކާ! މީގެ ކުރިންވެސް ގޮޅީގަ އޮވެގެން ސޮއެ ކުރަން ބޭނުންވި އެއްޗެއްގަ އޮތީ ސޮއެ ކޮށްފަ. ބޭނުންވި ވަރަށް ބޯކިބާ ނުދީގެން ބޮޑާ ހާކާފަ އެހެރީ. މި ކޯލިށަން ލަިގެން ނުވާނެ މިކަމެއް.


Heyoagugai Thafaathu Gift Pack Libey New Edition Eid Promotion Fashaifi - Vaguthu\nއީދު ހަދިޔާ ދިނުމަކީ ދިވެހިންގެ ސަގާފީއާދަކާދައިގެ ތެރެއިން ފެންނަ ރީތި އާދައެކެވެ. އާއިލާގެ މެންބަރުން، ރައްޓެހި ރަޙްމަތްތެރިންނަށްވެސް އީދު ހަދިޔާއެއްގެ ގޮތުގައި ކޮންމެވެސް އެއްޗެއް ދިނުމަކީ މިހާރުވެސް ގެންގުޅެމުން އަންނަ ޒަމާނީ ސަޅި ޓްރެންޑެކެވެ. މިގޮތުން ކޮންމެ ޢީދަކަށް ޙާއްސަކޮށް ނިއު އެޑިޝަނުން ކުރިޔަށްގެންދާ ޢީދު ގިފްޓް ޕެކް ޕްރޮމޯޝަނަނށް ބޮޑު ތަރުހީބެއް ލިބެއެވެ. އަދި މިޢީދުގައިވެސް ހެޔޮއަގުގައި ގިނަ ތަފާތު ޢީދު ހަދިޔާ ޕެކްތަކެއް ނިއު އެޑިޝަނުން މިވަނީ ތަޢާރަފްކޮށްފައެވެ.\nނިއު އެޑީޝަން ގިފްޓް ޕެކްތައް ތައްޔާރުކޮށްފައިވަނީ އާންމުކޮށް ގަންނަން ލިބެން ހުނަނާނެ އަގުން %50 އާއި ހަމައަށް ޑިސްކައުންޓް ލިބޭނެހެން ގިން ޕްރޮޑަކްޓްތަކަކުން އަގު ހެޔޮކޮށެވެ. މިހެންވުމާއެކު އީދު ޕެކްތައް ވާނީ މިދަނޑިވަޅުގައި ރައްޔިތުންނަށް ގަނެލަން ފަސޭހަވާނެ ހެޔޮ އަގުތަކެއްގައި ކަން ޚާއްޞަ ގޮތެއްގައި ނިއު އެޑިޝަނުން ފާހަގަކުރިއެވެ. ބްރޭންޑެޑް ކޮސްމެޓިކްސް އަދި ޕާފިއުމް ވިޔަފާރީގައި ރާއްޖޭގައި އެންމެ ފާހަގަކޮށްލެވޭ ނިއު އެޑިޝަނުން ކޮންމެ ޢީދަކާ ދިމާކޮށް އީދު ހަދިޔާ ޕެކް ގޮތުގައި ތަފާތު ޕްރޮޑަކްޓްތައް ހިމެނޭ އަގުހެޔޮ ޕެކްތަކެއް ތައާރަފް ކުރެއެވެ.\nނިއު އެޑިޝަނުން ޢީދަށް ހާއްސަކޮށްގެން ވަނީ ފޯމަސް ޕާފިއުމް ފްރާންސާއި ގުޅިގެން ޢީހު ހަދިޔާ ޕެކެއް ތަޢާރަފްކޮށްފައެވެ. މި ގިފްޓް ބޮކްސްގައި ފޯމަސް ސެންޓު ފުޅިއަކާއި ފްރާންސްގެ ޕްރިމިއަމް ޗޮކުލެޓްއް ކަމުގައިވާ ލިންޑްޓް އެކްސަލެންސް ޗޮކުލެޓެއްވެސް އިންނާނެއެވެ. އަދި މިފޮށްޓަކީ މެގްނެޓިކް ލައްޕާ ސީލްއެއް އިންނަ، ފަހުންވެސް އެހްން ކަންކަމަށް ބޭނުންކުރެވޭނޭހެން ތައްޔާރުކޮށްފައިވާ ގިފްޓް ބޮކްސްއެކެވެ.\nތިކަހަލަ ގިފްޓްޕެކް ބޭނުމީ ތިކަހަލަ ކުއްޖަކާއެކު\nޖުލައި 10, 2021 20:01\nތިތާ ހުންނާނެ ވަރަށް ފައްކާ ސެންޓު


ހެލްތީ ލައިފް ސްޓައިލްގެ ނަމުގައި ބޭއްވި ކަސްރަތު ޕްރޮގްރާމް ނިންމާލައިފިMikal News\nހެލްތީ ލައިފް ސްޓައިލްގެ ނަމުގައި ހިންގި ކަސްރަތު ޕްރޮގްރާމް ފުރިހަމަކުރި ބައިވެރިޔަކަށް ޝަރަފްވެރި މެހްމާން ސެޓްފިކެޓް ހަވާލުކޮށްދެއްވަނީ. ފޮޓޯ: ޕޮލިސް\nހެލްތީ ލައިފް ސްޓައިލްގެ ނަމުގައި ބޭއްވި ކަސްރަތު ޕްރޮގްރާމް ނިންމާލައިފި\n6 އޮކްޓޯބަރ 2015, 10:25 |\nފުވައްމުލަކު ޕޮލިސް ސްޓޭޝަނާއި ފުވައްމުލަކު ހޮސްޕިޓަލް ގުޅިގެން ބޭއްވި “ހެލްތީ ލައިފް ސްޓައިލް” ކަސްރަތު ޕްރޮގްރާމް ނިމި ޕްރޮގްރާމް ފުރިހަމަކުރި ބައިވެރިންނަށް ސެޓްފިކެޓް ދީފިއެވެ.\nމިރަސްމިއްޔާތުގެ ޝަރަފްވެރި މެހްމާން ބައިވެރިންނާއި މުހާތަބުކޮށް ވިދާޅުވީ ފުލުހުންނަކީ ހަމައެކަނި ޤާނޫނު ތަންފީޒްކުރަން ތިބި ބައެއް ނޫންކަމަށާއި މިފަދަ ޕްރޮގްރާމްތައް ކުރިއަށް އޮތްތަނުގައިވެސް ފެނިގެންދާނެކަމަށެވެ. އަދި މިފަދަ ޕްރޮގްރާމްތަކުގެ ސަބަބުން ރައްޔިތުންނަށް އެތައް ގުނަ ގުނަ ފައިދާތަކެއްކުރާނެކަމަށާއި މިފަދަ ކަސްރަތު ޕްރޮގްރާމެއް ފުލުހުންނާއި ހޮސްޕިޓަލް ގުޅިގެން ކުރިއަށް ގެންދިޔަކަމަށްޓަކައި ފުލުހުންނަށާއި ހޮސްޕިޓަލަށް ޝުކުރު ދަންނަވާ ކަމަށެވެ.\nފުލުހުން ވިދާޅުވީ “ހެލްތީ ލައިފް ސްޓައިލް” ގެ ނަމުގައި މިއަހަރުގެ ފެބްރުއަރީ މަހުގެ 11 ން މެއި މަހުގެ 12 އަށް ކުރިއަށް ގެންދިޔަ މި ޕްރޮގްރާމުގައި 110 ބައިވެރިން ބައިވެރިވެފައިވާއިރު މި ޕްރޮގްރާމް ފުރިހަމަކޮށް ސެޓްފިކެޓް ހާސިލްކޮށްފައިވަނީ 50 ބައިވެރިންނެވެ.\nމި ރަސްމިއްޔާތުގައި ޏ. އަތޮޅު ކޮމާންޑަރ ސަބް އިންސްޕެކްޓަރ އޮފް ޕޮލިސް މުޙައްމަދު ޢަބްދުއްރަޙްމާން އާއި ޏ. އަތޮޅު ކައުންސިލް މެމްބަރުންނާއި ރަށު ކައުންސިލްތަކުގެ ރައީސުންނާއި ފުވައްމުލަކުގައި ހުރި ސަރުކާރު މުއައްސަސާތަކުގެ އިސްވެރިންނާއި ކަސްރަތު ޕްރޮގްރާމުގެ ބައިވެރިންގެ އިތުރުން ފުވައްމުލަކު ޕޮލިސް ސްޓޭޝަންގައި މަސައްކަތްކުރާ ފުލުހުން ބައިވެރިވެފައިވެއެވެ.\nމިދިޔަ ހޯމަ ދުވަހުގެރޭ ޏ. އަތޮޅު ތަޢުލީމީ މަރުކަޒުގައި ބޭއްވި ރަސްމިއްޔާތު ޝަރަފްވެރިކޮށްދެއްވައި ބައިވެރިންނަށް ސެޓްފިކެޓް ބައްސަވާ ދެއްވީ ރައްޔިތުން މަޖިލިސްގެ ފުވައްމުލަކު މެދު ދާއިރާގެ މެމްބަރު ޢަލީ ފަޒާދެވެ.


ޤުރުބާން ވުމީ މިހިތުގެ އުފާ 37 ވަނަ ބަައި – Esfiya\nޤުރުބާން ވުމީ މިހިތުގެ އުފާ 37 ވަނަ ބަައި\nކުއްލިއަކަށް ޖެހިގެން އޮތް ގޯޅިން ބާރަށް ނުކުތީ ކާރެކެވެ. ޒައިދާން ވެސް ސިއްސައިގެން ދިއުމާއި އެކު ކާރުގެ ބުރަކި ޖައްސަން ޒައިދާން އުޅުނެވެ. ޒައިދާންއަށް ބުރަކި ޖެއްސުނީ ކިރިޔާ އެވެ. ނޫންނަމަ އެކާރުގައި ޖެހި ނުރައްކާ ތެރި ކާރިސާއެއް އެރޭ ހިގީ ހެވެ. ބުރަކި ޖެއްސި ގޮތަށް ގުޑިވެސް ނުލާ ޒައިދާންއަށް އިރުކޮޅަކު އިނދެވުނީ އެވެ. އޭނާ ފުން ނޭވާއެއް ލިއެވެ. އަދި ސަލާމަތް ވީތީ ހިތާހިތާ ދުޢާ ކޮށްލަމުން ކާރު ދުއްވާލި އެވެ. ކުރިއަށް ވުރެން ވެސް މަޑުން ނިކަން ބަލައިގެން މިފަހަރު އޭނާ ކާރު ދުއްވި އެވެ.\nޒައިދާން ގެއަށް އައިސް ވަދެ ގަތް ހުރިހާ އެއްޗެއް އެ ހުންނަން ޖެހޭ ތަންތަނަށް ލައި ހަދާފައި ޖަންނަތު ކޮބައިތޯ ހޯދާލި އެވެ. ޓީ ވީ ހުޅުވާފައި ހުރުމުން އެދިމާލަށް އައި އިރު ސޯފާގައި އޮށޯވެލައިގެން ޖަންނަތު އޮތެވެ. ކައިރިއަށް އައި އިރު ޖަންނަތު އޮތީ ނިދާފަ އެވެ. ޒައިދާން ހިނިތުން ވެލަމުން އައިސް ޖަންނަތުއާއި ދާދި ގާތުގައި ހުއްޓިލާފައި ނިކަން ކައިރިން ޖަންނަތުގެ މޫނަށް ބަލައިލި އެވެ.\nޒައިދާންގެ ނޭވާ ޖަންނަތުގެ މޫނަށް އެޅޭހާ ކައިރި ވުމުން ޖަންނަތު ލޯ ހުޅުވާލި އެވެ. ޒައިދާން އެހާ ކައިރިން ފެނުމުން ޖަންނަތު ލޯ ބޮޑުކޮށްލާފައި ޒައިދާންއަށް ބަލަން އޮތެވެ. ޖަންނަތުގެ ހިތަށް ފުރަތަމަ ބިރުވެރިކަން ވަނެއްކަމަކު އެ ކަން ބަދަލުގެން ދިޔައީ ލަދުވެތި ކަމަށެވެ. ރަކި ގޮތަކަށް ޖަންނަތު ކައިރިއަށް ހިނި އައުމުން ޒައިދާންވެސް މަސްތީ ގޮތަކަށް ހީލި އެވެ. އަދި ޖަންނަތުގެ މަގަތުން އިށީންނަމުން ޖަންނަތުގެ މޫނާ އިތުރަށް ކައިރި ވެލާފައި ޖަންނަތުގެ ނިތްކުރިއަށް ބޮސް ދިނެވެ. އަދި ބޮލުގައި ފިރުމާލި އެވެ. ޖަންނަތުއަށް އެވަގުތު ލޯމަރާލެވުނެވެ. ޖަންނަތުއަށް ވީގޮތް ބަލަން އިނދެފައި ކުއްލިއަކަށް ޖަންނަތުގެ ގައި ދަށަށް އަތް ލައްވާ ޖަންނަތު އުފުލާލި އެވެ. ޖަންނަތުއަށް ވެސް އިހުތިޔާރަކާއި ނުލާ ޒައިދާންގެ ކަނދުރާގައި ދެއަތް ނަގާ އަޅުވާލެވުނެވެ. ލުއި ފަތެއްހެން އުރާލައިގެން ޒައިދާންގެ އަތުގެތެރެއަށް ލައިގެން ކޮޓަރިއަށް ގެނެސް އެނދުގައި ބާއްވާލި އެވެ. އެވަގުތު ޖަންނަތުގެ ތުންފަތަށް ވެރިވެފައިވާ ލަދުވެތި ހިނިތުންވުން، ދުވަހަކުވެސް ޒައިދާން ހަދާން ނުނެތޭނެ އެވެ.\nޒައިދާން ޖަންނަތު އެނދުގައި ބޭއްވުމަށް ފަހު ޖަންނަތު ކައިރިއަށް އަރާ ޖެހި ފިތިގެން އެއް އަރިއަށް ޖަންނަތު ފެންނާނޭހެން އޮށޯތެވެ. ޒައިދާން އެއްއަތް މައްޗަށް އޮތް އިރު އަނެއް އަތުން ޖަންނަތުގެ ބޮލުން ފެށިގެން މޫނުގައި ފިރުމާލި އެވެ. ޖަންނަތުގެ މޫނަށް ޒައިދާންގެ ނަޒަރު ހުއްޓާލައިގެން އޮތް އިރު ޖަންނަތުގެ ނަޒަރުވަނީ ޒައިދާންގެ މޫނަށް ހުއްޓިފަ އެވެ. ޒައިދާންގެ ހަރަކާތައް މަޑުމަޑުން ބަދަލު އަންނަމުން ދިޔަ އިރު ކޮންމެ ހަރަކާތަކަށް ޖަންނަތުއަށް އައީ އިޖާބަ ދެވެމުންނެވެ. ޒައިދާންގެ އެފަދަ ހަރަކާތްތައް ފެނިފައި ނުވާތީ ޖަންނަތުގެ ހިތް އަވަސް ވުމާއި އެކު ލޯ މަރާލެވުނެވެ. ދުވަހަކު ނުތެޅޭހާ ބާރުމިނުގައި ޖަންނަތުގެ ހިތް ތެޅެމުން ދިޔަ އެވެ. ކުއްލި އަކަށް ޒައިދާން ޖަންނަތުގެ ހިތާ ދިމާ މޭގައި އަތް ޖައްސާލުމުން ޖަންނަތު ލޯ ހުޅުވާ ޒައިދާންއަށް ބަލައިލި އެވެ.\n“ބިރުންތަ ތިއޮތީ؟” ނިކަން މަޑުމަޑުން ޒައިދާން އަހާލި އެވެ. ޖަންނަތުގެ ހިތް ތެޅެމުންދާ ބާރުމިން ޒައިދާންއަށް ވެސް އިހުސާސް ކުރެވުނީ ކަންނޭގެ އެވެ.\n“ނޫން…ބިރެއްނުގަނޭ…..” ޖަންނަތުގެ ކަރު ވަނީ އެއްކޮން ހިކިފަ އެވެ. އެހެން ކަމުން ވާހަކަ ވެސް ދެއްކުނީ ނިކަން އުދަގުލުން ނެވެ.\n“ބިރު ނުގަންނައްޗޭ…” ޖަންނަތުގެ ހާލަތު ދެނެގަންނަމުން ޒައިދާން ނިކަން މަސްތީ އަޑަކުން ބުންޏެވެ. “ފެން ފޮދެއް ގެނެސްދެންތަ؟” ޒައިދާންއަށް އެއީ އާ ކަންތައް ތަކެއް ނޫނެވެ. އެހެން ކަމުން ޖަންނަތުއަށް ވެފައިވާ ގޮތް ދެނެގަންނާކަށް ޒައިދާންއަށް އުނދަގުލެއް ނޫނެވެ. ޒައިދާން ތެދުވެގެން ގޮސް އެނދުގެ އެއް ފަރާތުގައި ހުރި ކުޑަ މޭޒުމަތީ ބަހައްޓާފައި ހުރި ފެން ޖަގުން ބިއްލޫރު ތައްޓަށް ފެން އަޅައިގެން ގެނެސް ޖަންނަތު އަށް ދިނެވެ. ޖަންނަތު ތެދުވެ އިށީނދެލަމުން ފެން ތަށީގައި ހިފި އެވެ.\n“އަހަންނަށް އިނގޭ ޖަންނަ ވަރަށް އާ ވާނެކަން… އަހަރެން ގަދަކަމުން އެއްވެސް ކަމެއް ނުކުރާނަން… މިކަމުގަ ޖަންނަ ބޭނުން ގޮތެއް އޮތީ.” ޖަންނަތު ފެންތަށި އެއްކޮން ބޯލުމުން ޒައިދާން ވާހަކަ ދައްކަން ފެށި އެވެ. އެނދު ކައިރީ ހުރި ކުޑަ ކަބަޑު މަތީ ފެންތަށި ބަހައްޓާފައި ޖަންނަތު ތެދުވެ ޒައިދާން އާއި ގާތް ވެލި އެވެ. އަދި ޒައިދާންގެ އަތުގައި ހިފާލި އެވެ.\n“އަހަރެން ޒައިދާންއަށް ފުރުސަތު ދީފިން… އަހަރެން ޒައިދާންއަށް ވަރަށް އިތުބާރު ކުރަން… އަހަންނަށް އިނގޭ ޒައިދާން އަހަންނަށް ކެއަރ ކުރާނެކަން.” ޖަންނަތު ޒައިދާންގެ މޭގައި ބޯ އަޅާލި އެވެ. އެވަގުތު ޒައިދާންއަށް ބުނަން ނޭގޭ އުފާވެރިކަމެއް ލިބިގެން ދިޔަ އެވެ. ޒައިދާންއަށް ޖަންނަތު ގައިގައި އޮޅުލައި ގަނެވުނީ ނިކަން ބާރަށެވެ. އަދި ޖަންނަތުގެ ކަންދުރާގައި ބޮސް ދެވެން ފެށި އެވެ. އަދި މަޑުމަޑުން ޖަންނަތު އަނދުގައި ބާއްވާލަމުން ޒައިދާން ވެސް ޖަންނަތުގެ ގައިމަތިން ކަހަލަ ގޮތަކަށް ތިރިވި އެވެ. ޖަންނަތުގެ އަށިގަނޑަށް ލޮޅުން އަރައިގެން ދިޔައީ އޭނަ ލާފައިވާ ޓީޝާރޓްގެ ދޭތެރެއިން އެއްވެސް ހުރަހަކާއި ނުލާ ޒައިދާންގެ އަތްތިލަ ބީހިލުމުންނެވެ. ޒައިދާން ޖަންނަތުގެ ބަނޑު ހާމަކޮއްލުމާއިއެކު ބޮސްދިނެވެ. އެހިނދު ޒައިދާންގެ ބޮލުގެ އިސްތަށިތަކުގެ ތެރެއަށް ޖަންނަތުގެ އިނގިލިތަށް މަހާލެވިގެން ދިޔަ އެވެ. ޒައިދާން ޖަންނަތުގެ ގައިގާ ފިރުމަމުން ބޮސްދެމުން ދިޔައީ ދުވަހަކުވެސް މީހަކު އޭނަގެ ގައިގާ ބީހިފައިނުވާފަދަ ގޮތަކަށެވެ. އިސްތަށިގަނޑު ގައި އައްސާފައި އިން ރަބަރުކޮޅު ވެސް ޒައިދާން ނައްޓާލުމުން އިސްތަށިގަނޑު ދޫކޮއްލި އެވެ. އެހިނދު ޖަންނަތު ލައިގެން ހުރި ޓީޝާރޓް ވެސް އިހުތިޔާރަކާއި ނުލާ ބޭލުނެވެ. ޖަންނަތުއަށް އެވަގުތު ލޯމަރާލެވުނީ ލަދުވެތިކަން އިހުސާސް ކުރެވިގެންނެވެ.\nޒައިދާން ޖަންނަތުގެ އިސްތަށިގަނޑު އެއްފަރާތް ކޮއްލުމަށްފަހު އެދޮން ކަނދުރާގައި ބޮސްދިނެވެ. ޒައިދާންގެ ހަށިގަނޑުގެ ހޫނުކަން އިޙްސާސް ކުރެވުނު ހިނދު ކުރިއަށްވުރެވެސް ބޮޑަށް ޖަންނަތުއަށް ދެލޯމަރާ ބާރުކޮއްލެވުނެވެ. ޒައިދާން ޖަންނަތު އޭނައާއި ދިމާލަށް އަނބުރާލި އެވެ.\n“ޖަންނާ…އަހަރެން ދެކެ ހާދަ ލަދުންނޭ ތި އުޅެނީ… ނިކަން އަހަންނަށް… ބަލާލަބަލަ…” ޒައިދާންގެ އެހިތްގައިމު ފިރިހެންވަންތަ އަޑުގައި ހަރުލާފައިވި އާދަޔާއި ހިލާފު މަސްތުކަން ޖަންނަތުއަށް އިޙްސާސް ކުރެވުނެވެ. މަޑުމަޑުން ލޯ ހުޅުވާލަމުން ޖަންނަތު ޒައިދާންއަށް ބަލާލި އެވެ. “ލަދުންތަ…އަދިވެސް…ތި…އުޅެނީ؟” ޒައިދާން އަދިވެސް ބޮޑަށް ޖަންނަތު ކައިރި ކޮށްލަމުން އެހި އެވެ. ޖަންނަތު މަސްތީ ގޮތަކަށް ހިނިތުން ވެލުމުން ޒައިދާންއަށް ލިބިގެން ދިޔަ އުފަލުން ޖަންނަތު ގައިގައި އޮޅުލައި ގަނެވުނެވެ.\nއެހިނދު ދެހަށިގަނޑުގައި ހުޅުނުފަޅާ އަލިފާނެއް ރޯވެގެންދިޔަ އެވެ. “އައި… ލަވް.. ޔޫ… ޖަންނާ..” އެވަގުތުގައި ޒައިދާންގެ ދުލުން ޖަންނަތު ދެކެ ލޯބިވާކަން ހާމަ ކުރި އެވެ. “ޒައިދާން..” ޖަންނަތުއަށް ގޮވާލެ ވުނެވެ. އަދި ދެމިގެން ދިޔަ އެ ހިނދު ކޮޅު ތެރޭ ލޯބިވާކަން ޒައިދާންއަށް ހާމަ ކުރެވުން އަދަދެއް ވެސް ނޭގެ އެވެ. އެހެން ނަމަވެސް އޭގެ ޖަވާބުގައި ޖަންނަތުގެ ދުލުން ނުކުތީ ހަމަ އެކަނި ޒައިދާންގެ ނަމެވެ. ޖަންނަތުގެ މުޅި ހަށިގަނޑަށް ދިލަ ތަދަކާއި މަސްތުކަމެއް ވެރިވެފައި ވެ އެވެ.\nމާނޭވާލަމުން ދިޔަ ޒައިދާންގެ އަތްމަތީގައި ޖަންނަތު އޮތެވެ. ޒައިދާންގެ ހަށިގަނޑަށް އެތަށް އަހަރަކަށް ފަހު ކުރެވުނު ފޮނިމީރު އިޙްސާސްގެ ސަބަބުން ޒައިދާންގެ ދެލޯ ވަނީ މެރިފަ އެވެ. ޖަންނަތުއަށް ވެސް ދުވަހަކު ނުލިބޭ އަރާމެއް ލިބިގެން ދިއުމުން ވެފައި ހުރި ވަރުބަލިން ޖަންނަތުއަށް ވެސް ނިދުނީ އެވެ.\nކުޑަކޮށް ނިދިފައި ހޭލެވުނު ޖަންނަތު ޒައިދާންއަށް ބަލާލި އެވެ. ނިދިފައި އޮތްއިރުވެސް ޒައިދާންގެ މޫނުގައިވަނީ ލުއި ހިނިތުންވުމެކެވެ. އެހިނިތުންވުން ޖަންނަތުގެ ހިތަށް ހަމަޖެހުން ގެނުވި އެވެ. ޒައިދާންގެ ހިތްހަމަޖައްސާދެވުނު ކަމުގެ އިޙްސާސް އޭނައަށް ކުރެވިގެންދިޔަ އެވެ. ފިރިމީހާގެ ހައްޤުތައް އަދާ ކުރެވުނު ކަން އިނގި ހިނިތުން ވެލި އެވެ. މަޑުމަޑުން ޒައިދާންގެ މޫނާ ގާތްވެލާފައި ކޮލުގައި ބޮސްދިނެވެ. އަދި ޒައިދާންގެ އަތުގެ ތެރެއިން މަޑުމަޑުން ތެދުވި އެވެ. ޖަންނަތު ސިއްރު ފިޔަވަޅުތަކެއް އަޅަމުންގޮސް ފާހާނާއަށް ވަނެވެ. ފާހާނާގެ ލޯގަނޑުން އޭނަގެ މޫނު ބަލާލި އެވެ. އަދި ދެކޯތާފަތާއި ތުންފަތުގައި އަތްލެވުނެވެ. ހިތަށް އުފާވެރިކަން ވަނީ ވަދެފަ އެވެ. އޭނަ ވިސްނަމުންދިޔައީ ޒައިދާން އާއި އެދެމެދުގައި ހިނގާދިޔަ ކަންތައްތަކާއިމެދު އެވެ. ލުއި ހިނިތުން ވުމެއް މޫނުމަތީ ފާޅުވާން ހުއްޓެވެ. އިރުކޮޅަކު އެހެން ހުރުމަށްފަހު ކަނދުރާގައި އަތް ހާކާލި ވަގުތު ކަރުގައި އަޅާފައިވާ އަބްޔާން ދިން ފަށް ޖަންނަތުއަށް ފެނުނެވެ. ތުންފަތަށް ވެރިވެފައިވި ހިނިތުންވުން ވަގުތުން ފިލައި ދިޔަ އެވެ. ޖަންނަތު އެ ފަށުގައި އަތް ހާކާލުމާއި އެކު ލޮލުން އިހުތިޔާރަކާއި ނުލާ ކަރުނަ ފާއްދާލި އެވެ. ޖަންނަތުއަށް ވިސްނާލެވުނެވެ. އޭނާ ވިސްނި ވަރަކަށް އޭނާގެ ދެލޯ ފެންކަޅިވި އެވެ. އޭނަ ދެރަ ވެއްޖެ އެވެ. އަމިއްލަ ހިތުގެ މައްޗަށް ބާރުނުފޯރުވުނެވެ. އަމިއްލަ ހަށިގަނޑުގެ މައްޗަށް ގަދަވެ ނުގަނެ ވުނެވެ. އަދި އެއްވެސް ހިފެހެއްޓުމެއްނެތި އޭނަގެދެލޮލަށް ޖަމާވި ކަރުނަތައް ފައިބައިގަތެވެ. ކުއްލިއަކަށް ޖަންނަތު ކަރުގައި އޮތް ފަށް ބާރަށް ދަމައިގަތުމުން ބުޅިގަނޑު ފޭވެގެން ފަށް އަތަށް އައިސްފި އެވެ.\n“އައި އޭމް… ސޮރީ… އަބީ…… އައި އޭމް… ރިއަލީ… ސޮރީ…” ފަށުގައި ހިފައި މުއްކަވައިގެން އެއާ ދިމާލަށް ބަލަން ހުރެ ޖަންނަތުއަށް ބުނެވުނެވެ. އަދި ލޯގަނޑުން ޖަންނަތުގެ ސޫރައަށް ބަލަން ހުރެ ބާރަށް ޖަންނަތުއަށް ރޮވެން ފެށުނެވެ. ހިތަށްވީތަދުން އަނެއް އަތުން މޭގައި އަތް ޖައްސާލެވުނެވެ.\nއެތަކެއް އިރު ފާހާނައިގައި ވޭތި ކުރުމަށް ފަހު ހޫނުފެނުން ފެންވަރައިގެން ޖަންނަތު ނުކުތީ ހިތުގައި ވަރުގަދަ އަޒުމެއް ކަނޑަ އަޅައިގެނެވެ. އެއީ އޭނަ އަބީއަށް ކުރި އެންމެ ފަހު އުންމީދު އަމިއްލައަށް ދޫކޮށްލި ރެއެވެ. ދެން މުޅި ހަޔާތް އެއްކޮން ޒައިދާންއާއި އެކު ވޭތި ކުރަން އޭނަ ނިންމީ އެރެ އެވެ. އޭނަގެ ހިތުން އަބްޔާންގެ ނަން އެއްކޮން ފޮހެލަން އޭނާ އަޒުމު ކަނޑަ އެޅި އެވެ.\nބަނޑުހައި ވެފައި ހުރުމާއި އެކު ޖަންނަތު ކޮޓަރިން ނުކުތީ ކޮންމެވެސް އެއްޗެއް ކާން ހިތުލައިގެނެވެ. ޖަންނަތު ކޮޓަރިން ނުކުމެ ދޮރު ޖެހި އަޑަށް ޒައިދާންއަށް ހޭލެ ވުނެވެ. ޒައިދާން ގަޑި ބަލައިލި އެވެ. އޭރު ގަޑިން އެގާރަ ވެސް ނުޖަހަ އެވެ. ރޭގަނޑު ދިގު ވެފައިވާ ދުވަސްކޮޅަކީ އެހެންޏާ ޒައިދާން އެންމެ ފޫހިވާ ދުވަސް ކޮޅެވެ. ނަމަވެސް މިރޭ ރޭގަނޑު ދިގުވުމުން ޒައިދާން އެކަމާ ވީ އުފަލެވެ. ހިތާ ހިތާ ދުޢާ ކޮށްލަމުން އެނދުން ޒައިދާން ތެދުވެގެން ފާހާނާއަށް ދިޔަ އެވެ. އެރޭ ނުކައި ހުރުމުން ޒައިދާންގެ ބަނޑުން ވެސް ވައި އަޑު ކިޔާލަ ކިޔާލަ ހުއްޓެވެ.\nއެކަނިމާ އެކަނި ވިސްނުމެއްގައި އިނދެ ޖަންނަތު ކަމުން ދިޔައީ އެރޭ ޒައިދާން ބޭރުން އަންނަމުން ގެނައި ބަތް ޕާރުސަލުން އެތިކޮޅެކެވެ. ޒައިދާން އައިސް ހުއްޓި ޖަންނަތުއަށް ބަލަން ދުރުގައި ހުރި ކަމެއް ޖަންނަތުއަށް ނޭގެ އެވެ. އެތަކެއް އިރު ޒައިދާން ޖަންނަތުއަށް ބަލަން ހުރެފައި ކައިރިއަށް އައިސް ހުއްޓުނެވެ.\n“ކާން ހަދަންވީތަ؟” ޒައިދާން ފެނުމާއި އެކު ޖަންނަތު ތެދުވަމުން އެހި އެވެ. ޒައިދާން ހިނިތުން ވެލައިން ހުރެ އައިސް ޖަންނަތު ކައިރީ ހުއްޓިލި އެވެ.\n“ޔޫ ލުކް ސޯ ބިއުޓިފުލް ޖަންނާ.” ޒައިދާން ޖަންނަތުގެ އަތުގައި ހިފާ ކައިރިއަށް ދަމާލަމުން ބުންޏެވެ. ޖަންނަތު ގަތް ލަދުން އިސް ޖަހާލި އެވެ. ޒައިދާން ޖަންނަތު ގެނެސް މޭގައި ޖައްސާލި އެވެ. ޒައިދާން ގައިން ދުވި ފިރިހެން ވަންތަ މީރު ސެންޓު ވަހުން ޖަންނަތުގެ ހިތް ފުރިގެން ދިޔަ ކަހަލަ އެވެ. “ޖަންނާ… މިރޭ އަހަރެންގެ ދިރިއުޅުން ޖަންނަ އުޖާލާ ކޮށްދީފީމު… އަހަންނަކަށް ނޭގެ އަހަރެން ޖަންނަ ދެކެ ލޯބިވާން ފެށީ ކޮން އިރަކު ކަމެއްވެސް. އެކަމަކު އަހަންނަށް އިނގޭ ކަމަކީ އަހަންނަށް ޖަންނަ ދެކެ ލޯބި ވެވިިއްޖެ ކަން. އަހަރެން ހިތަކަށް ވެސް ނާރާ މިވަރަށް ޖަންނަ ދެކެ އަހަންނަށް ލޯބި ވެވިދާނެ ކަމަކަށް.” ޒައިދާން ޖަންނަތުގެ ނިތް ކުރިއަށް ބޮސް ދިނެވެ. “ޖަންނަވެސް މިހާރު އަހަރެން ދެކެ ލޯބިވޭ ދޯ.” ޒައިދާން ޖަންނަތުއާއި ދިމާއަށް ކުޑަކޮން ގުދުވެލަމުން އަހާލި އެވެ.\n“ދެން އެހަށް ހިނގާބަލަ ކާން.” ޖަންނަތު ޒައިދާން މޭގައި ހިފާ ކުޑަކޮން ކޮށްޕާލަމުން ބުންޏެވެ. އަދި ޒައިދާންއަށް ފުރަގަސް ދެމުން ޒައިދާންއަށް ކާން ހަދަން އުޅެން ފެށި އެވެ.\nޒައިދާން ޖަންނަތުއަށް ބަލަން ހުރެފައި އައިސް މޭޒު ކައިރީ އިށީނެވެ. ޒައިދާން އިނީ ފުން ވިސްނުމެއްގަ އެވެ. ޒައިދާންއަށް ހީވީ އެދެމެދުގައި ހިނގާ ދިޔަ ކަންތައްތަކުގެ ތެރެއިން އެއްފަހަރު ނަމަވެސް ޖަންނަތުގެ ދުލުން ލޯބިވެޔޭ ބުނާނެކަމަށެވެ. ނަމަވެސް އެގޮތަށް އެކަމެއް ނުވި އެވެ. އަދި ފަހުން ވެސް އެހެން ޖަންނަތުގެ ދުލުން ބޭރު ނުވުމުން ޒައިދާންއަށް ވިސްނާލަން ޖެހުނެވެ. ޖަންނަތު ނުރުހި ހުރެ ޒައިދާން ހިތްހަމަ ޖައްސައިދޭން އުޅޭ ކަމުގެ އިހުސާސް ޒައިދާންއަށް ކުރެވުމުން ހިތް ނުތަނަވަސް ވެގެން ދިޔަ އެވެ. ކައި ނިމުމުން އަދި އިތުރަށް ޖަންނަތުއާއި ވާހަކަ ދައްކަން ޒައިދާން ނިންމި އެވެ.\nހެދުނު އަބްޔާން ގެއިން ނުކުތް އިރު ޔަޒަންއާއި އާޔަތު ހިރުނދު ގަސްދޮށުގައި އުޅެ އެވެ. ޔަޒަން ބޯޅަ ހިފައިގެން ކުޅެން އުޅުން އިރު އާޔަތު އިނީ އުނދޯލީގައި ފޯނުކޮށްޓާށެވެ. އަބްޔާން މަޑުމަޑުން އެދިމާލަށް އައިސް ކުއްލި އަކަށް އާޔަތު އަތުން ފޯނު ޖަހައި ގަތެވެ. އާޔަތު ހަޅޭއްލަވައި ގަންނަމުން ބަލައިލި އެވެ. އެވަގުތު ޔަޒަން ވެސް އެދިމާލަށް ބަލައިލި އެވެ. އޭރު އަބްޔާން ޖެހިގެން ހުރި އުނދޯލީގައި އިށީންނަނީ އެވެ.\n“ހާދަ ބިރެކޭ ދޯ ތި ގަތީ… އަނެއްކާ ޗެޓް ކުރަން އިނީ ބިޓާތަ؟” އަބްޔާން އާޔަތުއާއި ދިމާކޮށްލި އެވެ. އާޔަތު ރުޅި އައިސްފައި އިނދެ މޫނަށް ވައްތަރެއް ޖައްސާލި އެވެ.\n“އަބީބޭ… ހިނގާ ކުޅެން.” ޔަޒަން އެދިމާލަށް ބޯޅަ ތަޅަމުން އަންނަމުން ބުންޏެވެ.\n“އަބީބެއަށް ލާހިކެއްނޫން… އަބީބެއަކަށް ނުކެރޭނެ…” އަބްޔާން ނިކަން ސީރިއަސްކަން ދައްކާލަމުން ބުންޏެވެ. ޔަޒަން އަބްޔާންއަށް ބަލަން ހުރީ ސުވާލު އުފެދިފައި އެވެ.\n“ޔަޒަން ހަދާނެއް ނެތްތަ އިއްޔެ ދެއްކި ވާހަކަ އެއް؟” ޔަޒަން ހުރިގޮތް ފެނުމުން އަބްޔާން އެހި އެވެ. އެވަގުތު ޔަޒަން ބަހައްޓައިގެން ކުރީދުވަހު ދެއްކި ވާހަކަ ޔަޒަން ހަދާންވި އެވެ. އެވަގުތު ޔަޒަން ހަދާންވިކަން މޫނަށް ހަދާލި ގޮތުން އަބްޔާންއަށް އިނގުނެވެ.\n“އާޔާ… އަވަހަށް ޖަންނައަށް ގުޅާ… މިހާރު ޔަޒަން ޖަންނައަށް މަންމަ ކިޔާ އަޑުއަހަން އަހަރެން ބޭނުން ވެއްޖެ.” އަބްޔާން އާޔަތުގެ ފޯނު އާޔަތު އަތަށް ދިއްކޮށްލަމުން އެއްލޯ މަރާލި އެވެ.\n“އަބީބޭ…” ނިކަން ފާޑަކަށް ޖެހިލުން ވެފައި ހުރެ ޔަޒަން ބުންޏެވެ.\nއާޔަތު ފާޑަކަށް ހެވިފައި އިނދެ ޖަންނަތުއަށް ގުޅާލި އެވެ.\n“ޖަންނާ، ފޯނެއް.” މެންދުރަށް ކައްކަން ހުރި ޖަންނަތު ކައިރިއަށް ޒައިދާން ފޯނު ގެނެސް ސްޕީކަރަށް ލި އެވެ.\n“ހެލޯ ތުއްތާ،” އެކޮޅުން އާޔަތު ވާހަކަ ދައްކާ އަޑު އިވުނެވެ. ޖަންނަތު ހޫނ ލައްވާލި އެވެ. “ޔަޒަން ވާހަކަ ދައްކަން ވެގެން.” އާޔަތު އެހެން ބުނެ ފޯނު ސްޕީކަރަށް ލަމުން ޔަޒަން އާއި ކައިރި ކޮށްލި އެވެ. ޔަޒަން އަބްޔާންއަށް ބަލައިލާފައި އާޔަތުއަށް ބަލައިލާފައި ފޯނަށް ބަލަން ހުއްޓެވެ. ޔަޒަންގެ މޫނު މަތިން ނުތަނަވަސްކަން ފާޅުވާން ހުއްޓެވެ.\n“އަވަހަށް ވާހަކަ ދައްކާ..” އާޔަތު ޔަޒަންގެ ބޮލުގައި އަތް ހާކާލަމުން ބުނެލި އެވެ.\n“ދަރިފުޅާ… ޔަޒަން؟” އެވަގުތު ޖަންނަތު ގޮވާލި އަޑު އިވުނެވެ. ޔަޒަން އަބްޔާންއަށް ބަލައިލި އެވެ. އަބްޔާން ބޮލުން އަވަހަށް ކުރިއަށް ގެންދިއުމަށް އިޝާރާތް ކޮށްލި އެވެ. “ދަރިފުޅާ… ދޫނީ…” އަނެއްކާވެސް ޖަންނަތު ގޮވާލި އެވެ.\n“މީ… މަން…” ޔަޒަން ބުނަން އުޅެފައިވެސް ޖެހިލުން ވެފައި އަބްޔާންއަށް ބަލައިލި އެވެ.\n“އަވަހަށް ބުނޭ…” ނިކަން ސިއްރުން އަބްޔާން ބުންޏެވެ.\n“މަންމާ…” ޔަޒަން ނިކަން ހިތްވަރު ކޮށްފައި ގޮވާލި އެވެ. އެވަގުތު ޖަންނަތުއަށް އެބުނި އެއްޗެއް ޤަބޫލެއް ނުކުރެވުނެވެ. ޖަންނަތު ކައިރީ ހުރި ޒައިދާންގެ މޫނަށް ބަލައިލަމުން ދޭފަތް ބާއްވާފައި އުނދުން ނިވާލި އެވެ. އަދި ޒައިދާން އަތުގައި އޮތް ފޯނު އަތުލާ ޖަންނަތުގެ މޫނާ ކައިރި ކޮށްލި އެވެ. ޒައިދާން ވެސް ބުމަ ކައިރި ކޮށްލައިގެން ކުޑަކޮން ކަންފަތް ދީގެން ހުރީ ޔަޒަން އެބުނި އެއްޗަކާ މެދު ވިސްނާފަދަ ގޮތަކަށެވެ.\n“ޔަޒަން؟… ކީކޭ؟..” ޖަންނަތު އެހި އެވެ.\n“މަންމާ… ޖަންނަ މަންމާ…” މިފަހަރު ޔަޒަން ތަންކޮޅެއް ބާރަށް ބުންޏެވެ. ޖަންނަތު ލޯ ބޮޑުކޮށްލަމުން ޒައިދާންއަށް ބަލައިލި އެވެ. ޒައިދާން ވެސް ޖަންނަތުއަށް ބަލައިލި އެވެ. “ޔަޒަން….ޖަންނަ ދައްތައަށް… މަންމަ… ކިޔަސް އޯކޭތަ؟”\n“އޮފްކޯޒް ދޫނީ…” ޖަންނަތުގެ މޫނުމައްޗަށް އެރި ހިނިތުން ވުމާއި އެކު ލޮލުން ކަރުނަ ފާއްދާލިތަން ޒައިދާންއަށް ފެނުނެވެ. ޒައިދާން ޖަންނަތު ކޮނޑުގައި ހިފާ ކައިރި ކޮށްލި އެވެ. “ޔަޒަން… ދަރިފުޅާ… އަދި އެއްފަހަރު ގޮވާލަ ބަލަ.” ޖަންނަތު ޒައިދާންގެ މޭގައި ލައްވެލަމުން ބުންޏެވެ.\n“މަންމާ.” މިފަހަރު ޔަޒަން ޖެހިލުމެއް ނެތި ބުނެލި އެވެ. އަދި މިފަހަރު ޔަޒަންގެ މޫނުމައްޗަށް ވެސް އުފާވެރި ހިނިތުން ވުމެއް ވެރިވެގެން ދިޔަ އެވެ. އަބްޔާންއާއި އާޔަތު އެކަކު އަނެކަކަށް ބަލައިލާފައި ދެމީހުންގެ އަތް އުފުލާލައިފައި ޖަހާލި އެވެ. އެމަންޒަރު ބަލަން އިނދެފައި ޔަޒަން ވާހަކަ ދައްކަން ފެށި އެވެ. “އަސްލު މި އަބީބެ…” ޔަޒަން އަށް އެހިސާބަށް ބުނެވުން ތަނާ އަބްޔާން ފޯނު އަތުލާ ކަނޑާލި އެވެ.\n“ޔަޒަން…” އަބްޔާން ޔަޒަންއަށް ބަލައިލަމުން ބުންޏެވެ. “ޔަޒަން އުފަލެއް ނުވޭތަ މަންމަ ކިޔާކަށް ޖަންނައަށް؟”\n“ތިހެން ވިއްޔާ އަބީބެ ބުނެގެނޭ ކީއްކުރަން ބުނަނީ؟ ޖަންނަ މަންމަ ދެރަވާނެނު… އޭރުން ޖަންނަ މަންމަ ހީކުރާނީ ޔަޒަން ކިޔާހިތަކުން ނޫނޭ ކިޔަނީ.”\n“އެކަމު އަބީބެ ހެލްޕް ވީމަނު ޔަޒަންއަށް އެހެން ކިޔުނީ.”\nއެވަގުތު އާޔަތުގެ ފޯނު ރިންގުވާން ފެށި އެވެ. އާޔަތު ފޯނަށް ޖަވާބު ދިނެވެ.\n“ފޯނު ކެނޑުނީ ދޯ؟” ޖަންނަތު އެހި އެވެ. އާޔަތު އެއްބަސް ވެލަމުން އަވަހަށް ޖަވާބު ދިނެވެ. ޔަޒަން ބުނަން އުޅުން އެއްޗެއް ޖަންނަތުއަށް ސާފު ނުވިކަން އިނގުމުން އާޔަތު ހުރީ ނިކަން ހިތް ހަމަ ޖެހިފަ އެވެ.\nއާޔަތުއާއި ކުޑަކޮން ވާހަކަ ދައްކާލުމަށް ފަހު ޖަންނަތު ފޯނު ބޭއްވި އެވެ.\n“މިއަދު އަހަރެން ވަރަށް އުފާވެއްޖެ ޒައިދާން…” ކައިރީގައި ހުރި ޒައިދާންގެ އަތުގައި ހިފާލަމުން ޖަންނަތު ބުންޏެވެ. ޖަންނަތުގެ ހިތަށް ވެރިވެފައިވާ އުފާވެރިކަން އޭނާގެ މޫނުން ފާޅުވާން ހުއްޓެވެ. ޒައިދާން ވެސް ވީ އުފަލުން ޖަންނަތު ކައިރިއަށް ދަމާލަމުން ޖަންނަތުގެ ލޫޅާފަތި ހަށިގަނޑުގައި ޒައިދާންގެ އަތް ވަށާލި އެވެ. ޖަންނަތު ޒައިދާންގެ މޭގައި ބޯ ޖައްސާލި އެވެ.\n“ޖަންނާ… އަހަރެން ވެސް މިއަދު މިހިރީ ވަރަށް އުފަލުން… ޖަންނަ މިއަދު އަހަންނަށް ހުރިހާ އުފަލެއް ދީފި…” ޖަންނަތު ކުޑަކޮން ބޯ ހިތްލާލާ ޒައިދާންގެ މޫނަށް ބަލައިލި އެވެ. ޒައިދާން ވެސް އިސް ޖަހާލަމުން ޖަންނަތުއަށް ބަލައިލާފައި ހިނިތުން ވެލަމުން ޖަންނަތުގެ ނިތްކުރިއަށް ބޮސް ދިނެވެ. “ޖަންނައަށް ހުރިހާ އުފަލެއް ދޭން އަހަރެން މަސައްކަތް ކުރާނަން… އިރާދަ ކުރެއްވިއްޔާ އެންމެ ކަމެއްވެސް އުނިވިޔަކަ ނުދޭނަން… މީ އަހަރެން ކުރާ ވަޢުދެއް.” ޒައިދާން ބުންޏެވެ. ޖަންނަތު ހިނިތުން ވެލަމުން ޒައިދާންގެ ހަށިގަނޑުގައި ބައްދާލަމުން ލޯ މަރާލި އެވެ.\n“ޖަންނާ،” ހަމަހިމޭން ވަގުތު ކޮޅަކަށް ފަހު ޒައިދާން ޖަންނަތުއަށް ގޮވާލަމުން ޖަންނަތު ބުރަކަށީ ފިރުމާލި އެވެ. ޖަންނަތު ހޫނ ލައްވާލީ ގުޑިވެސް ނުލާ ހުރެ އެވެ.\n“ހިނގާ ސިންގަޕޫރަށް ދާން… ޔާނުގެ ކައިވެންޏަށް.” ޒައިދާން އެހެން ބުނުމުން ޖަންނަތު ބޯ ހިތްލާލާ ޒައިދާންއަށް ބަލައިލި އެވެ. “އަހަރުމެނަށް ޔާނު ކާރޑު އެ ފޮނުވީ ގައިމުވެސް އަހަރުމެން ގޮސްދާނެ ކަމަށް އުއްމީދު ކޮށްފަހެން މަށަށް ހީވަނީ… ޔާނުގެ ކައިވެންޏަށް ރަށުން އެއްވެސް މީހެއް ނުދާނެ ކަންނޭގެ. ޔާނު ބުނި ވިއްޔަ އެކަކަށް ވެސް ދެވެން ނެތް ވާހަކަ.” ޒައިދާން ބުންޏެވެ.\n“އަހަންނަށް އެންމެ ރަގަޅު… ޒައިދާންއަށް ފެންނަ ގޮތެއް ހަދާ.” ޖަންނަތު އަދިވެސް އެހުރިގޮތަށް ހުރެ ބުންޏެވެ. ދެމީހުން ކުރެން އެކަކު ވެސް އަނެކެއްގައިން ދޫކޮށްލާކަށް ހިޔާލެއް ނުކުރެ އެވެ. ހީވަނީ ގެއްލިދާނެތީ ހިފަހައްޓައިގެން އުޅޭ ހެނެވެ.\n“ޔަޒަންމެން އަންނަންދެން ސިންގަޕޫރުގަ އަހަރެމެން އުޅެފަ އަންނާނީ… ބަލަމާ އެއީ އަހަރުމެންގެ ހަނީމޫން ކަމަށް.” ޒައިދާން ޖަންނަތުގެ މޫނަށް ވެއްޓިފައި އޮތް އިސްތަށިކޮޅު އެއްފަރާތް ކޮށްލަމުން ބުންޏެވެ. ޖަންނަތު ރަކި ގޮތަކަށް ހިނިތުން ވެލަމުން ޒައިދާން މޭގައި މޫނު ޖައްސާ ނިވާކޮށްލި އެވެ. ޒައިދާން ވެސް ހިނިތުން ވެލަމުން ޖަންނަތުގެ ބުރަކަށީ ފިރުމާލި އެވެ.\nސިންގަޕޫރުގެ ސިޓީގެ މެދުގައި ވާ މަޝްހޫރު ‘ ޗިޖްމެސް ހޯލް’ ބޭރު ވަނީ ހުދުކުލައިގެ ކުދި ބޮކި ތަކުން ޒީނަތްތެރި ކުރެވިފަ އެވެ. މުޅި މާހައުލު އުޖާލާވެ އަލިވެފައި ވަނީ އެ އުސް އިމާރާތުގެ އަލިގަދަ ކުދި ހުދު ބޮކިތަކުގެ ފަށަލަ ތަކުންނެވެ. ނިކަން ގިނަ ކާރާއި އެހެނިހެން ދުއްވާ އެއްޗިހިތައް އައިސް އިމާރާތް ތެރެއަށް ވަންނަމުން ދިޔަ އެވެ. ކޮންމެ ދުއްވާ އެއްޗަކުން ވެސް ފައިބާ ބަޔަކު ތިބެނީ ނުހަނު ނަލަ ވެގެންނެވެ.\nޒައިދާންއާއި ޖަންނަތު އައި ނޫކުލައިގެ ކުލީ ކާރު އައިސް ‘ޗިޖްމެސް ހޯލް’ ގެ ބޭރުގައި މަޑުކޮށްލި އެވެ. ކަޅުކުލައިގެ ކޯޓު ފަޓުލޫނުގައި ހުރި ޒައިދާން ކާރުން ފައިބައިގެން ނުހަނު ހައިބަތު ހުރި ގޮތެއްގައި އައިސް ޖަންނަތު އިންދިމާލުގެ ދޮރު ހުޅުވައި ދިނެވެ. ހުޅުވާލުމާއި އެކު ޒައިދާން ދިއްކޮށްލައިގެން ހުރި އަތުގައި ހިފާލަމުން ޖަންނަތު ކާރުން ފޭބި އެވެ. ލޫޅާފަތި ހަށިގަނޑަށް މަހާލެވިފައިވާ ރަތް ކުލައިގެ މެކްސީ ޖަންނަތުއާއި ނުހަނު ގުޅެ އެވެ. ކޮށްފައިވާ ލުއި މޭކަޕުން ޖަންނަތުގެ ރީތިކަން އިތުރު ވެފައި ވެއެވެ. ޒައިދާންގެ މުލައްދަނޑީގައި އަތް އަޅުވާލައިގެން ޖަންނަތު ހިނގައި ގަތެވެ. އެހިސާބުގައި ތިބި މީހުންގެ ލޯތަށް ވެސް އެދިމާލަށް ނޭބުރިއެއް ނުދިޔަ އެވެ. ޒައިދާންގެ ފިރިހެން ވަންތަކަން އިތުރުވެފައި ވާއިރު ޖަންނަތު ހީވަނީ ހޫރު ޕަރީއެއް ހެނެވެ. އެ ޖޯޑު ނުހަނު ގުޅެ އެވެ. ދެމީހުންގެ މޫނު މައްޗަށް ވެސް ލުއި ހިނިތުން ވުމެއް ވެރިވެފައި ވެއެވެ. ދެމީހުން ވެސް އައިސް މާލަމް ތެރެއަށް ވަނެވެ.\n“މާލަމް ތެރެ ޒީނަތް ތެރިކޮށްފައި ވަނީ ހުދާއި މަޑު ރީނދޫ ކުލައަކުންނެވެ. ހުރިހާ މޭޒަކާއި ގޮނޑިތަކެއްގެ ފޮތިތައް ހުދުކުލައިގައިވާ އިރު ކޮންމެ މޭޒެއްމަތީ މުޑު ރީނދޫ ކުލައިގެ މާ ބޮނޑިއެއް ބާއްވާފައި އޮތެވެ. ފަންގިފިލާ އުސް އެ މާލަމުގައި މަޑު ރީނދޫ ކުލައިގެ ފޮތިތައް ކުޑަދޮރު ތަކުން ވިހުރެމުން ދެ އެވެ. މުޅިތަނުގައިވަނީ ހުސް ކުޑަ ދޮރެވެ. ބޭރުގައި ވާ ކުޑަ ބަގީޗާގައި ވެސް މޭޒު ޖަހާ މެހެމާނުންނަށް ތިބެވޭނޭ ހެން ވަނީ ތައްޔާރު ކޮށްފަ އެވެ. ކޮންމެ އަންހެނަކު ރަތްކުލައިގެ ހެދުން ލާފައިވާ އިރު ފިރިހެނުން ލާފައި ތިބީ ކަޅު ކުލަ އެވެ. އެހެން ކަމުން މުޅި މާހައުލު ވެސް ފެންނަލެއް ވަރަށް ފުރިހަމަ އެވެ.\nޖަންނަތުއާއި ޒައިދާން އައިސް މަޑުކޮށްލީ ސްޓޭޖް ކައިރީ ތިބި މީހުންތައް ކައިރީ އެވެ. އެތަނަށް ބޮނޑިވެފައި މީހުން ތިބީ އަހްޔާންގެ ދެމަފިރިންނާއި ސަލާމްކޮށް ފޮޓޯ ނަގާށެވެ.\n“ޖަންނާ!” ފަހަތުން މާބާރަށް މީހަކު ގޮވާލި އަޑަށް ޒައިދާންއާއި ޖަންނަތު ބަލައިލި އެވެ. އޭރު އެދިމާލަށް ބާރަށް ހިނގާފައި އަންހެން ކުއްޖަކު އަންނަތަން ފެނުނެވެ. ކަކުލާއި ހަމައަށް އަންނަ ވަރުގެ ކުރު ހެދުމެއް ލާފައި ވާއިރު އަރާފައި ހުރި އުސް ފައިވާނުން އޭނާއަށް އަންނަން ބޭނުންވާ ބާރުމިނުގައި ނާދެވިގެން އުޅޭހެން ހީވެ އެވެ. ކޮށްފައިވާ ގަދަ މޭކަޕުން އެއީ ކާކުކަން ވެސް އިނގުނީ ނިކަން ކައިރިއަށް އައުމުންނެވެ.\n“އާލިޔާ؟” ޖަންނަތު ހައރާން ވެފައި ގޮވާލި އެވެ. އާލިޔާ އައިސް ޖަންނަތު ގައިގައި ބައްދާލި އެވެ. އާލިޔާއަށް ޖަންނަތު ފެނުމުން ހުރީ ވަރަށް އުފާ ވެފަ އެވެ.\n“ޒައިދާން، ޖަންނާ… ކޮން އިރަކު ސިންގަޕޯރ އަށް އައީ؟” ހެވިފައި ހުރެ އާލިޔާ އަހާލި އެވެ.\n“މިއަދު ހެދުނު އައީ… އިންވައިޓް ކުރީމަ އޭގެ މާނައަކީ ކޮންމެހެން ވެސް އަންނަން ޖެހޭނެއޭނު.” ޒައިދާން ބުންޏެވެ. އާލިޔާ ހިނިތުން ވެލަމުން ބޯ ޖަހާލި އެވެ.\n“މިތަނާ މާދުރުނޫން ހޮޓަލެއްގަ… ”\n“އެހެންތަ…” އާލިޔާ އަހްޔާންމެން ތިބި ދިމާލަށް ބަލައިލި އެވެ. “ހިނގާ އެހަށް އެކޮޅަށް ދަމާ… މީން އިރަކު ޔާންބޭ މެނަށް ސަލާމަތެއް ނުވެވޭނެ. ލުއީގެ ފެމިލީ ދެންމެ އެއައީ… މީން އިރަކު އެމީހުން ފޮޓޯ ނަގާ ނުނިމޭނެ.” އާލިޔާ އެހެން ބުނަމުން އެދެމީހުން ގޮވައިގެން ބޭރުގައިވާ ބަގީޗާއާއި ދިމާލަށް ހިނގައި ގަތެވެ.\n“އާލިޔާ، ހަމަ ތިގޭ އެކަކުވެސް ނާދޭތަ؟” އާލިޔާ ފަހަތުން ދަމުން ޒައިދާން އަހާލި އެވެ. އާލިޔާ ފަހަތުން ހިނގަމުން އައި ޒައިދާންއާއި ދިމާލަށް އެނބުރިލަމުން ހުއްޓުނެވެ. ޖަންނަތުއާއި ޒައިދާން ވެސް ވަގުތުން ހުއްޓުނެވެ. އެވަގުތު އެމީހުންގެ ފަހަތުގައި ހުރި ކުޑަދޮރެއްގެ ފޮތިގަނޑަކާއި ނިވާވެގެން ހުރި މީހަކު އާލިޔާއަށް އަތުން އިޝާރާތެއް ކުރަމުން ދިޔަ އެވެ. އެމީހަކު ދުރުގައި ހުރެ އެބުނާއެއްޗެއް އާލިޔާއަށް ނަގައި ގަންނާކަށް އިނދަގުލެއް ނުވި އެވެ.\n“އާ.. އާން… ނާދެވޭނެނު… އެންމެން ވެސް ބިޒީ.” އާލިޔާ ޒައިދާންއާއި ދިމާއަށް ބަލައިލަމުން އާ ގަންނަމުން ބުންޏެވެ. އަދި އެތަނުން ނުކުތުމަށް ހިގައި ގަތެވެ. އާލިޔާއާއި އެކު އެދެމީހުން ވެސް ހިގައި ގަތެވެ.\nހިނދުކޮޅެއް ފަހުން ޖޫސް ތަށިތައް ހިފައިގެން އެމީހުން ކައިރިއަށް އައި ވެއިޓަރު އަތުން އާލިޔާ ދެޖޫސްތަށި ނަގާ އެދެމީހުނަށް ދިއްކޮށްލި އެވެ. އެމީހުން އާލިޔާއާއި އެކި އެކި ވާހަކަ ދައްކަމުން ތިބެ ޖޫސް ބޮމުން ދިޔަ އެވެ.\n“ހިނގާ ދާން… މިހާރު އެމީހުން އެތިބީ އެކަނި.” އަހްޔާންމެން ތިބި ދިމާލަށް ބަލައިލަމުން އާލިޔާ ބުންޏެވެ. އަނެއްކާވެސް އާލިޔާ ފަހަތުން ދެމީހުން ހިނގާފައި ގޮސް ސްޓޭޖަށް އެރިއެވެ. އަހްޔާންއަށް ޒައިދާންއާއި ޖަންނަތު ފެނުމުން ވަރަށް އުފާވެގެން ހިނިތުން ވެލި އެވެ. އަދި ޒައިދާން ގައިގައި ބައްދާލަމުން ހޫނު ސަލާމެއް ކޮށްލި އެވެ.\n“އަހަރެން ކާޑު ފޮނުވީ ޒައިދާންމެން އަންނާނެ ކަމަށް ހިތާއެއް ނޫން… އެކަމު އައިމަ ވަރަށް އުފާ ވެއްޖެ.” ޒައިދާން އުފަލުން ބުންޏެވެ. “ލުއީ، ދީސް އާރ މައި ޗައިލްޑްހުޑް ފްރެންޑްސް.” އަހްޔާން އޭނަގެ އަންހެނުން ލުއީއަށް ޒައިދާންއާއި ޖަންނަތު ތަޢާރަފުކޮށް ދިނެވެ.\n“އާނ… ޔާ… އައި ނޯ ޖަންނަ.” ލުއީ ނިކަން ހެވިފައި ހުރެ ޖަންނަތުއާއި ސަލާން ކޮށްލަމުން ބުންޏެވެ. “އައި ހާރޑް ލޮޓް އަބައުޓް ޔޫ.” ލުއީ ބުންޏެވެ. އަހްޔާން ލުއީއަށް މާނަވީ ގޮތަކަށް ބަލައިލި އެވެ. ކަމެއް ސިއްރުކުރަން ބުނާ ފަދަ ގޮތަކަށް އަހްޔާން ލުއީއަށް އިޝާރާތް ކޮށްލިތަން ފެނުނެވެ.\n“އިޓްސް އޯކޭ… އައި އޭމް ފޭމަސް އިން މައި އައިލޭންޑް.” ޖަންނަތު ކުޑަކޮން ހިނިތުން ވެލަމުން ބުންޏެވެ. އެކަން މާބޮޑު ކަމަކަށް ހަދާކަށް ޖަންނަތު ބޭނުމެއް ނުވި އެވެ. އަހްޔާން ލުއީ ކައިރީ ހުރިހާ ވާހަކައެއް ކިޔައިދީފައި ވާހެން ޖަންނަތުއަށް ޔަގީންވި އެވެ.\nޖަންނަތުއާއި ޒައިދާން އަތުގައި ހިފާލައިގެން ބުފޭ އޮތް ދިމާލަށް ހިނގައި ގަތެވެ. އެވަގުތު ދުރުގައި އެމީހުނާއި ދިމާއަށް ނަޒަރު ހުއްޓާލައިގެން މީހަކު ހުރި ކަމެއް އެދެމީހުންނަކަށް ނޭގެ އެވެ.\nHama inthizaaruga ovva thi upkohllee..thanx asi\nNo offence but larage “beynun vany yaaraa” mi story ge bayaka mibai haadha ehgothey, kudakoh change kolli nama.\nBed scene dho. Eyga dhaain kiyaany manha ge name..bt manha wl say i love u like zaidhaan said. I hate zaidhaan nd jannath..hate jannath more. Ekakaves abyaan ge hithaama ihusaas nuvey. Jannath ah abyaan ethanun fenunas ok eh nun. Now eyna hithuga eche nethe nun\nE kaaku ge story eh?\nNice… but aby and aayath nugulhuvahche… bringanew character for aaayath n aby\nZaidan and janna gulhuveema mi vaahaka kiyaahiyy kendhijje..\nHuvaa.mibuny hama mey nubai kury jannath nd zaidhaan ge bai kiyaafa..vahaka mihaaru update vefa hutas vaki ufale nuvey. Kurin v.ufaa vey. Abadhun intizaru kureveny abi nd jannath gulheyne iraka. Ekamaku mihaau egijje nuvaane kan. Zaidhaan dheke v.rulhi aadhey. V.fuhi vey eyna dheke. Jannath mihaaru kn dhera eh vaaka. Eyna loabi veye nun zaidhaanu dheke. Kyveyo loabi veyey nubuny. Zaidhaan abi menna vure boduvyma i thought eynaya visneyne kama. Eyna ehaa visneynama furathamves jannatj aa nydhe abi aaai talk kuraane. Bt jannath aai marry kury.\naslu ves hama thedheh thibuny\nvvv foohi vejje.. mi vshska AH kurin inthizaaru kurevunas mihaaru v foohi.. kiyan feshi vahaka akah vma kiyany miharu\nMihaaru dhen ehaa reecheh noon!\nAlhey mulhin dhen kiyaahih ves kendijje mi v gothun\nAslu comment nukuran hunnany. Hitha araa mi story ekey.y shud i be sad if zaidhaan nd jannath gulhunas. Ekamaku abi ah takaa hitha hama tadhuvany. Hama dheravany. Eynaya taka vakaalath kura hithun comment mi kurany. I feel like this is real..ekam miadhu zaidhaan nd jannath gulhunyma i am so sad. Fuhiveje\nAbadu kairyga ulhenya hiyvs jeheyne dw.eyga mahsalayaky koba.married demyhun aee. Dn aby mi storyge vaki hisaabakun aby buni dw janna nulibihjehya aaya hunnaaneh noon hey.dn aby aa jannayabgulhey.aee loabi vaakah vaki ageh noave.dn aby aa jannaya eha close vefa eh nunethibi.so ahannakah nufeney myga mahsalaeh.dn story feshign aa iru vs igey zaidaan and janna kohmevs hisaabakun gulheyney.ahannah v kamudey mi story.ekam mi part ga aby and aaya part nethy mabderavefa mihiry.\nAby aa aaya. Janna eh noon\nv v foohivehje mi part kiyaafa..aby aa dheytherey v hamdharudhee vevey..janna dheke v foohi vehjje..mi vahaka kiyaahiy ves kendihjje..kamaku nudhey vahaka dhaa gotheh\nNuvx kiyaanan dheneh.. waii vehjje mihaaru..\nAby r janna gulhunnama salhivees..\nVahaka kiyan fooohi vehje zaidhan n janna gulhu v ma….\nloeh baky ageh neiy ehchakah hadhaafa eothy janna.. aby ulheyne haalu neygey tha? ehves kusheh nehi evaru hithaama abadhu dheykah nuvane ehnu..\nwowwww… konme myheh konme ehchekey kiyas ma mi story kiyaanan. .. This story is just great… Love it… Waiting for next part. ..\nV interesting….love the story….aasi kudaa keep the grt work…story is going awesome?….wow janna n xaidhaan?\nMihaar mistory reecheh noon…v v v v v foohi..janna n xaidhaan gulhuveema v v hadi..\nthioh baeh dhw. furathama loabyga dheevaanaa vefa thibi baeh. ??\nMi vaahaka hama habays.\nmi vaahaka varah habeys.. nukiyaa meehun nukeema veenu ..aby ves mihaaru janna ar hadhaigenneh noolhe thowhche .. koahchekey kiyaakahtha .. Aasi up kuri kuri hen madun thibegen vaahaka kiyaabala .. sahaadheh mikury bodu varu dhw .. gut hadhaaafa mivaahaka nukiyaanamey thiyaa bunaa enmen kiyaane hama..dhn maa gut vegen fonikandany.. huh .. Aasi ur the best\nAlhe ebunaahen larage beynun vany yaara ge story aa haadha ey ehgothy, varah dheravejje aasi ge faraathun mikahala kameh fenunyma. Ekamves story varah nice. Janna asluves anbehge role ragalhah adhaakury e. Janna ah xaidhaan aa kaiveni kuri iruves egeyne dhw miduvas annaane kan.\nekahala vaghuthaku fen dheyn hadhaan veytha lol ;D\nV obi mistory kuriah dhaagoi\nVaahaka v salhi vaahakaige namaa gulhey keep it up\nMihaaru v hadi mi story\nJanna and aby nuguley theeve…\nE dhemeehu guluva bala plx plx…\nEyrun mi story reethi vaanee\nAwesome kiyane ehcheh neh\nvv reethi Adhikiriyaa vaahaka thi feshunee\nVarah salhi.. hama habeys meethi salhi ey\nVarah varah salhi migoh reethi… janna aai zaidhaan varah gulhey\nalhe konmes kuhjaku plz bunedheebarr beynun vany yaara mi story ehkkoh kiyaalan libeyne gotheh . kn sitehga evaahka inyky .. plxxxx help\nI have beynun vany yaara\nshooty i want that story\nAlhe dhevidhaanethaestory.. Plx\nYou have to contact me ? eyrah dhw dheveyny.. Hehe\nAnd aasi, story is awesome.. I love it ?\nThanaa dhw dhuruga balahahtaigen eh. ury\nHmm mi meehunthah heevanee eyhenfadha kameh hen abi aa janna aa nugulunee ma …..konme love story eh ga furathama lobivaa meehaa nulibidhaa ne aykamu maafahun ayhenmeeheh dheke maabodah lobi vevidhaane… Lobi vaakah vaki unureh vaki meeheh novey… Dhen foohi vaa kudin vaahaka nukiyaa thibay…?\nAby aaya maa rom vaane.kurinvs aby ah othy bunevifa janna nulibihjehya aaya hunnaneh noonhey.\nWhen next part.. Waiting..\nKon irakun mivahaka up kurane\nKommes kuhjeh bunebala\nkon irakutha up vani ….\nkiya hiyhun huravaniki nun…..\nKoba tha stry …\naasi pls avas kolaba…pls..pls..pls…\nAlhe mivahaka nimunetha\nkoniraku up kuranyy\nFathun ge fan\nFathun ah support. I also want that\nNow foohi mivaahaka kiyan varah foohi\nStory nice. Whn nxt part?\nAlhe kon irakun tha next part up kurany. Plz don’t let it be Zaidhaan. And janna. Aby Kihaa dhaanvaane. Hidhaayaa aa hedhi. Aby ge life halaakuvee. Kobaatha aby ge kusheh. Aby janna ah takaa kihaa bodu gurubaany eh vi.plx Ehen nuhadhabalaa.\nAdhi kihaadhuvaheh vaanebaa upkohllan..kureega hen vaahaka medhukenduneetha anehkkaaves..kithanmme kiyaa hiyviyas mihen lasvaathy v foohivey..adhi enmme kamunudhanee rply nukuraathy\nހަދިޔާ (ތެއްތިރީސްވަނަ ބައި)\nދީނީ ލޯބި February 4, 2019


Raajjeyge siyaasathah gaumuthakun fakhuruverivaan jehey: Saeed | Mihaaru\nއިކޮނޮމިކް މިނިސްޓަރު މުހައްމަދު ސައީދު: އޭނާ ވިދާޅުވީ ރާއްޖޭގެ ސިޔާސަތާ މެދު ފަހުރުވެރިވާންޖެހޭ ކަމަށް.-- މިހާރު ފޮޓޯ\nރާއްޖޭގެ ސިޔާސަތަށް ގައުމުތަކުން ފަޚުރުވެރި ވާންޖެހޭ: ސައީދު\n13 މާޗް 2018 - 16:04 24 comments\nބައިނަލްއަގްވާމީ މީޑިއާ އަށް ޚާއްސަ ކޮށްގެން ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ސައީދު މިހެން ވިދާޅުވީ ރާއްޖެ އާއި އިންޑިއާގެ ގުޅުމާ ބެހޭ ގޮތުން ނޫސްވެރިން ސުވާލުކުރުމުންނެވެ. ސައީދު ވިދާޅުވީ ދެ ގައުމުގެ މެދުގައި އެއްވެސް މައްސަލައެއް ނެތް ކަމަށާއި އިންޑިއާ އަކީ އަދިވެސް ރާއްޖޭގެ "ބެސްޓް ފްރެންޑް" ކަމަށެވެ.\nޓޫރިޒަމް މިނިސްޓަރު މޫސާ ޒަމީރާއި ރައީސް އޮފީހުގެ ލީގަލް އެފެއާޒް މިނިސްޓަރު އާއިޝަތު އާޒިމާ ޝަކޫރު އަދި ފިޝަރީޒް މިނިސްޓަރު ޑރ. މުހައްމަދު ޝައިނީ ވެސް ބައިވެރިވެ ވަޑައިގެންނެވި ޕްރެސް ކޮންފަރެންސްގައި ސައީދު ވިދާޅުވީ އިންޑިއާ އާއި ރާއްޖޭގެ މައްސަލަ އަދި ރާއްޖޭގެ އެހެން މައްސަލަތައް ވެސް މާ ބޮޑުކޮށްލައިގެން ދައްކަނީ ކުރީގެ ރައީސް މުހައްމަދު ނަޝީދު ކަމަށެވެ.\n"ސަރަހައްދުގެ ހަމަޖެހުން ނަގާލަން، ސަމާލުކަން އަނބުރާލަން ނަޝީދު ކޮންމެ ފަދަ ވާހަކައެއް ވެސް ދައްކަފާނެ،" ސައީދު ވިދާޅުވި އެވެ.\nކަނޑުގެ ލޮނުގަނޑު އުފުލި ރާއްޖެ އަޑިއަށް ހިނގައިދާނެ ކަމަށާއި ރާއްޖޭގެ ރައްޔިތުން ވަޒަންވެރިވާން ބިން ހޯދަންޖެހޭ ކަމަށް ވިދާޅުވުމަށް ފަހު ނަޝީދު ގޮވައިލެއްވީ ރާއްޖޭގައި އިންވެސްޓްކުރަން ކަމަށް ސައީދު ވިދާޅުވި އެވެ. ސައީދު ވިދާޅުވި ގޮތުގައި ނަޝީދު އަބަދުވެސް މަސައްކަތްކުރައްވަނީ މީޑިއާގެ ސަމާލުކަން ލިބޭނެ ކޮންމެވެސް ވާހަކައެއް ދެއްކެވުމަށެވެ.\n"މިހާރު ހިނގަމުން މިދާ ކަންކަމަށް ބަލާއިރު ވެސް، މި ފެންނަނީ ރާއްޖޭގެ ތަރައްގީއަށް ލިބޭ ސަމާލުކަން ގެއްލުވައިލަން އިދިކޮޅު ފަރާތްތަކުން މަސައްކަތް ކުރަމުން އަންނަތަން. ރާއްޖޭގެ ރައްޔިތުންގެ ހާލަތު މި ސަރުކާރުން ރަނގަޅުކޮށްދީފައިވާކަން އެއީ ހަގީގަތެއް،" ސައީދު ވިދާޅުވި އެވެ.\nThe President's Office - Maldives https://t.co/Ze0hnoXtml\n— Presidency Maldives (@presidencymv) March 13, 2018\nސައީދު ވިދާޅުވީ ދިވެހި ސަރުކާރުން ޗައިނާ އަށް އިސްކަން ދީގެން މަސައްކަތްކުރާ ކަމަށް ނަޝީދު ވިދާޅުވިޔަސް އެއީ ހަގީގަތެއް ނޫން ކަމަށާއި އިންޑިއާގެ އިންވެސްޓްމަންޓުތައް ވެސް ރާއްޖޭގައި އެބަހުރި ކަމަށެވެ.\nޝައިނީ ވެސް ވިދާޅުވީ އިންޑިއާ އަކީ އަދިވެސް ރާއްޖޭގެ އެންމެ ގާތް އެކުވެރިޔާ ކަމަށާއި ކުރިއަށް އޮތް ތަނުގައި ދެމި އޮންނާނީ ވެސް އެގޮތުގައި ކަމަށެވެ. އިންޑިއާއިން ރާއްޖެއަށް އަސްކަރީ ފިޔަވަޅު އަޅަން ނަޝީދު ގޮވާލެއްވި ނަމަވެސް އިންޑިއާ އިން އިޖާބަ ނުދިނުމަކީ ވެސް ދެ ގައުމުގެ ގުޅުން ބަދަހި މިންވަރު ސާފުވާ ކަމެއް ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި ދެ ގައުމުގެ ގުޅުމަށް ބުރޫއަރާފަދަ، ވާހަކަތަކެއް ނަޝީދު ދައްކަވަމުން ގެންދިޔަ ނަމަވެސް ރާއްޖެ އަށް ގެއްލުންވާނެ ފަދަ އެއްވެސް ފިޔަވަޅެއް އިންޑިއާ އިން ނާޅާނެ ކަމުގެ ފުރިހަމަ ޔަގީންކަން ދިވެހި ސަރުކާރަށް އޮތެވެ.\nއާޒިމާ ވެސް ވިދާޅުވީ އިންޑި އާއި ރާއްޖޭގެ ގުޅުމާ މެދު ސުވާލު އުފައްދާނެ ޖާގައެއް ނެތް ކަމަށެވެ. ރާއްޖޭގައި ކުއްލި ނުރައްކަލުގެ ހާލަތު އިއުލާންކޮށް، ދެ ފަނޑިޔާރަކު ހައްޔަރުކުރަން ޖެހުނު ސަބަބު ވެސް އިންޑިއާގެ ޑިޕްލޮމޭޓުންނާ އެކު ދިވެހި ސަރުކާރުން ބާއްވާ ބައްދަލުވުންތަކުގައި އޮޅުންފިލުވައިދެމުން އަންނަ ކަމަށް ވިދާޅުވި އެވެ. އަދި، ސަރުކާރުގެ ވާހަކަތައް އިންޑިއާ އިން ގަބޫލުކުރާ ކަމަށް ވެސް އާޒިމާ ވިދާޅުވި އެވެ.\nކުއްލި ނުރައްކަލުގެ ހާލަތު އިއުލާންކޮށް، ރައްޔިތުންގެ ބައެއް ހައްގުތައް ހިފަހައްޓައި ރާއްޖޭގައި އަޅަމުންދާ ފިޔަވަޅުތަކުގެ ގާނޫނީ ސައްހަކަމާ މެދު ސުވާލު އުފައްދައި ނޫސްވެރިން ކުރި ސުވާލުތަކާ ގުޅިގެން، އާޒިމާ ވަނީ ސަރުކާރުގެ ނިންމުންތައް ތަފްސީލުކޮށްދެއްވައިފަ އެވެ.\nއާޒިމާ ވިދާޅުވި ގޮތުގައި ބޮޑެތި ކުށްތަކެއްގައި ތިއްބެވި ސިޔާސީ ލީޑަރުންތަކެއް ދޫކޮށްލަން ސުޕްރީމް ކޯޓުން ހުކުމް ކުރުމުން، ސަރުކާރަށް ލިބުނީ ކުއްލި ސިހުމެކެވެ. ސަބަބަކީ، އެފަދަ އަމުރަކީ ގާނޫނުއަސާސީއާ ޚިލާފު އަމުރަކަށް ވުމުގެ އިތުރުން، އެ އަމުރުން، ދައުލަތް ހުއްޓުމުގެ ބިރު އޮތުމުން ކަމަށް ވެސް އޭނާ ވިދާޅުވި އެވެ.\nއެ އަމުރު އައި ސަބަބު، ދައުލަތުން އޮޅުން ފިލުވިއިރު، ދެން ފާހަގަ ކުރެވުނީ ފަނޑިޔާރުންނަށް ތުހުމަތު ކުރެވޭ ބޮޑެތި މައްސަލަތަކެއް ކަމަށް ވެސް އާޒިމާ ވިދާޅުވި އެވެ.\nމި ސަބަބުތަކާ ހެދި ކުއްލި ނުރައްކަލުގެ ހާލަތު އިއުލާން ކުރި ނަމަވެސް، ރާއްޖޭގެ ރައްޔިތުންނާއި ރާއްޖެ ޒިޔާރަތް ކުރާ ޓޫރިސްޓުންނާއި ބިދޭސީންނަށް ވެސް ރައްކާތެރިކަން އޮތް ކަމަށް އާޒިމާ ވިދާޅުވި އެވެ.\nކުއްލި ނުރައްކަލުގެ ހާލަތާ ގުޅިގެން، ރާއްޖޭގެ ޓޫރިޒަމަށް އަސަރުކުރަމުންދާ ކަމަށް ދައްކާ ވާހަކަތަކަށް ޖަވާބު ދެއްވަމުން ޓޫރިޒަމް މިނިސްޓަރު ޒަމީރު ވިދާޅުވީ އިންޑިއާ ވެސް ހިމެނޭ ގޮތުން، ރާއްޖެ އަކީ ޓޫރިޒަމަށް އަދި އިންވެސްޓްމަންޓްތަކަށް ހުޅުވާލާފައި އޮތް ގައުމެއް ކަމަށެވެ. ރާއްޖޭގައި މިހާރު ވެސް އިންޑިއާގެ ގިނަ ކުންފުނިތަކަކުން ބޮޑެތި އިންވެސްޓްމަންޓްތައް ކުރަމުން އަންނަ ކަން ފާހަގަކުރައްވައި، އޭގެ ތެރޭގައި ބޮލީވުޑްގެ ތަރިން ހިއްސާވާ ރިސޯޓްތައް ވެސް ހިމެނޭ ކަމަށް ވެސް ޒަމީރު ވިދާޅުވި އެވެ.\nއޭނާ ވިދާޅުވި ގޮތުގައި ތަރައްގީގެ ރޮނގުގައި ރާއްޖެ އިން ބޮޑެތި ކުރިއެރުންތަކެއް ހޯދަމުން އަންނައިރު، ބޭރުގެ އިންވެސްޓްމަންޓްތައް ރާއްޖެ އަށް މުހިއްމެވެ. އަދި އެ އިންވެސްޓްމަންޓުތަކަށް ރައްކާތެރިކަން އޮތް ކަމުގެ ޔަގީންކަން ވެސް އޭނާ ދެއްވެވި އެވެ.\nއިތުރު ލިޔުންތައް އިންޑިއާ އާޒިމާ ޝަކޫރު ސަރުކާރު ރާއްޖެ-އިންޑިއާ ކުރީގެ މިނިސްޓަރު މުހައްމަދު ސައީދު ކުރީގެ މިނިސްޓަރު ޑރ. މުހައްމަދު ޝައިނީ ކުއްލި ނުރައްކަލުގެ ހާލަތު\nރާއްޖެ-އިންޑިއާގެ އިތުބާރު އުފައްދަންޖެހޭ: ސަފީރު


SunOnline: Feature: Qaumu dheke loabivaan dharinnah dhaskohdheyn jehifai!\nގަައުމު ދެކެ ލޯބިވާން ދަރިންނަށް ދަަސްކޮށްދޭން ޖެހިފައި!\nއައިޝަތު ފަރީޙާ 03 Nov 2018, 08:24\nގައުމީ ދުވަސް ފާހަގަ ކުރުމުގެ ގޮތުން މާލޭގެ ބައެއް ސުކޫލް ތަކުގައި ބޭއްވި ޖާފަތް -- ސަން ފޮޓޯ/ ފަޔާޒު މޫސާ\nމިއަދަކީ ފަހުގެ ތާރީޚުގައި ރާއްޖެއަށް ކުރިމަތިވި އެންމެ ބިރުވެރި ހާދިސާއަށް 30 އަހަރުވީ ދުވަހެވެ. ރާއްޖޭގައި އޭރު އޮތް ވެރިކަން ވައްޓާލުމަށް ބޭރު ބަޔަކާ ގުޅިގެން ދިވެހީންގެ ބަޔަކު އަމިއްލަ ގައުމަށް ހަމަލާދިންތާ ފާއިތުވި 30 އަހަރަކީ، ގައުމުދެކެ ލޯބިވާ މީހުން 24 ގަޑިއިރު ގައުމުގެ ހިމާޔަތުގައި ފާރަޔަށް ތިބި 30 އަހަރެވެ.\nމީގެ 30 އަހަރު ކުރިން މިދުވަހު ދިވެހީންނަށް، ދިވެހިންގެ ގައުމު ލިބުނީ ގައުމުދެކެ ލޯބިވާ ބަޔަކު ކުރި ބުރަ މަސައްކަތުންނެވެ. އަމިއްލަ މަސްލަހަތަށްވުރެ ގައުމުގެ މަސްލަހަތު ކުރިއަށްނެރެ ކުރި މަސައްކަތުންނެވެ.\nނޮވެމްބަރު ތިނެއްގެ ހާދިސާއަށް ބަލާއިރު އެ ހާދިސާގެ އަސްލަކީ ގައުމަށް ޣައްދާރުވި ގައުމުގެ ދަރިންތަކެއްގެ ނުބައި ރޭވުމެކެވެ. ބޭރުގެ ބަޔަކާ ގުޅިގެން ގައުމު އަޅުވެތިކޮށް، ހަނގުރާމައެއް ފަށަން ބޭނުންވުމެވެ. ވަލިއްޔުލްއަމުރަކަށް ހުންނެވި ބޭފުޅާއާ ދެކޮޅަށް ބަޣާވާތް ކުރުމެވެ. ގައުމަށް ހިޔާނާތްތެރިވުމެވެ. ގައުމާ ދެކޮޅަށް ގައުމުގެ ދަރިން ދިން ހަމަލާއިން ރައްޔިތުން ދިފާއުކުރުމަށް މޭ އައްޑަނައަކަށް ހެދީ ގައުމު ދެކެ ލޯބިވާ ދަރިންނެވެ. ސިފައިންނާއި އާންމުންނެވެ. މިއީ ދިވެހި ގައުމު ދެމިއޮންނަހާ ދުވަހެއް ވަންދެން "ހީރޯ" އިންގެ ދަރަޖަ ދެވޭނެ ބޭފުޅުންނެވެ.\nމި ހާދިސާއަށް ބަލާއިރު އެދުވަހުގެ އިރު ފެނުން ތޮޅިލިއިރު މާލެ ތެރެއިން އިވެނީ ބަޑީގެ އަޑުފައްގަނޑެވެ. އާންމު ރައްޔިތުން ރަހީނުކޮށްގެން ބާޣީން ތިބީ އެމީހުންގެ އައްޑަނައަކަށް ރައްޔިތުން ހަދައިގެންނެވެ. ސިފައިންގެ މައި މަރުކަޒު، ބަންޑާރަ ކޮށީ ތެރޭގައި ތިއްބެވި ސިފައިންނަށް ވެގެން އުޅެނީ ކީއްކަން ފުރަތަމަ އެނގިވަޑައި ނުގެންނެވި ނަމަވެސް ގައުމުގެ ދިފާއުގައި އެ ބޭކަލުން ތިއްބެވީ ރެޑީގައެވެ. މި ހަމަލާތައް ދޭން ފެށުނުއިރު ބަންޑާރަކޮށީ ބޭރުގޭޓް ހުޅަނގު ފަޅީގެ ޑީއުޓީގައި ހުންނެވީ މިއަދުގެ ބަޠަލު ހދ. ކުޅުދުއްފުށީ މާވާގޭ ހުސައިން އާދަމެވެ. ބޭރު ގޭޓުގެ ޑިއުޓީގައި ހުންނަވައިގެން ހުސައިން އާދަމް އެދުވަހު ކުރެއްވި މަސައްކަތުން ސިފައިންގޭ ތެރޭ އުޅުއްވި ބޭފުޅުންނަށް ސިފައިންގެ ތެރޭ ދިފާއީ ފިޔަވަޅުތައް އަޅަން ވަގުތު ލިބިލެއްވިއެވެ. އަތުގައި ހުރި ވަޒަން ހުސްވެ އިތުރު ވަޒަން ފޯރުކޮށްދިނުމަށް ހުސައިން އާދަމް އެދިލެއްވިއެވެ. އެންމެ ފަހު ނޭވަޔާހަމައަށް މޭ އައްޑަނައަކަށް ހައްދަވައިގެން ދުޝްމަނުންނާ ދެކޮޅަށް ހަމަލާދެއްވަމުން ދިޔައެވެ.\nއަށާރަ ގަޑިއިރަށް ދެމިގެންދިޔަ އެދުވަހުގެ ޙަމަލާގައި 19 ދިވެހި ދަރީން ޝަހީދުވިއެވެ. އެއީ ޢާންމު ރައްޔިތުންގެ 11 ފަރާތަކާއި ސިފައިންގެ އަށް ފަރާތެކެވެ.\nއެދުވަހު ފެނުނުފަދަ ދިވެހި ދަރިންތަކެއް މިއަދުވެސް ގައުމުގައި އުފައްދަން އެބަޖެހެއެވެ. އެކިގޮތްގޮތުން ގައުމަށް ކުރިމަތިވާ އުނދަގޫތަކުން ސަލާމަތްކުރުމަަށް ގައުމުދެކެ ލޯބިވާ ދަރިންތަކެއް އުފެއްދުމަކީ މުސްތަގުބަލަށް މުހިއްމު ކަމެކެވެ. މިފަދަ ދަރިންތަކެއް އުފެއްދުމަށް ދިވެހި ތާރީޚުގައި ހިނގާފައިވާ މިފަދަ ހާދިސާތައް ދަރިންނަށް ކިޔައިދޭން އެބަޖެހެއެވެ. ތާރީޚީ މިފަދަ ހާދިސާތަކުން އިބުރަތް ލިބުރަތް ލިބިގަނެ ގައުމުދެކެ ލޯބިވާން ދަސްކޮށްދެން ޖެހެއެވެ. ގައުމަށް ކުރިމަތިވާ ބޮޑެތި ކަންތަކުގައި ގައުމުގެ ދިފާއުގައި ވާހަކަދައްކައި ވަކާލާތު ކުރުމަށް ދަރިން ތަރުބިއްޔަތު ކުރަން އެބަޖެހެއެވެ.\nބައެއްގެ އަޅުވެތިކަމުގައި ތިބެން ޖެހިއްޖެނަމަ ކުރެވޭނެ އިހުސާސްތައް ވަޒަންކޮށްލަންވެސް ނޭނގެއެވެ. އެފަދަ ހާލަތަކަށް ދިއުމުގެ ކުރިން ގައުމު ސަލާމަތުގެ އައްސޭރިއަކަށް ގެންދަން މަސައްކަތް ކުރަން ތިބީ އަދުގެ ޖީލެވެ. މާދަމާގެ ޒުވާނުންނެވެ.\nގައުމު ދެކެ ލޯބިވުމަކީ ގައުމުގެ ތާރީހަށް ލޯބިކުރުމެވެ. ތާރީޚުން ފިލާވަޅު ލިބިގަތުމެވެ. ބަތަލުންގެ ހަޔާތުން އިބުރަތް ލިބިގަތުމެވެ. ގައުމަށްޓަކައި އަމިއްލަ މަސްލަހަތު އެއްފަރާތްކުރުމަށްފަހު ގައުމީ މަސްލަހަތު އިސްކުރުމެވެ. އަމިއްލަ ބަހަށާއި ސަގާފަތަށް ލޯބިކުރުމެވެ. ތިމާމެންގެ އަމިއްލަ ދަލާއި ލޭއޮހޮރުވައިގެން ބިނާކުރި، ގައުމުގެ ހަރުމުދާތައް ހިމާޔަތްކުރުމެވެ. މި ހުރިހާކަމެއް ކުދިންގެ ގައިގާ ހަރުލެއްވުމަށް ގޭތެރެއިންނާ ސްކޫލުތެރެއިން މަސައްކަތް ކުރަންޖެހެއެވެ. މައިންބަފައިންނާއި މުދައްރިސުން ކުދިންނަށް މި ނަމޫނާ ދައްކަން ޖެހެއެވެ. މާދަމާގެ މުސްތަގުބަލު ބިނާ ކުރަންތިބޭ މީހުންނަކީ ގައުމަށް ވަފާތެރި ތެދުވެރިންނަށް ހެދުމަށް މިއަދު މަސައްކަތް ފަށަން ޖެހެއެވެ.\nމިއަޒުމުގައި ކުރިއަށްދާއިރު މޮޓޯއަކަށް ހަދަންވީ ޅެންވެރިޔާ ވިދާޅުވެފައިވާފަދައިން...\n"އަހަރެންގެ މޭ ޤައުމަށްޓަކައި، އައްޑަނައަކަށް ދިއްކޮށްލުމީ،\nފަހުނޭވަޔަށް ދަންދެން މޮޓޯކަމުގައި ޚިޔާރުކުރާނަމޭ" އެވެ.


އެޕަލް އިން އައިފޯން 8، 8 ޕްލަސް އަދި 10 ތައާރަފްކޮށްފި. ކުރީގެ ފޯނުތަކަށް ވުރެ އެތައް ގުނައެއް ފެންވަރު ރަނގަޅުކޮށް ހަދާފައިވާ މި ފޯނުތަކުގެ އިތުރުން އެޕަލް ވޮޗް ވެސް އިތުރަށް ތަރައްގީކޮށް، ފޯނާ ނުލައި ކޯލް ކުރެވޭ ގޮތަށް ވަނީ ހަދާފައި.\n"މިހާރު"ގެ އައިއޯއެސް އެޕް ލޯންޗް ކޮށްފި\nބަލަހައްޓައިގެން އިނިއްޔާ އައިފޯން 8 ރިންގެއް ނުވާނެ\nއެޕަލް 8 ގެ ބައެއް ކޯޑުތައް ލީކުވެފައި ވާއިރު ވަރަށް ޝައުގުވެރި ބައެއް ކަންކަން އަންނަނީ ހާމަވަމުންނެވެ. މި ފޯނުގައި ސްމާޓް ކެމެރާއެއް އިންނާނެ ކަމަށް ވެސް، ލީކުވެފައިވާ ކޯޑުތަކުން ވަނީ އެނގިފަ އެވެ.\nއައިއޯއެސް 11 އަށް އަޕްޑޭޓްކުރާނީ ކިހިނެއް؟\nއެޕަލް އިން އައިއޯއެސް 11 ރަސްމީކޮށް ދޫކޮށްލަން ދެން އޮތީ މަހެއްހާ ދުވަހެވެ. އެހާ ދުވަހަށް ވެސް ކެތް ނުކުރެވޭނެ މީހުންނަށް މިހާރުވެސް ގޮތެއް އެބަ އޮތެވެ. އެޕަލް ދެކެ އިންތިހާއަށް ލޯބިވާ މީހުންނަށް މި ގޮތް އެނގުނަސް، ނޭނގޭ މީހުންނަށް ކިޔައިދިނުމަކީ ގޯހަކަށް ނުވާނެ އެވެ.\nއައިފޯން: 10 އަހަރާ އެކު އަގު 1000 ޑޮލަރަށް\nއައިޕެޑަށް ފައިލް މެނޭޖްމަންޓް އެޕްލިކޭޝަނެއް\nއައިޕެޑަށް ފައިލް މެނޭޖްމަންޓް އެޕްލިކޭޝަނެއް ނުހަދައި އެޕަލް އަށް ކެތެއް ނުވި އެވެ. އެޕަލް އަކީ ބާރުގަދަ ކުންފުންޏެއް ނަމަވެސް، ވާދަވެރިންގެ ބާރުވެރިކަމުގައި ޖެހި ކައްސައިގެންދާ ފަހަރު ވެސް އާދެ އެވެ.\nވަޓްސްއެޕްގެ މެސެޖުތައް މިހާރު ސިރީ ކިޔައިދޭނެ\nއެޕަލް ޑިވައިސްތަކަށް ވަޓްސްއެޕް "އަޕްޑޭޓް"ކޮށްފި އެވެ. ވަޓްސްއެޕަށް ގެނައި ބަދަލުތަކުގެ ތެރޭގައި އެންމެ ފާހަގަކުރެވޭ ކަމަކީ، ވަޓްސްއެޕް މެސެޖްތައް ސިރީ ލައްވައި ކިޔުއްވުމެވެ. ބުނެލަން ޖެހެނީ މިހެންނެވެ. ވަޓްސްއެޕްގައި ހުރި މެސެޖްތައް ކިޔައިދީބަލާށޭ ބުނުމުން ސިރީ އެކަން ކުރާނެ އެވެ.


Jinsee goanaa ge massala thakuga Ali Waheed ge machchah dhauvaa koffi - vNews.mv\nޖިންސީ ގޯނާގެ މައްސަލަތަކުގަ އަލީ ވަހީދުގެ މައްޗަށް ދައުވާކޮށްފި\nސައިފް އަޒްހަރު 21 November 2020, 17:53\nކުރީގެ ޓޫރިޒަމް މިނިސްޓަރ އަލީ ވަހީދުގެ މައްޗަށް އުފުލުނު ޖިންސީ ގޯނާގެ މައްސަލަތަކާ ގުޅިގެން ދައުވާ ކޮށްފިއެވެ.\nއަލީ ވަހީދުގެ މައްޗަށް އުފުލުނު ޖިންސީ ގޯނާގެ މައްސަލަތަކުގައި ޕްރޮސެކިއުޓަރ ޖެނެރަލްގެ އޮފީހުން ކްރިމިނަލް ކޯޓުގައި ދައުވާކުރީ މިދިޔަ ބުރާސްފަތި ދުވަހުއެވެ.\nއަލީ ވަހީދުގެ މައްޗަށް ޕީޖީ އޮފީހުން ޖުމްލަ7ދައުވާއެއް ކޮށްފައި ވެއެވެ.\nމަސައްކަތުގެ މާހައުލުގައި ހިނގައިގެން ނުވާނެފަދަ އަޚުލާގީ އެތައް މައްސަލައެއް ޓުއަރިޒަމް މިނިސްޓަރ އަލީ ވަހީދުގެ ފުށުން ހިނގާފައިވާތީ ޓުއަރިޒަމް މިނިސްޓަރ ކަމުގެ މަގާމުން އިސްތިއުފާދެއްވުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހް އަލީ ވަހީދަށް އެންގެވީ ޖުލައިމަހުގެ 8 ވަނަ ދުވަހުއެވެ.\nނަމަވެސް، ރައީސްގެ އެންގެވުމާ އެއްގޮތަށް އަލީ ވަހީދު އިސްތިއުފާ ނުދެއްވުމުން، ރައީސް ސާލިހް އަލީ ވަހީދު މަގާމުން ވަކިކުރައްވާފައި ވަނީ ޖުލައިމަހުގެ9ވަނަ ދުވަހުއެވެ.\nއަލީ ވަހީދު ޓުއަރިޒަމް މިނިސްޓްރީގެ މުވައްޒަފުންތަކަކަށް ޖިންސީ ގޯނާ ކުރެއްވިކަމުގެ ޝަކުވާ، އެ މުވައްޒަފުން ރައީސުލްޖުމްހޫރިއްޔާއަށާއި ޖެންޑަރ މިނިސްޓްރީއަށް ހުށަހަޅުމާ ގުޅިގެން ފުލުހުން އެ މައްސަލަ ތަހްގީގުކޮށްފައި ވެއެވެ. ތަހްގީގަށް ފުލުހުން އަލީ ވަހީދުގެ ގެ ވެސް ބަލައި ފާސްކޮށް އޭނާގެ މޮބައިލް ފޯނާއި ލެޕްޓޮޕްވެސް ގެންދިޔައެވެ.\nއަދި އެތައްބައެއްގެ ބަޔާންވެސް ނެގިއެވެ.\nޖިންސީ ގޯނާގެ ތުހުމަތުތަކާ ގުޅިގެން އަލީ ވަހީދު އޭރުވަނީ، އެކަން ދޮގު ކުރައްވާފައެވެ.\nތުހުމަތުތައް ދޮގުކުރައްވާ މޭރުމަކުން އަލީ ވަހީދު ކުރެއްވި ޓްވީޓްގައި ލިޔެފައިވަނީ "މިދުވަސްވެސް ހިނގައިދާނެ" ކަމަށެވެ. (ތުހުމަތުތަކުގެ) ހަގީގަތް ކޮންމެސް ދުވަކުން ހާމަވާނެ ކަމަށެވެ.


"Red list" gaumakah dhathuru koffi nama3aharah dhathuru kurun manaa\nސައުދީ މީހަކު ސައުދީ އިމިގްރޭޝަން އޮފިސަރެއްގެ އަތުން އޭނާ ޕާސްޕޯޓް ނަގަނީ- ފޮޓޯ: ރޮއިޓާސް\n"ރެޑް ލިސްޓް" ގައުމަކަށް ދަތުރުކޮށްފި ނަމަ ތިން އަހަރަށް ދަތުރު ނުކުރެވޭނެ\n27 ޖުލައި 2021 - 23:13:26\nއަންގާރަ ދުވަހު ސައުދީ އަރަބިއްޔާގައި ކޮވިޑް-19 ކޮންޓްރޯލް ކުރުމަށް އެގައުމުގެ ސަރުކާރުން ވަނީ ހަރުކަށި ވަރުގަދަ ފިޔަވަޅުތަކެއް އިއުލާނުކޮށްފަ އެވެ.\nއިއުލާންކުރި ފިޔަވަޅުތަކުގެ ތެރޭގައި އެންމެ ބޮޑަށް ފާހަގަވެގެން ދިޔައީ އެގައުމުގެ ރައްޔިތެއް ސަރުކާރުން ކަނޑައަޅައިފައިވާ "ރެޑް ލިސްޓް" ގައުމުތަކުގެ ތެރެއިން ގައުމަކަށް ދަތުރުކޮށްފި ނަމަ އެނބުރި ގައުމަށް އައުމުން އަޅަން ނިންމާފައިވާ ފިޔަވަޅުތަކެވެ.\nއެގޮތުން "ރެޑް ލިސްޓް" ގައުމަކަށް ދަތުރުކުރުމަށް ފަހު ގައުމަށް އައުމުން ގާނޫނީ ގޮތުން ހަރުކަށި ފިޔަވަޅުތަކެއް އަޅާނެ ކަމަށާއި އޭގެތެރޭގައި ތިން އަހަރުވަންދެން އެހެން ގައުމަކަށް ދަތުރު ނުކުރުން މަނާ ކުރެވޭނެ ކަމަށް ސައުދީގެ އިންޓީރިއާ މިނިސްޓްރީން ވަނީ ބުނެފައެވެ.\nއިންޓީރިއާ މިނިސްޓްރީގެ އޮފިޝަލަކު ސައުދީ ޕްރެސް އެޖެންސީއަށް ބުނީ ބޭރު ގައުމުތަކަށް ދަތުރުކުރާ މީހުންގެ ސަމާލުކަމަށް އަލަށް އިއުލާން ކުރި ފިޔަވަޅުތަައް ގެނެސްފައިވާ ކަަމަށެވެ. އަދި "ރެޑް ލިސްޓް" ގައި ނުހިމެނޭ ގައުމަކަށް ދަތުރުކުރުމަށް ފަހު ރެޑް ލިސްޓް ގައުމަކަށް ދަތުރު ކުރި ނަމަވެސް އެނބުރި ގައުމަށް އައުމުން ފިޔަވަޅު އަޅާނެ ކަމަށް އޭނާ ބުނެއެވެ.\nސައުދީ ސަރުކާރުން "ރެޑް ލިސްޓް" ކުރި ގައުމުތަކުގެ ތެރޭގައި އަފްގާނިސްތާން، އާޖެންޓީނާ، ބްރެޒިލް، މިސްރު، އިތިއޯޕިއާ، އިންޑިއާ، ލުބުނާން، ޕާކިސްތާން، ދެކުނު އެފްރިކާ، ތުރުކީ، ވިއެޓްނާމް، އަދި އެކުވެރި އަރަބި އިމާރަތް ހިމެނެއެވެ.\nސައުދީ އަރަބިއްޔާބޭރު ދުނިޔެކޮވިޑް-19